Tadiandamol | ' തടിയന്റമോള് ' കൊടുമുടി; കുടകിലെ പര്‍വതസുന്ദരി - Malayalivartha.com Widgets Magazine\n09 NOVEMBER 2017 04:54 PM IST\nകുടക് ജില്ലയിലെ മടിക്കേരി താലൂക്കിലെ ഭാഗമണ്ഡല റിസര്‍വ്വ് വനത്തിലുള്ള കര്‍ണാടകത്തിലെ ഏറ്റവും ഉയരം കൂടിയ മൂന്നാമത്തെ കൊടുമുടിയാണ് തടിയന്റമോള് (Tadiandamol). സമുദ്രനിരപ്പില് നിന്ന് 1,748 മീറ്റര് ഉയരത്തിലാണ് ഈ കൊടുമുടി. കുടകിലെ പ്രാദേശികഭാഷയായ ' കൊടവ ' ഭാഷയില് ' വലിയമല ' എന്നാണ് ഇതിന്റെ അര്‍ഥം. മൈസൂരുവില് നിന്ന് 140 കിലോമീറ്ററാണ് ദൂരം.\nഹുന്‌സൂര്, ഗോണിക്കുപ്പ വഴി വീരാജ് പേട്ടയിലെത്തി തുടര്ന്ന് മടിക്കേരി റോഡിലൂടെ ഏതാനും കിലോമീറ്റര് സഞ്ചരിച്ചശേഷം തലക്കാവേരി റോഡിലേക്ക് പ്രവേശിച്ച് കക്കബെയിലേക്കുള്ള റോഡിലൂടെ വേണം പോകേണ്ടത്. കക്കബെ എത്തുന്നതിന് ഒന്നരകിലോമീറ്റര് മുമ്പായി ഇടതുവശത്ത് പാലസ് സ്‌റ്റോപ്പ് എന്ന സ്ഥലമുണ്ട്. ഇവിടെനിന്നാണ് തടിയന്റമോള് കൊടുമുടിയിലേക്കുള്ള പ്രവേശനമാര്‍ഗം. ബസില് വരുന്നവര്‍ക്ക് ഇവിടെയിറങ്ങാം. എന്നാല് സ്വകാര്യവാഹനമാണെങ്കില് വീണ്ടും നാലുകിലോമീറ്റര് കൂടി മുകളിലേക്ക് പോവാന് സാധിക്കും.\n1,200 മീറ്റര് ഉയരത്തിലാണ് വാഹനപാര്‍ക്കിങ് സ്ഥലം. ഇവിടം മുതലാണ് ഇനി ട്രെക്കിങ്. നാലുചുറ്റും നിബിഡ വനം മാത്രം. ആനകള് ധാരാളമുള്ള മേഖലയാണിത്. രണ്ടുമാസം മുമ്പുവരെ ആനയിറങ്ങിയിരുന്നതായി വിവരം ലഭിച്ചിരുന്നു. ആനകള് മനുഷ്യരെ ആക്രമിച്ച സംഭവങ്ങള് ഉണ്ടായതോടെ കഴിഞ്ഞവര്‍ഷം വനംവകുപ്പ് ഇവിടെ ട്രെക്കിങ്ങിന് വിലക്കേര്‍്‌പ്പെടുത്തി.\nഇവിടെനിന്ന് 548 മീറ്റര് ഉയരത്തിലാണ് കൊടുമുടി. നാലുകിലോമീറ്റര് ദൂരം താണ്ടണം. സാധാരണറോഡില് നാലുകിലോമീറ്റര് എന്നത് ഒരുദൂരമല്ലെങ്കിലും മലമുകളിലേക്കുള്ള കയറ്റം ഒരുദൂരം തന്നെയാണ്. ചുറ്റുപാടും വന്മരങ്ങള്. പേടിപ്പെടുത്തുന്ന അന്തരീക്ഷം. ആനയിറങ്ങിയാല് ഓടാന് ഒരുവഴിയുമില്ല.\nഅരകിലോമീറ്റര് ദൂരം പിന്നിടുമ്പോള് വനംവകുപ്പിന്റെ ടിക്കറ്റ് കൗണ്ടറാണ്. കൗണ്ടര് എന്നുപറഞ്ഞാല് മണ്ണ് കൊണ്ട് നിര്‍മിച്ച ഒരുമുറി. ഇവിടെയാണ് ടിക്കറ്റ് വില്‍പ്പനയും വനംവകുപ്പ് ജീവനക്കാരുടെ താമസവും. സന്ദര്‍ശകരുടെ പേരും സ്ഥലവും മൊബൈല് നമ്പറും ഇവിടെ രേഖപ്പെടുത്തും. 20 രൂപയാണ് പ്രവേശനനിരക്ക്. വൈകിട്ട് ആറിന് തിരിച്ചെത്തണമെന്ന് വനംവകുപ്പ് ജീവനക്കാരന് പ്രത്യേകമായി ഓര്‍മ്മിപ്പിക്കും. രണ്ടുവര്‍ഷം മുമ്പുവരെ തടിയന്റമോള് മലമുകളില് ടെന്റ് അടിച്ച് ക്യാപിങ് ചെയ്യാന് അനുവദിച്ചിരുന്നെങ്കിലും ആനശല്യവും മറ്റും കാരണം ഇപ്പോള് നിരോധനമേര്‍പ്പെടുത്തിയിരിക്കയാണ്. രാവിലെ ആറുമുതല് വൈകിട്ട് ആറുവരെയാണ് സന്ദര്‍ശകസമയം.\nടിക്കറ്റ് കൗണ്ടറില് നിന്ന് മലമുകളിലേക്ക് മൂന്നരകിലോമീറ്റര് ദൂരമുണ്ട്. നട്ടുച്ചയായാലും ചൂട് ലവലേശം അനുഭവപ്പെടില്ല. പ്രകൃതിയുടെ തണുപ്പിന്റെ ഫീല് നല്‍കാന് ലോകത്തിലെ ഒരു എ.സി.യ്ക്കും സാധിക്കില്ലെന്ന് മനസിലാകും. മുകളിലെത്തിയാല് അവിടെനിന്നുള്ള കാഴ്ച വര്ണനാതീതം. വാക്കുകളിലൂടെ വിവരിക്കാന് പറ്റില്ല. നേരിട്ട് അനുഭവിക്കണം. മേഘങ്ങളെ കൈകൊണ്ട് തൊടാന് സാധിക്കും. സമുദ്രനിരപ്പില് നിന്ന് 1,748 മീറ്റര് ഉയരത്തില് നിന്നുകൊണ്ട്് ആകാശവും വനവും മലഞ്ചെരിവും കണ്‍കുളിര്‍ക്കെ മതിവരുവോളം ആസ്വദിക്കാം. തിരിച്ചിറക്കം താരതമ്യേന എളുപ്പമാണെങ്കിലും മലകയറ്റത്തേക്കാള് ശ്രദ്ധ വേണ്ടത് തിരിച്ചിറങ്ങുമ്പോഴാണ്. തെന്നിവീഴാന് സാധ്യതയുണ്ട്.\nസംസ്ഥാനത്ത് അടുത്ത നാല് ദിവസം കൂടി ശക്തമായ മഴ തുടരും; താഴ്ന്ന പ്രദേശങ്ങളിൽ വെള്ളപ്പൊക്ക സാധ്യത തള്ളിക്കളയാനാകില്ല ; കാലാവസ്ഥ കേന്ദ്രത്തിന്റ മുന്നറിയിപ്പ് ഇങ്ങനെ (1 minute ago)\nനദിയ മൊയ്തുവിനെ വിളിക്കാനാണ് തീരുമാനിച്ചത്;പക്ഷേ ശോഭനയ്ക്കായിരുന്നു ഭാഗ്യം! (8 minutes ago)\nഇനി ആവിളി കേൾക്കില്ല കുഞ്ഞേ..റെയില്‍വേ സ്റ്റേഷനില് മരിച്ചുകിടക്കുന്ന കുടിയേറ്റ തൊഴിലാളിയായ അമ്മയെ ഉണര്‍ത്താന് ശ്രമിക്കുന്ന പിഞ്ചു കുഞ്ഞ് ; ദാരുണം ഈ രംഗം; മൃതദേഹം മൂടിയ തുണി പിടിച്ച്വലിച്ച് എഴുന്നേ (12 minutes ago)\nനിയമ പാലകർ ഞെട്ടിച്ച് നഗരഹൃദയത്തില് കഞ്ചാവ് വളര്‍ത്തിയ നിലയിൽ; നട്ടത് ലോക്ഡൗണിൽ;അന്വേഷണം ഊർജ്ജിതം (18 minutes ago)\nഡോക്ടര്‍മാര് താമസിച്ചിരുന്ന മുംബൈയിലെ ഫോര്‍ച്യൂണ് ഹോട്ടലില് തീപിടുത്തം... മെട്രോ സിനിമയ്ക്ക് സമീപമുള്ള അഞ്ച് നില കെട്ടിടത്തിലാണ് തീപിടുത്തമുണ്ടായത് (21 minutes ago)\nതമിഴ്നാട്ടിൽ നിന്നെത്തിയസ്ത്രീയും പുരുഷനും അവശനിലയിൽ; നെയ്യാറ്റിൻകരയിൽ ബസ് സ്റ്റാൻഡ് അടച്ചു; തിരുവനന്തപുരം ഭാഗത്തേക്ക് പോകുന്ന സ്റ്റാൻഡിൽ അവശനിലയിൽ കാണപ്പെട്ട ഇവരുടെ സംസാരത്തിൽ സംശയം തോന്നിയ ജീവനക്കാർ (36 minutes ago)\nഓഹരി വിപണിയില് നേട്ടം തുടരുന്നു... സെന്‍സെക്സ് 279 പോയന്റ് നേട്ടത്തോടെ 31885ലും നിഫ്റ്റി 79 പോയന്റ് ഉയര്‍ന്ന് 9383ലുമാണ് വ്യാപാരം (38 minutes ago)\nനടി മെബീന മൈക്കിള് കാറപകടത്തിൽ അന്തരിച്ചു! (51 minutes ago)


വെളുപ്പിന്റെ അഴകില് കങ്കണ റണൗട്ട് | look of the day kangana ranaut wearing mr self portrait - Malayalam BoldSky\n1 hr ago അലര്‍ജിയുണ്ടോ ? വീട്ടിലെ കെണികള് ഒഴിവാക്കാം\n7 hrs ago വിഷമിക്കേണ്ടി വരുന്ന രാശിക്കാർ ഇന്ന് ഇവരാണ്\n18 hrs ago ഉറങ്ങാനാവുന്നില്ലേ..? വാസ്തുവിന്റെ കളികള് അറിയാം\n19 hrs ago ഭക്ഷണം കഴിഞ്ഞ് പ്രമേഹം ഇങ്ങനെയെങ്കിൽ അപകടമാണ്\nNews ഇന്ത്യയിൽ ഒരു ലക്ഷത്തോളം ശ്രീലങ്കൻ അഭയാർത്ഥികൾ; ഇന്ത്യൻ പൗരത്വം നൽകമെന്ന് ശ്രീ ശ്രീ രവിശങ്കർ\nMovies പപ്പേട്ടന് ക്ലാസാണ്,മാസാണ്...! മാമാങ്കം ഷുവര് ഹിറ്റ്, എം പദ്മകുമാറിനെക്കുറിച്ചുളള പോസ്റ്റ് വൈറല്\nAutomobiles മൂന്നാം തലമുറ ഒക്ടാവിയ പിൻവലിക്കാനൊരുങ്ങി സ്കോഡ\nFinance സ്വർണ വിലയിൽ വൻ ഇടിവ്; ഒരാഴ്ച്ചയിൽ കുറഞ്ഞത് 600 രൂപ, ഉടൻ 28000ന് താഴേയ്ക്ക്\nSports ഇന്ത്യ vs വിന്‍ഡീസ്: മുംബൈയിലെ കിങ് ഇന്ത്യയോ, വിന്‍ഡീസോ? മൂന്നു പേര് കോലിയുടെ ഉറക്കം കെടുത്തും!!\nTechnology മികച്ച ഫീച്ചറുകളുമായി റെഡ്മി കെ 30, റെഡ്മി ലാപ്ടോപ്പ് എന്നിവ പുറത്തിറങ്ങി\nTravel വിമാനം ക്യാൻസൽ ചെയ്തോ? കാരണം ഇതൊക്കെയാണോ എന്നു നോക്കാം\nവെളുപ്പിന്റെ അഴകില് കങ്കണ റണൗട്ട്\n| Updated: Thursday, March 16, 2017, 10:44 [IST]\nത്രസിപ്പിക്കുന്ന രൂപത്തില് കങ്കണ റണൗട്ട് ആരാധകരെ ആഹ്ലാദിപ്പിക്കാന് വീണ്ടും എത്തുകയാണ് . പുതിയ ചിത്രമായ റങ്കൂണിന്റെ പ്രചാരപരിപാടികളുമായി തിരക്കിലാണ് കങ്കണ ഇപ്പോള്.പുതിയ രൂപത്തിലും അഴക് ഒട്ടും കുറയ്ക്കാതെയാണ് കങ്കണയുടെ വരവ്.\nസാരിമുതല് മിഡി വരെയുള്ള വൈവിധ്യമാര്‍ന്ന വേഷങ്ങള് വിവിധ വേദികളില് എത്താന് കങ്കണ തിരഞ്ഞെടുക്കുന്നുണ്ട്. ഇതിലൂടെ വീണ്ടും ഫാഷനില് ഒരുപടി മുകളില് എത്തിയിരിക്കുകയാണ് കങ്കണ.\nഇത്തവണ കങ്കണ തിരഞ്ഞെടുത്ത വെളുത്ത ഡ്രസ്സ് ഇതില് ഏറെ ആകര്‍ഷകമാണ്. റൊമാന്റിസത്തിന് പുതിയ വഴി തുറന്ന് തരുകയാണീ വസ്ത്രം. സാധാരണമെന്ന് തോന്നുമെങ്കിലും ഈ സീസണ് ഏറ്റവും അുയോജ്യമായ തിരഞ്ഞെടുപ്പായി ഇതിനെ കണക്കാക്കാം.\nവസ്ത്രത്തിന് ഇണങ്ങുന്ന ആഭരണങ്ങള് തിരഞ്ഞെടുക്കുന്നതില് കങ്കണ എപ്പോഴും അതീവ ശ്രദ്ധ നല്‍കാറുണ്ട്. പരമിതമെങ്കിലും കുലീനം ആയിരിക്കുമിത് . ഒരു വശത്തേക്ക് അഴിച്ചിട്ട മുടി വസ്ത്രത്തിന് ഇണങ്ങും വിധം ആയിരുന്നു . വസ്ത്രത്തിലായാലും മുടിയിലായാലും നിലിവിലെ പ്രവണതകള് കണ്ടറിഞ്ഞുള്ള സ്റ്റൈലുകള് തിരഞ്ഞെടുക്കുന്നു എന്നതാണ് കങ്കണയുടെ ആകര്‍ഷണീയത.\nനീലസാരിയില് സുന്ദരിയായി ഭാവന\nവിവാഹദിനത്തിലും സര്‍പ്രൈസ് ഒരുക്കി പേളി\nVOOC ഫ്‌ളാഷ് ചാര്‍ജോടൊപ്പം മികച്ച ഡിസൈനില് ഓപ്പോ\nRead more about: fashion bollywood ഫാഷന് ബോളിവുഡ്\nlook of the day kangana ranaut wearing mr self portrait\nKangana Ranaut does another romantic lookbook and leaves us ogling at her.\n2020 തൊഴിൽ- വിദ്യാഭ്യാസത്തില് ശോഭിക്കും രാശിക്കാർ\nകടമ്പ് മരം വെറുമൊരു മരമല്ല


ആ കത്തുകൾക്കു പകരം ഇനി ഉള്ളത് | Letter writting | Franz Kafka | Ezhuthumesha | Literature | manoramaonline\nഅജയ് പി. മങ്ങാട്ട് December 02, 2020 07:49 PM IST\nPhoto Credit : Agnes Kantaruk / Shutterstock.com\nകത്തെഴുതൂ എന്ന് ആവശ്യപ്പെടുമ്പോഴെല്ലാം തീർച്ചയായും എഴുതാം എന്ന് ഉറപ്പു കൊടുക്കുകയല്ലാതെ എഴുതാൻ കഴിയാറില്ല. വിദ്യാർഥിയായിരുന്ന കാലത്തു കത്തുകളും കവിതകളും മാത്രമേ എഴുതിയിട്ടുള്ളു. അന്നൊക്കെ ദിവസവും ഒരാൾക്കെങ്കിലും എഴുതും. കൂടുതലും പോസ്റ്റ് കാർഡിൽ, കുനുകുനെ.\nഎന്റെ വീട് തപാൽ ഓഫിസിനോടു ചേർന്നായിരുന്നു. തപാൽ ഓഫിസിൽ കത്തെഴുത്തുകാർക്കായി ഒരു മേശയും ബെഞ്ചും ഇട്ടിരുന്നു. ആ മേശപ്പുറത്തു കത്തുകൾ ഒട്ടിക്കുന്ന പശ പടർന്നു കരുവാളിച്ചുകിടന്നിരുന്നു.\nകത്തുകൾ ഡിജിറ്റൽ മാധ്യമം സ്വീകരിച്ചതുകൊണ്ട് ഇക്കാലത്ത് നീണ്ട കത്തുകൾ എഴുതാൻ സൗകര്യമാണ്. നോവലുകൾ പോലും ഫോണിൽ എഴുതപ്പെടുന്ന ഇക്കാലത്തു കത്തെഴുത്തു പ്രയാസകരമല്ല. ഇമെയിലിലോ വാട്സാപ്പിലോ െടലിഗ്രാമിലോ മനോഹരമായ കത്തുകളെഴുതാൻ കഴിയുന്നവരുണ്ട്. സാലി റൂണിയുടെ ‘കോൺവെർസേഷൻസ് വിത് ഫ്രണ്ട്സ്’ എന്ന നോവൽ മുന്നോട്ടു പോകുന്നതു തന്നെ ഇ മെയിൽ കത്തുകളിലൂടെയാണ്. കടലാസ് ഇല്ലെങ്കിലും കത്തുകളിൽനിന്നും ഒന്നും ചോർന്നുപോകുന്നില്ലെന്നാണു തോന്നുന്നത്.\nചില ദിവസങ്ങളിൽ തോന്നും, കത്തെഴുതുന്ന ശീലം പുനരരാംഭിക്കണമെന്ന്. ജീവിതം പൂർത്തിയായിക്കഴിയുമ്പോൾ ഒരു വ്യക്തിയുടെ എത്ര കത്തുകൾ ബാക്കിയാകും? വർഷങ്ങൾക്കുമുൻപു നാം എഴുതിയതുപോലെയല്ലല്ലോ.\nതന്റെ വികാരങ്ങൾക്കുമേൽ സാഷ്ടാംഗം ചെയ്തു മാത്രമേ നല്ല കത്തുകൾ എഴുതാനാവൂ. മറ്റൊരാൾക്കു മുൻപാകെ സങ്കോചമില്ലാതെ ഉള്ളുകാട്ടാൻ കഴിയണം. ഇങ്ങനെ വിചാരങ്ങൾ കൈമാറാൻ പരസ്പരവിശ്വാസവും വേണം. സ്വകാര്യത എന്ന സംഭവം വലിയ പ്രഹേളികയായിത്തീർന്ന ഇക്കാലത്തു പരസ്യപ്പെടുത്താത്ത സംഭാഷണങ്ങൾ എത്ര വരും, അതിലെത്ര കത്തുകളായി മാറും?\nഷേക്സ്പീയറെ ഒന്ന് എഡിറ്റ് ചെയ്തു ഭംഗിയാക്കിയാലോ\nസ്വകാര്യമായ ഇടത്തെക്കാൾ പൊതു ഇടത്തിൽ വികാരപ്രകടനം ശീലമായതിനാൽ ഇപ്പോൾ സമൂഹമാധ്യമങ്ങളിലൂടെ വികാരവിചാരങ്ങളുടെ പ്രകടനം എളുപ്പം സാധിക്കുന്നു. ഒരു കടലാസിൽ എഴുതി കുപ്പിയിലടച്ചു കടലിൽ എറിയുന്നതിന്റെ പുതിയ രൂപമാണു നമ്മുടെ കോൺടാക്റ്റിലുള്ള എല്ലാവർക്കും നാമെഴുതിയത് അയച്ചുകൊടുക്കുന്നതെന്ന് എവിടെയോ വായിച്ചു. ഒരു കത്ത്, അതിന് ഒരേയൊരു മേൽവിലാസക്കാരൻ എന്ന സങ്കൽപം നഷ്ടമായി. പകരം എത്രയധികം പേർ വായിക്കുന്നുവോ, അത്രത്തോളം സഫലമാകുന്നു എല്ലാം. മറ്റൊന്ന് കത്തിന്റെ ഘടനയാണ്. അതിന്റെ രൂപഘടന പിന്തുടരണമെന്നത് എഴുത്തുകാരെ കത്തുകളിൽനിന്ന് അകറ്റി. എത്ര നേരം വേണമെങ്കിലും തുടരാവുന്ന ചാറ്റുകളും വോയ്സ് മെസേജുകളും ഫോൺ സംഭാഷണങ്ങളും രണ്ടു പേർക്കിടയിൽ പരമ്പരാഗതമായ കത്തുകളെക്കാൾ ഫലപ്രദമാകുന്നു. കത്തുകളുടെ മരണം എത്ര സ്വാഭാവികമാണ്. എന്നാൽ എഴുതിയൊട്ടിച്ചുവരുന്ന കത്തുകളില്ലാതെയും ബന്ധങ്ങൾ കൂടുതൽ ഉദാരവും ഊഷ്മളവുമാകുന്നുണ്ട്.\nലോകത്തിലെ വലിയ എഴുത്തുകാരിൽ പലരും മികച്ച കത്തെഴുത്തുകാർ കൂടിയായായിരുന്നു. അക്കൂട്ടത്തിൽ ഏറ്റവും പരിചിതമായതു കാഫ്കയുടെ കത്തുകളാണ്. കാഫ്കയുടെ ആകെ സാഹിത്യത്തെക്കാൾ വലുതായിരുന്നു അദ്ദേഹം രണ്ടു പെണ്ണുങ്ങൾക്കെഴുതിയ കത്തുകൾ. കത്തും ഡയറിയും സ്വകാര്യ രചനകളാണെങ്കിലും, കലാകാരന്മാരുടേതോ സാഹിത്യകാരന്മാരുടേതോ ആണെങ്കിൽ കാലക്രമേണ അവ സാഹിത്യരചനകളുടെ ഭാഗമായി മാറാറുണ്ട്. കാഫ്ക തനിക്കു വന്ന കത്തുകളെല്ലാം നശിപ്പിച്ചുകളഞ്ഞു. കാഫ്കയെഴുതിയ ചില കത്തുകളും നശിപ്പിച്ചശേഷമാണു മിലേന അവ പരസ്യപ്പെടുത്തിയത്.\nചരിത്രത്തിൽ ഏറ്റവും നിർണായകമായ കത്തുകളിൽ ചിലതു സെന്റ് പോൾ എഴുതിയതായിരുന്നു. ക്രിസ്തുമതത്തിന്റെയും സഭയുടെയും അടിസ്ഥാനശിലകൾ രൂപം കൊണ്ടതു പോൾ വിവിധ സമൂഹങ്ങൾക്കെഴുതിയ നീണ്ട കത്തുകളിൽനിന്നാണ്. അവ വ്യക്തിയെ അല്ല, ആകെ വിശ്വാസിസമൂഹത്തെ അഭിസംബോധന ചെയ്തു.\nറോമാ തത്വചിന്തകനായ സെനക്കയുടെ കത്തുകൾ ആഴത്തിലുള്ള ദാർശനിക തത്വവിചാരങ്ങളുടേതായിരുന്നു. സെനക്ക സുഹൃത്തുക്കൾക്കും ശിഷ്യന്മാർക്കും എഴുതിയ കത്തുകൾ പ്രബന്ധങ്ങളായി പിന്നീടു സമാഹരിക്കപ്പെട്ടു. വീട്ടിലെ ലൈബ്രറിയിൽ എത്ര പുസ്തകം വേണം എന്നതു മുതൽ എന്താണു മരണം എന്നുവരെ വൈവിധ്യമായ വിഷയങ്ങളിലായിരുന്നു സെനക്കയുടെ എഴുത്തുകൾ\n‘മദാം ബോവറി’യിലെ ഒരു രംഗം ഓർമ വരുന്നു- എമ്മയുടെ രഹസ്യജീവിതത്തെപ്പറ്റി ഭർത്താവ് ചാൾസിന് അറിവില്ലായിരുന്നു. കാമുകന്മാർ അയച്ച കെട്ടുകണക്കിനു കത്തുകൾ ചാൾസ് കണ്ടെത്തുന്നത് അവളുടെ മരണശേഷമാണ്. കത്തുകൾ സ്വകാര്യതയുടെ അടയാളങ്ങളാണ്. അവ വ്യക്തിയെ തുറന്നു കാട്ടുന്നു. അവ സൂക്ഷിച്ചുവയ്ക്കുക പല സമൂഹങ്ങളിലും പ്രധാന സാംസ്കാരികശീലമായിരുന്നു. ഇപ്പോൾ ഒരാളുടെ മൊബൈൽ ഫോൺ അയാളുടെ സ്വകാര്യതയാകുന്നതുപോലെയായിരുന്നു കത്തുകളും. മരിച്ചുപോയ തന്റെ പങ്കാളിയുടെ ഐ ഫോൺ ക്ലൗഡിലുള്ള ഫോട്ടോകളും മറ്റും തുറന്നു കാണാൻ അനുമതി ആവശ്യപ്പെട്ട് ഒരാൾ സമീപകാലത്ത് യുഎസ് സുപ്രീം കോടതിയെ സമീപിച്ചെങ്കിലും ആപ്പിൾ കമ്പനി വഴങ്ങിയില്ല. മരിച്ചാലും സ്വകാര്യത ഇല്ലാതാകുന്നില്ലെന്ന് ആപ്പിൾ വാദിച്ചു. പണ്ടായിരുന്നുവെങ്കിൽ പങ്കാളി മരിച്ചുകഴിഞ്ഞാൽ അലമാരയോ ഡയറിയോ തുറന്നുനോക്കിയാൽ മതിയായിരുന്നു.\nഒരിക്കലും മടുപ്പിക്കാത്ത സ്നേഹിതർ എവിടെയാണ്...\n‘മദാം ബോവറി’യുടെ രചയിതാവായ ഫ്ലോബേർ വലിയ കത്തെഴുത്തുകാരനായിരുന്നു. അമ്മയ്ക്കും സുഹൃത്തുക്കൾക്കും കാമുകിമാർക്കും ഫ്ലോബേർ ദിവസവും കത്തുകളെഴുതി. ഇവ നാലു വോള്യങ്ങളായാണു പിന്നീടു സമാഹരിച്ചത്.\nഞാൻ വായിച്ചവയിൽ ഏറ്റവും ഹൃദയസ്പർശിയായ കത്തുകളിലൊന്നു ചങ്ങമ്പുഴയുടേതാണ്. ചങ്ങമ്പുഴ തനിക്കെഴുതിയ കത്ത് പി.കെ. ബാലകൃഷ്ണൻ മഹാകവിയുടെ മരണശേഷം പ്രസിദ്ധീകരിച്ചു. കവിയുടെ അവസാനവർഷങ്ങളിലെ കഠിനമായ ജീവിതം അതിൽ വായിക്കാം. തന്റെ കവിതകളെക്കുറിച്ചു പി.കെ. ബാലകൃഷ്ണൻ നടത്തിയ പഠനമാണു നന്ദി പറഞ്ഞു കത്തെഴുതാൻ കവിയെ പ്രേരിപ്പിച്ചത്. വിമർശകരുടെ ക്രൂരപീഡനങ്ങൾക്കിടയിൽ ഒരു അനുകൂല നിരൂപണം വന്നതിന്റെ ആഹ്ളാദം ചങ്ങമ്പുഴ മറച്ചുവച്ചില്ല.\nബഷീർ ധാരാളം കത്തുകളെഴുതിയിരുന്നു. ബഷീറിന്റെ സമാഹൃത കൃതികൾക്കൊപ്പം ഈ കത്തുകളിൽ ചിലതു ചേർത്തിട്ടുണ്ട്. പോഞ്ഞിക്കര റാഫി, ലളിതാംബിക അന്തർജ്ജനം എന്നിവരുമായി ബഷീർ നടത്തിയ ആശയവിനിമയങ്ങൾ എഴുത്തുകാർക്കിടയിലെ സാഹോദര്യവും സ്നേഹവും വിളിച്ചുപറയുന്നു.\nകത്തുകൾ ചിലർക്ക് ഒരു സേഫ്റ്റി വാൽവു പോലെയാണു പ്രവർത്തിക്കുക. കഠിനമോ വിരസമോ ആയ നേരങ്ങളിൽ ഉള്ളിൽ നിറയുന്നതു പുറത്തേക്ക് ഒഴുക്കിക്കളയുകയാണ് അപ്പോൾ. മറ്റു ചിലപ്പോൾ ഗൗരവമാർന്ന ആശയസംവാദത്തിനുള്ള ഉപാധിയായും മാറാം. ഗാന്ധിജി കത്തുകളെ സംവാദത്തിനായി ഉപയോഗിച്ചിരുന്നു. അദ്ദേഹം പുലർച്ച നാലു മണിക്ക് ഉണർന്ന് ആറുമണി വരെ തനിക്കു ലോകത്തിന്റെ വിവിധ ഭാഗങ്ങളിൽനിന്നു വന്ന കത്തുകൾക്കു സ്വന്തം കൈപ്പടയിൽ പോസ്റ്റ് കാർഡിൽ മറുപടികൾ എഴുതി.\nനേരത്തേ സൂചിപ്പിച്ചതു പോലെ ഫെയ്സ്ബുക് പോസ്റ്റുകളാണു പുതിയ കാലത്തിന്റെ കത്തുകൾ എന്ന് എനിക്കു തോന്നാറുണ്ട്. കത്തുകളുടെ അടിസ്ഥാന സ്വഭാവങ്ങൾ പ്രകടിപ്പിക്കുമ്പോൾത്തന്നെ ചില പുതിയ സവിശേഷതകൾ കൂടി അവ നേടി. പൊതുവിഷയങ്ങളിലുള്ള അഭിപ്രായപ്രകടനങ്ങൾ മുതൽ സ്വകാര്യവേദനകൾ വരെ തട്ടും തടവുമില്ലാതെ സമൂഹമാധ്യമത്തിൽ എഴുതാം. അതു പക്ഷേ ഒരു വ്യക്തിക്കുള്ള സന്ദേശം അല്ല അവ. അഥവാ ആയാലും അത് എല്ലാവരും വായിക്കാനുള്ള തുറന്ന കത്താണ്. ഒരു വ്യക്തിക്കു മുന്നിൽ പ്രകടിപ്പിച്ചിരുന്നതു പരസ്യവിനിമയമായിത്തീർന്നു. ഈ മാറ്റമാണ് അടച്ച കൂടുകളിൽ ഒരാളെ മാത്രം അഭിസംബോധന ചെയ്ത് അയച്ച കത്തുകളെയെല്ലാം കൂട്ടത്തോടെ കാലഹരണപ്പെടുത്തിയതെന്നു തോന്നുന്നു. ഇന്നാണെങ്കിൽ കാഫ്ക ദിവസവും രാവിലെ മിലേനയ്ക്ക് അയക്കേണ്ട കത്തുമായി പോസ്റ്റ് ഓഫിസിലേക്കു പായുന്നതിനു പകരം ഒരു പബ്ലിക് പോസ്റ്റായി സമൂഹമാധ്യമത്തിൽ നിക്ഷേപിച്ചേനെ!\nസമൂഹമാധ്യമത്തിലെ മറ്റൊരു സവിശേഷത കുറച്ചുസമയത്തേക്കു മാത്രമാണു ഈ വികാരപ്രകടനം എന്ന മുൻകൂർ ജാമ്യമെടുക്കാം എന്നതാണ്. നിശ്ചിതസമയം കഴിഞ്ഞാൽ ഡിലീറ്റ് ചെയ്യുന്നതായിരിക്കും എന്ന മുന്നറിയിപ്പോടെ എന്തും പോസ്റ്റ് ചെയ്യാനാകും. കടലാസ്സിലോ ഇ മെയിലിലോ അയച്ച കത്ത്, വേണ്ടിയിരുന്നില്ല എന്നു തോന്നിയാലും വിലാസക്കാരനു ലഭിച്ചുകഴിഞ്ഞാൽ റദ്ദാക്കാനാവില്ല.\nഎഴുതിയ കത്തുകൾ വേണമെങ്കിൽ അയയ്ക്കാതിരിക്കാതിരിക്കാം. കത്തെഴുതി ഒട്ടിച്ചശേഷം ഡയറിയിൽ വച്ച എത്രയോ എണ്ണം പിന്നീട് എടുത്തു കീറിക്കളഞ്ഞിട്ടുണ്ട്. കിട്ടിയ കത്തുകൾ തുറക്കാതെയും എടുത്തുവയ്ക്കാം. മാർക്കേസിന്റെ ഒരു കഥയിൽ ഒരു കഥാപാത്രത്തിന്റെ മരണശേഷം അയാളുടെ അലമാരയിൽനിന്ന് പൊട്ടിക്കാത്ത കത്തുകളുടെ ഒരു വലിയശേഖരമാണു കണ്ടെടുക്കുന്നത്. പ്രേമിച്ചിരുന്ന പെണ്ണ് 40 വർഷം അയാൾക്ക് അയച്ച കത്തുകളോ ആശംസാകാർഡുകളോ അയാൾ തുറന്നുനോക്കിയില്ല. പക്ഷേ എല്ലാം കൃത്യമായി എടുത്തുവച്ചു.\nഎഴുത്തുകാർ പൊതുവേ കത്തുകളോട് അടുപ്പവും മമതയും ഉള്ളവരാണെങ്കിലും ഇംഗ്ലിഷ് നോവലിസ്റ്റായ വില്യം ഫോക്നർ കടുത്ത കത്തു വിരോധിയായിരുന്നു. പോസ്റ്റ് ഓഫിസിൽ തപാൽസ്റ്റാംപുകളും മറ്റും വിൽക്കുന്ന കൗണ്ടറിൽ ജോലിയെടുത്തിരുന്ന കാലത്തുണ്ടായ ഈർഷ്യയാണു കത്തുവിരോധമായത്. ഫോക്നർ കൗണ്ടറിലിരുന്നു രസിച്ചുവായിക്കുമ്പോഴാകും ആരെങ്കിലും സ്റ്റാംപ് ചോദിച്ചു വരുന്നത്. അതോടെ വായന മുറിയും. ഇതായിരുന്നു ഈർഷ്യയ്ക്കു കാരണം. പ്രശസ്തനായശേഷവും ഫോക്നർ കത്തുകൾ എഴുതിയില്ല. തനിക്കു വരുന്നവയിൽ പ്രസാധകരുടെ ചെക്കുകൾ അടക്കം ചെയ്ത കത്തുകൾ മാത്രമേ അദ്ദേഹം തുറക്കാറുണ്ടായിരുന്നുള്ളു.\nമനുഷ്യർക്കിടയിലെ ആശയവിനിമയത്തിന്റെ ഏറ്റവും സർഗാത്മകമായ രൂപമായിരുന്നു കത്തുകൾ. അതിനു സംഭവിച്ച രൂപവ്യതിയാനങ്ങൾ സർഗാത്മകമായ ആവിഷ്കാരതലങ്ങൾക്കു സംഭവിച്ച മാറ്റങ്ങളുടെ കൂടി ഭാഗമാണ്. അടുത്ത വട്ടം കത്തെഴുതാനുള്ള ത്വര വരുമ്പോൾ മുൻപെഴുതിയ കത്തുകളിൽ ഉപേക്ഷിച്ച വികാരങ്ങളെ ഓർക്കരുത്. അവയെക്കാൾ മനോഹരമായത് ഉള്ളിൽ മുള പൊട്ടുന്നതു ശ്രദ്ധിക്കണം. അപ്പോൾ പഴയതിനെക്കാൾ തെളിഞ്ഞ വാക്കുകൾ ഉയരുന്നതും കാണാം\nEnglish Summary: Ezhuthumesha : How the art of letter writting transformed over by years


അതിഥി തൊഴിലാളി കോവിഡ് രോഗിയാണെങ്കിലും ജോലി ചെയ്യിക്കാമെന്ന് സര്‍ക്കാര് - Malayali Express\nഅതിഥി തൊഴിലാളി കോവിഡ് രോഗിയാണെങ്കിലും ജോലി ചെയ്യിക്കാമെന്ന് സര്‍ക്കാര്\nതിരുവനന്തപുരം: അതിഥി തൊഴിലാളി കോവിഡ് രോഗിയാണെങ്കിലും ജോലി ചെയ്യിക്കാമെന്ന് സര്‍ക്കാര്. രോഗലക്ഷണങ്ങള് ഇല്ലാത്ത കോവിഡ് രോഗികളെ സുരക്ഷിതമായി വേര്‍തിരിച്ച സ്ഥലങ്ങളില് മുന്‍കരുതലുകളോടെ ജോലിക്ക് നിയോഗിക്കാനാണ് തൊഴില്‍വകുപ്പ് അനുമതി നല്‍കിയത്.\nആരോഗ്യവകുപ്പിന്റ മാര്‍ഗനിര്‍ദേശങ്ങള്‍ക്ക് എതിരാണ് തൊഴില്‍വകുപ്പിന്റെ നിര്‍ദ്ദേശം. കേരളത്തിലേയ്ക്ക് എത്തുന്ന ഇതര സംസ്ഥാന തൊഴിലാളികള് 14 ദിവസത്തെ ക്വാറന്റീന് നിര്‍ബന്ധമാണ്. പക്ഷേ ഇവര് കോവിഡ് പോസിറ്റീവ് ആയാല് രോഗലക്ഷണങ്ങള് ഇല്ലെങ്കില് ജോലി ചെയ്യാം. മറ്റ് തൊഴിലാളികളുമായോ ജീവനക്കാരുമായോ സമ്ബര്‍ക്കം പുലര്‍ത്താതെ പ്രത്യാകമായി വേര്‍തിരിച്ച സ്ഥലത്ത് ജോലി ചെയ്യാം എന്നാണ് തൊഴില്‍വകുപ്പിന്റെ നിര്‍ദ്ദേശം. കോവിഡ് സിഎഫ്‌എല്‍ടിസി മാര്‍ഗരേഖ പ്രകാരമാവണം താമസൗകര്യവും ഭക്ഷണവും നല്‍കേണ്ടത്.\nരോഗ ലക്ഷണങ്ങള് പ്രകടിപ്പിച്ചാല് ദിശ നമ്പരുമായി ബന്ധപ്പെടണമെന്നും നിര്‍ദേശത്തിലുണ്ട്. ആരോഗ്യവകുപ്പ് മാര്‍ഗനിര്‍ദേശത്തിന് എതിരാണ് തൊഴില് വകുപ്പിന്റെ നിര്‍ദ്ദേശം.\nസംസ്ഥാനത്ത് ഒരാള് കോവിഡ് പോസിറ്റീവായാല് രോഗലക്ഷണങ്ങള് ഇല്ലെങ്കില് വീട്ടിലൊ, ഫസ്റ്റ്ലൈന് ട്രീറ്റ്മെന്റ് സെന്ററിലൊ കഴിയണമെന്നും, ആന്റിജന് പരിശോധന നെഗറ്റീവ് ആയാല് തുടര്‍ന്ന്7ദിവസം സമ്പര്‍ക്ക വിലക്ക് തുടരണമെന്നുമാണ് നിര്‍ദ്ദേശം. തൊഴില് വകുപ്പ് നിര്‍ദ്ദേശം അശാസ്ത്രീയമാണെന്നാണ് ആരോഗ്യപ്രവര്‍ത്തകരുടെ അഭിപ്രായം.\nഎസ്ബിഐ എടിഎമ്മുകളില് ഇനി ഒടിപി വഴി 24 മണിക്കൂറും പണം പിന്‍വലിക്കാം


'ചെലോൽത് ശരിയാവും ചെലോൽത് ശരിയാവൂല്ല!'; ഫായിസിന്റെ വാക്കുകൾ കടമെടുത്ത് മിൽമ; പേറ്റന്റ് ചാർജ് പയ്യന് കൊടുക്കണമെന്ന് സോഷ്യൽ മീഡിയ | Muhammed Fayis dialogue Milma used for their advertisement – News18 Malayalam\n'ചെലോൽത് ശരിയാവും ചെലോൽത് ശരിയാവൂല്ല!'; മിൽമ ഫായിസിന് പേറ്റന്റ് കൊടുക്കാതെ ശരിയാവൂലെന്ന് സോഷ്യൽ മീഡിയ\nആ പയ്യനു തക്കതായ ഒരു പ്രതിഫലം / സമ്മാനം നൽകുമെന്ന് പ്രതീക്ഷിക്കുന്നു' എന്നായിരുന്നു ഒരു കമന്റ്. സമാനമായ അഭിപ്രായമാണ് കമന്റുകളിൽ ഏറെയും.\nLast Updated : July 27, 2020, 20:10 IST\n‘ചെലോൽത് റെഡ്യാവും ചെലോൽത് റെഡ്യാവൂല, ഇന്‍റത് റെഡിയായില്ല്യ.. എന്‍റെ വേറൊരു മോഡലാ വന്നത്... എങ്ങനെ ആയാലും ഞമ്മക്ക് ഒരു കൊയ്പ്പൂല്ല്യ...’ - കഴിഞ്ഞ കുറച്ച് ദിവസങ്ങളായി വൈറലായ വീഡിയോയിലെ ഏറ്റവും ആകർഷകമായ ഡയലോഗാണ് ഈ എഴുതിയിരിക്കുന്നത്. കുഞ്ഞു മോട്ടിവേഷണൽ സ്പീക്കർ എന്ന നിലയിലാണ് വീഡിയോ പ്രചരിച്ചത്. നിസ്സാരകാര്യങ്ങൾക്ക് പോലും മനസ് തകർന്നു പോകുന്ന ആളുകൾ ഈ വീഡിയോ കാണണമെന്ന് പറഞ്ഞായിരുന്നു വീഡിയോ പ്രചരിച്ചത്.\nമോട്ടിവേഷണൽ ഡയലോഗിന്റെ ചുവടു പിടിച്ച് നിരവധി ട്രോളുകളും ഉണ്ടായി. ഒരു ചെറിയ കടലാസ് പൂവ് ഉണ്ടാക്കാൻ ഫായിസ് നടത്തിയ ശ്രമങ്ങളും ഒടുവിൽ ആ ശ്രമം പാളി പോയപ്പോൾ പതറാതെ നിന്ന് ‘‘ചെലോൽത് റെഡ്യാവും ചെലോൽത് റെഡ്യാവൂല, ഇന്‍റത് റെഡിയായില്ല്യ.. എന്‍റെ വേറൊരു മോഡലാ വന്നത്... എങ്ങനെ ആയാലും ഞമ്മക്ക് ഒരു കൊയ്പ്പൂല്ല്യ...’’ എന്ന് പറഞ്ഞതാണ് ഫായിസിനെ സോഷ്യൽ മീഡിയയിൽ താരമാക്കിയത്.\nഫായിസിന്റെ ഡയലോഗ് അവസാനം കടമെടുത്തിരിക്കുന്നത് മിൽമയാണ്. മലബാർ മിൽമ അവരുടെ ഫേസ്ബുക്ക് പേജിലാണ് ഫായിസിന്റെ വാക്കുകൾ കടമെടുത്ത് പരസ്യം നൽകിയത്. അത് ഇങ്ങനെ, 'ചെലോൽത് ശരിയാവും ചെലോൽത് ശരിയാവൂല്ല! പക്ഷേങ്കി ചായ എല്ലാർതും ശരിയാവും, പാൽ മിൽമ ആണെങ്കിൽ!'.\nഅങ്ങനെ ഫായിസിന്റെ ഡയലോഗ് നൈസ് ആയി എടുത്ത് വീശിയ മിൽമയെ നാട്ടുകാരും വെറുതെ വിട്ടില്ല. കമന്റ് ബോക്സിൽ നിറയെ ഫായിസിന് പേറ്റന്റ് ചാർജ് കൊടുക്കണമെന്ന ആവശ്യമാണ്. 'പരസ്യക്കമ്പനി ഉണ്ടാക്കിത്തന്ന ക്യാപ്ഷനാർന്നേൽ കാശു വാരിക്കോരി കൊടുക്കുവാർന്നല്ലോ. ആ പയ്യനു തക്കതായ ഒരു പ്രതിഫലം / സമ്മാനം നൽകുമെന്ന് പ്രതീക്ഷിക്കുന്നു' എന്നായിരുന്നു ഒരു കമന്റ്. സമാനമായ അഭിപ്രായമാണ് കമന്റുകളിൽ ഏറെയും.\nഅതേസമയം, മിൽമ മലബാറിന്റെ പുതിയ പരസ്യവാചകത്തിന് ഫായിസിന് അർഹമായ പ്രതിഫലം നൽകുമെന്നും പയ്യനുമായി ബന്ധപ്പെടുന്നുണ്ടെന്നും മിൽമ മലബാർ എം.ഡി അറിയിച്ചതായി സൂചനയുണ്ട്. മലപ്പുറം കുഴിമണ്ണ ഇസ്സത്ത് ഹയർ സെക്കൻഡറി സ്കൂൾ നാലാം ക്ലാസ് വിദ്യാർഥിയാണ് മുഹമ്മദ് ഫായിസ്.\nFirst published: July 27, 2020, 20:01 IST\nMilmaMilma adMilma Milk


വിദ്വേഷപരാമര്‍ശം: പി സി ജോര്‍ജിനെ കോടതിയില് ഹാജരാക്കിയപ്പോള് പ്രോസിക്യൂട്ടര് ഹാജരാവാത്തത് ഗൂഢാലോചന; സാമൂഹികമാധ്യമങ്ങളില് പ്രതിഷേധം\nSat Jul 02 2022 10:06:11 GMT+0530 (India Standard Time)\nBY BRJ1 May 2022 1:47 PM GMT\nBRJ1 May 2022 1:47 PM GMT\nതിരുവനന്തപുരം: മുസ് ലിംസമൂഹത്തിനെതിരേ വിദ്വേഷപരാമര്‍ശനം നടത്തിയതിന് നല്‍കിയ കേസില് അറസ്റ്റ് ചെയ്ത മുന് എംഎല്‍എ പിസി ജോര്‍ജിനെ കോടതിയില് ഹാജരാക്കിയപ്പോള് പബ്ലിക് പ്രോസിക്യൂട്ടര് ഹാജരാവാത്തതിനെതിരേ സാമൂഹികമാധ്യമങ്ങളില് വിമര്‍ശനം. ഇടത് പക്ഷപ്രവര്‍ത്തകര് അടക്കം ഇതിനെതിരേ രംഗത്തുവന്നു.\nപിസി ജോര്‍ജിനെ രക്ഷിക്കാന് ഒത്തുകളിക്കുകയായിരുന്നു കേരള പോലിസെന്നാണ് പ്രധാനവിമര്‍ശനം. അറസ്റ്റ് ചെയ്യണമെന്ന ആവശ്യം പരിഗണിച്ചുവെന്ന് വരുത്തിത്തീര്‍ത്ത് ജോര്‍ജിന് സഹായം ചെയ്യുകയായിരുന്നു സര്‍ക്കാരെന്നും പല സാമൂഹികമാധ്യമ ആക്റ്റിവിസ്റ്റുകളും പ്രതികരിച്ചു.\n''ജോര്‍ജിനെ മജിസ്‌ട്രേട്ടിന് മുന്നില് ഹാജരാക്കിയപ്പോള് ജാമ്യാപേക്ഷയെ എതിര്‍ക്കാന് അസി.പബ്ലിക് പ്രോസിക്യൂട്ടര് ഹാജരായില്ല എന്ന് വാര്‍ത്ത. ഹാജരാകാന് പോലിസ് ആവശ്യപ്പെട്ടില്ലെന്ന് എ.പി.പി ഉമ. ഒട്ടും നിസ്സാരമല്ല ഈ സംഭവം. അതിഗുരുതരമായ വീഴ്ച''- ഇടത് പക്ഷഅക്കൗണ്ടുകളിലൊന്നായ ടി കെ വിനോദന് അഭിപ്രായപ്പെട്ടു.\n''വിവാദ പരാമര്‍ശങ്ങള് നടത്തരുത് എന്ന ഉപാധിയോടെ ജാമ്യം ലഭിച്ച പി സി ജോര്‍ജ് മാധ്യമങ്ങളിലൂടെ വീണ്ടും വിദ്വേഷ പ്രസംഗം നടത്തി ജാമ്യ വ്യവസ്ഥ ലംഘിക്കുന്നു. ഇക്കാര്യം ചൂണ്ടിക്കാട്ടി ജാമ്യം റദ്ദാക്കാന് സര്‍ക്കാര് കോടതിയെ സമീപിക്കണം. കോടതിയില് പോയി സര്‍ക്കാര് വക്കീല് മിണ്ടാതിരുന്നാല് ഏത് കുറ്റവാളിക്കും ജാമ്യം കിട്ടും''- മാധ്യമപ്രവര്‍ത്തകനായ കെ സുനില്‍കുമാര് പ്രതികരിച്ചു.\n''വിദ്വേഷ പ്രസംഗക്കേസില് പ്രതിയായി കസ്റ്റഡിയിലെടുത്ത പി.സി.ജോര്‍ജിന്റെ എല്ലാ ആവശ്യങ്ങളും അംഗീകരിച്ചുള്ള തലസ്ഥാനത്തേക്കുള്ള ആനയിക്കല് ബഹു കേമമായിട്ടുണ്ട്. ഉറക്കത്തില് നിന്നും ഉണര്‍ന്ന പി.സിയോട് കസ്റ്റഡിയിലെടുക്കാന് എത്തിയ പൊലീസുകാര് കാര്യം പറഞ്ഞു. ഞാന് കുളിച്ച് റെഡിയായി സ്വന്തം കാറില് വരാമെന്ന് ആദ്യ ആവശ്യം. ആയിക്കോട്ടേയെന്ന് പൊലീസും. അങ്ങനെ സ്വന്തം കാറില് യാത്ര പുറപ്പെടുന്നു. വഴിയില് അദ്ദേഹത്തിന്റെ പ്രിയപ്പെട്ട ഹോട്ടലില് നിര്‍ത്തി പ്രഭാത ഭക്ഷണവും കഴിക്കാന് പൊലീസ് അനുവദിക്കുന്നു. അത് കഴിഞ്ഞ് സംഘ്പരിവാര് അണികള്‍ക്ക് മാലയിട്ട് സ്വീകരിക്കാന് അവസരം നല്‍കുന്നു. പിന്നാലെ ജാമ്യമില്ലാ വകുപ്പുകള് പ്രകാരം കോടതിയില് ഹാജരാക്കിയ ജോര്‍ജിന് സര്‍ക്കാര് വക്കീല് മാറി നിന്ന് മിനിറ്റുകള്‍ക്കുള്ളില് ജാമ്യവും ലഭ്യമാക്കുന്നു. പറഞ്ഞ കാര്യത്തില് ഉറച്ച് നില്‍ക്കുന്നതായി ജോര്‍ജ് മാധ്യമങ്ങളോട് പറയുന്നു..! എന്തൊരു കരുതലാണീ സര്‍ക്കാര്..!!''- കോണ്‍ഗ്രസ് നേതാവ് ടി സിദ്ദിഖ് എഴുതി.\n2 July 2022 4:28 AM GMT\n2 July 2022 4:08 AM GMT\nമണിപ്പൂര് മണ്ണിടിച്ചില്: മരണസംഖ്യ 20 ആയി ഉയര്‍ന്നു, 44 പേര്...\n2 July 2022 3:22 AM GMT\n2 July 2022 2:43 AM GMT


യൂണിടെക്കിന്റെ സെയ്ല്‍സ് ബുക്കിംഗ് ഉയര്‍ന്നു – Future Kerala :\nന്യൂഡെല്‍ഹി: റിയല് എസ്റ്റേറ്റ് രംഗത്തെ പ്രമുഖരായ യൂണിടെക്കിന്റെ സെയ്ല്‍സ് ബുക്കിംഗില് വര്‍ധന. ഏപ്രില് മുതല് സെപ്റ്റംബര് വരെയുള്ള ആറു മാസ കാലയളവില് പ്രോപ്പര്‍ട്ടി ബുക്കു ചെയ്യല് 29 ശതമാനം ഉയര്‍ന്ന് 678 കോടി രൂപയിലെത്തി. വാണിജ്യ വിഭാഗത്തിലാണ് ഏറ്റവും കൂടുതല് ബുക്കിംഗ് നടന്നത്.\nകഴിഞ്ഞ സാമ്പത്തിക വര്‍ഷത്തിന്റെ ആദ്യ ആറു മാസങ്ങളില് 524 കോടി രൂപയുടെ വസ്തുവകകളാണ് ഗുരുഗ്രാം ആസ്ഥാനമാക്കിയ യൂണിടെക്ക് വിറ്റഴിച്ചത്. 0.9 മില്ല്യണ് ചതുരശ്ര അടി സ്‌പെയ്‌സ് അക്കുറി വിറ്റുപോയി. എന്നാല് ഇത്തവണ 2.5 മില്ല്യണ് ചതുരശ്ര അടി എന്ന നിലയിലേക്ക് വില്‍പ്പന വര്‍ധിച്ചു. അതില് 2.15 ചതുരശ്ര അടിയും നൊണ് റസിഡന്‍ഷ്യല് വിഭാഗം സംഭാവന ചെയ്തു. ഈ വിഭാഗത്തില് 539 കോടി രൂപയുടെ വില്‍പ്പന നടന്നു. ഭവന വിഭാഗത്തിലെ 0.35 ചതുരശ്ര അടിയുടെ വില്‍പ്പനയിലൂടെ 139 കോടി രൂപ ലഭ്യമായി. ആകെയുള്ള തുകയില് 88 ശതമാനവും വന്നത് ഗുരുഗ്രാമില് നിന്നാണ്. കഴിഞ്ഞ സാമ്പത്തിക വര്‍ഷം കൊമേഴ്‌സ്യല് സെഗ്‌മെന്റില് 0.16 മില്ല്യണ് സ്‌ക്വയര് ഫീറ്റും (140 കോടി രൂപ) ഹൗസിംഗ് സെഗ്‌മെന്റില് 0.74 മില്ല്യണ് സ്‌ക്വയര് ഫീറ്റും (384 കോടി രൂപ) ആണ് വിറ്റുപോയത്. അതേസമയം, യൂണിടെക്കിന്റെ ശരാശരി വില്‍പ്പന വില പ്രതീക്ഷ മുന് സാമ്പത്തിക വര്‍ഷത്തിലെ ചതുരശ്ര അടിക്ക് 5, 815 രൂപ എന്ന നിലയില് നിന്ന് ഇക്കുറി 2714 രൂപ എന്ന നിലയിലേക്ക് താഴ്ന്നിട്ടുണ്ട്.\nറസിഡന്‍ഷ്യല് പ്രോപ്പര്‍ട്ടിയുടെ ആവശ്യകത മന്ദ ഗതിയിലാണ്. എന്നിരുന്നാലും പലിശ നിരക്കുകള് കുറയാന് തുടങ്ങുന്നതും സമീപ ഭാവിയില് ആര്‍ബിഐ വീണ്ടുമൊരു നിരക്ക് ഇളവിന് തയാറായേക്കുമെന്ന പ്രതീക്ഷയും ആവശ്യകത വര്‍ധിപ്പിക്കും. മിഡ്- ഇന്‍കം സെഗ്‌മെന്റിലെ ഡിമാന്റിലാണ് കാര്യമായ മുന്നേറ്റം പ്രതീക്ഷിക്കുന്നതെന്നും യൂണിടെക്ക് മാനേജിംഗ് ഡയറക്റ്റര് അജയ് ചന്ദ്ര ആത്മവിശ്വാസം പ്രകടിപ്പിച്ചു.\nനടപ്പു ധനകാര്യ വര്‍ഷത്തിന്റെ രണ്ടാം പാദത്തില് 13 കോടി രൂപയുടെ അറ്റനഷ്ടം യൂണിടെക്ക് രേഖപ്പെടുത്തിയിട്ടുണ്ട്. മുന് വര്‍ഷം സമാന പാദത്തില് ഇത് 65.70 കോടിയായിരുന്നു. അതേസമയം, ജൂലൈ- സെപ്റ്റംബര് പാദത്തില് കമ്പനിയുടെ പ്രവര്‍ത്തന വരുമാനം കഴിഞ്ഞ വര്‍ഷത്തെ 639.6 കോടി എന്നതില് നിന്ന്\n373 കോടിയിലേക്ക് താഴ്ന്നു. ജൂലൈ- സെപ്റ്റംബര് പാദത്തില് കമ്പനിക്കു കീഴിലെ സ്ഥാപനം ഒരു ഹോട്ടല് പ്രോപ്പര്‍ട്ടിയിലെ ഓഹരികള് മറ്റൊന്നിലേക്ക് മാറ്റിയെന്നും അതാണ് നഷ്ടമുണ്ടാകാന് കാരണമെന്നും യൂണിടെക് പ്രസ്താവനയില് വ്യക്തമാക്കി. അതൊഴുവാക്കിയാല് ആ പാദത്തില് കമ്പനിയുടെ പ്രവര്‍ത്തനം ലാഭകരമായിരുന്നെന്നും പ്രസ്താവന കൂട്ടിച്ചേര്‍ത്തു.\nTags:\tsales bookings, Unitech, up


ജാഗ്രത: അരക്ഷിതം പെണ്‍ജീവിതം\nഇന്ത്യ ലോകത്തിനു മുമ്പില് തലകുനിച്ച ദിവസമായിരുന്നു 2012 ഡിസംബര് 16; രാജ്യത്തെ പെണ്‍ജീവിതം എത്രത്തോളം അരക്ഷിതമാണെന്ന് കാട്ടിത്തന്ന രാത്രി. ഓടിക്കൊണ്ടിരിക്കുന്ന ബസില് പാരാ മെഡിക്കല് വിദ്യാര്‍ഥിനി ഒരുകൂട്ടമാളുകളുടെ കാമഭ്രാന്തിനിരയായത് അന്നായിരുന്നു. സുഹൃത്തിനൊപ്പം യാത്രചെയ്ത പെണ്‍കുട്ടിയെ ബസ് ജീവനക്കാരടക്കമുള്ള ആറുപേര് ചേര്‍ന്ന് മൃഗീയമായി പീഡിപ്പിച്ചു. സുഹൃത്തിനെ മര്‍ദിച്ച് ജീവച്ഛവമാക്കി. ഡല്‍ഹി പൊലീസിന്റെയും മറ്റ് അര്‍ധസേനയുടെയും വിപുല സാന്നിധ്യമുണ്ടായിട്ടുപോലും ഒരു പെണ്‍കുട്ടി തന്റെ മാനത്തിന് ജീവന് നല്‍കേണ്ടിവന്നു. ക്രൂരമായ ശാരീരികപീഡനത്തിന് വിധേയയായ അവള് ഡിസംബര് 29ന് ലോകത്തോട് വിടപറഞ്ഞു. ഇന്ത്യയൊന്നാകെ പീഡനത്തിനിരയായ പെണ്‍കുട്ടിക്കൊപ്പം നിന്നു, പ്രതിഷേധിച്ചു. പതിനായിരങ്ങള് പ്രതിഷേധവുമായി രാഷ്ട്രപതിഭവന്റെ പടി വരെയെത്തി. സംഭവത്തില് നടപടിയെടുക്കേണ്ട അന്നത്തെ മുഖ്യമന്ത്രി ഷീല ദീക്ഷിത് ചോദിച്ചത് "ആറുമണിക്കു ശേഷം പെണ്‍കുട്ടികള് എന്തിനു പുറത്തിറങ്ങുന്നു" എന്നായിരുന്നു.\nപ്രതിഷേധങ്ങള് കനക്കുമ്പോഴും ഡല്‍ഹിയിലെ കോണ്‍ഗ്രസ് ഭരണവും കോണ്‍ഗ്രസിന്റെതന്നെ നേതൃത്വത്തിലുള്ള കേന്ദ്രഭരണവും ഒരു നടപടിക്കും തയ്യാറായില്ല. പ്രതിഷേധം ശക്തമായപ്പോള് സ്ത്രീപീഡനം തടയാനുള്ള നിയമം സംബന്ധിച്ച് നിര്‍ദേശം സമര്‍പ്പിക്കുന്നതിന് ജസ്റ്റിസ് ജെ എസ് വര്‍മകമ്മിറ്റിയെ നിയമിക്കാന് കേന്ദ്രസര്‍ക്കാര് നിര്‍ബന്ധിതരായി. ഈ കമ്മിറ്റിയാകട്ടെ വിരല്‍ചൂണ്ടിയത് ഭരണനേതൃത്വത്തിന് നേരെയും. ബലാത്സംഗമടക്കമുള്ള സ്ത്രീപീഡനങ്ങള് വര്‍ധിക്കുന്നതിന്റെ യഥാര്‍ഥ കാരണം ഭരണസംവിധാനത്തിന്റെ പരാജയമാണെന്ന വസ്തുത ഉറപ്പിക്കുന്നതായിരുന്നു കമ്മിറ്റിയുടെ റിപ്പോര്‍ട്ട്.\nഈ സംഭവത്തിന്റെ പ്രതിഷേധങ്ങള് കെട്ടടങ്ങുംമുന്‍പ് ഡല്‍ഹിയില് പീഡന പരമ്പരയാണ് അരങ്ങേറിയത്. കിഴക്കന് ഡല്‍ഹിയില് അഞ്ചുവയസ്സുകാരി പീഡനത്തിനിരയായി. തെക്കന് ഡല്‍ഹിയില് നേപ്പാളി യുവതിയെ അബോധാവസ്ഥയിലാക്കി ബലാത്സംഗംചെയ്ത് റോഡരികില് തള്ളി മണിക്കൂറുകള്‍ക്കകമാണിത്. രണ്ടിടങ്ങളിലും കേസ് ഒതുക്കി തീര്‍ക്കാന് പൊലീസിന്റെ വക ശ്രമങ്ങളും നടന്നു. രാജ്യത്ത് സ്ത്രീകള്‍ക്കു നേരെയുള്ള ശാരീരികവും ലൈംഗികവുമായ പീഡനങ്ങള് ഈ സംഭവങ്ങളില്‍മാത്രം ഒതുങ്ങിയില്ല. ഡല്‍ഹിയിലെ മുറിവുണങ്ങുംമുന്‍പ് ഒഡിഷയിലും ബിഹാറിലും മധ്യപ്രദേശിലും പശ്ചിമബംഗാളിലും കേരളത്തില്‍വരെ സ്ത്രീകളും കുട്ടികളും പീഡനത്തിനിരയായിക്കൊണ്ടിരുന്നു- പിഞ്ചുകുട്ടികളെന്നോ വൃദ്ധകളെന്നോ വ്യത്യാസമില്ലാതെ തുടരുന്ന ലൈംഗികാക്രമണങ്ങള്. കഴിഞ്ഞ വര്‍ഷം ആഗസ്തില് മുംബൈയിലെ തിരക്കേറിയ നഗരത്തില് വനിതാഫോട്ടോഗ്രാഫര് കൂട്ടബലാത്സംഗത്തിനിരയായതും ഞെട്ടിപ്പിക്കുന്ന വാര്‍ത്തയായി. രാജ്യത്ത് സ്ത്രീകള് സുരക്ഷിതരല്ല എന്ന് പ്രധാനമന്ത്രി മന്‍മോഹന്‍സിങ്ങിനും സമ്മതിക്കേണ്ടി വന്നു.\nസ്ത്രീകള്‍ക്കെതിരായ ലൈംഗികാതിക്രമങ്ങള്‍ക്ക് കടുത്ത ശിക്ഷ നല്‍കുന്നതരത്തിലുള്ള ഒരു ബില് പാര്‍ലമെന്റിനുമുന്നില് വന്നു. എന്നാല്, കാലമേറെ കഴിഞ്ഞിട്ടും അതു പാസാക്കാനുള്ള താല്‍പ്പര്യം പ്രധാനമന്ത്രിയോ കോണ്‍ഗ്രസ് അധ്യക്ഷ സോണിയ ഗാന്ധിയോ കാണിച്ചില്ല. ഇവരുടെ സ്ത്രീസുരക്ഷ വാക്കുകളില്‍മാത്രം. ബലാല്‍സംഗക്കേസുകളില് കുറ്റവാളികളെ പെട്ടെന്ന് ശിക്ഷിക്കാനും ഇരയാകുന്ന സ്ത്രീകളെ കൂടുതല് പീഡിപ്പിക്കാതിരിക്കാനും ഫാസ്റ്റ് ട്രാക്ക് സംവിധാനമുണ്ടാക്കണമെന്ന സുപ്രീംകോടതി നിര്‍ദേശംപോലും പാലിച്ചില്ല.\nഇതെല്ലാം നടപ്പാക്കേണ്ട യുപിഎ ഭരണനേതൃത്വത്തിലെ മന്ത്രിമാരിലും എംപിമാരിലും പലരും പീഡനാരോപണങ്ങളുടെ നിഴലിലാണ്. ഉത്തര്‍പ്രദേശിലും മധ്യപ്രദേശിലും രാജസ്ഥാനിലും ബിഹാറിലുമൊക്കെ കോണ്‍ഗ്രസ് ടിക്കറ്റില് ജയിച്ചവരില് പലരും ബലാല്‍സംഗക്കുറ്റത്തിന് വിചാരണ നേരിടുന്നവര്. നയന സാഹ്നിയും ജെസിക്ക ലാലും ഭന്‍വാരി ദേവിയും കോണ്‍ഗ്രസ് നേതാക്കളുടെ ക്രൂരപീഡനത്തിന് ഇരയായി ജീവന് നഷ്ടപ്പെട്ടവരാണ്. കേന്ദ്രമന്ത്രി ശശി തരൂരിന്റെ ഭാര്യ സുനന്ദ പുഷ്കറിനെ സംശയകരമായ സാഹചര്യത്തില് ഡല്‍ഹിയില് മരിച്ചനിലയില് കണ്ടെത്തിയതും ഈ അടുത്തകാലത്ത്. എന്നാല്, അതിന്റെ അന്വേഷണം മരവിപ്പിച്ചിരിക്കുകയാണ്.\nസ്ത്രീധനിരോധനവും ഭ്രൂണപരിശോധനാ നിരോധനവും ബാലവിവാഹ നിരോധനവുമടക്കം സ്ത്രീകള്‍ക്ക് അനുകൂലമായ നിരവധി നിയമം നമ്മുടെ രാജ്യത്തുണ്ട്. എന്നാല്, അവ കൃത്യമായി നടപ്പാക്കുന്നില്ല. അധികാരികളുടെയും ഉദ്യോഗസ്ഥരുടെയും അനാസ്ഥയും സ്ത്രീവിരുദ്ധമനോഭാവവും ഇതിന് പലപ്പോഴും കാരണമാകുന്നു. സ്ത്രീകള്‍ക്കെതിരായ കുറ്റകൃത്യങ്ങള്‍ക്ക് കേസ് രജിസ്റ്റര്‍ചെയ്യാന്‍പോലും തയ്യാറാകാത്ത അനീതി ചോദ്യംചെയ്യപ്പെടാതെ നിലനില്‍ക്കുന്നുമുണ്ട്. 2012 നവംബറിലാണ് പഞ്ചാബിലെ ഒരു ഗ്രാമത്തില്‍നിന്ന് 17 വയസ്സുകാരിയെ തട്ടിക്കൊണ്ടുപോയി ബലാല്‍സംഗംചെയ്തത്. പരാതിപ്പെട്ട് 14 ദിവസത്തിനുശേഷമാണ് പൊലീസ് കേസ് രജിസ്റ്റര്‍ചെയ്യാന് തയ്യാറായത്. നീതി ലഭിക്കാതെ ആ പെണ്‍കുട്ടി ആത്മഹത്യചെയ്തു. പശ്ചിമബംഗാളില് പീഡനത്തിനിരയായ യുവതി കേസ് കെടുത്തെങ്കിലും പൊലീസ് തിരിഞ്ഞുനോക്കിയില്ല. കേസ് കൊടുത്തതിനെത്തുടര്‍ന്ന് പീഡിപ്പിച്ചവര് വീണ്ടുമെത്തി യുവതിയെ ചുട്ടുകൊന്നതിനും ഇന്ത്യ സാക്ഷിയായി. ലോകത്ത് സ്ത്രീജീവിതം സുരക്ഷിതമല്ലാത്ത രാജ്യങ്ങളില് നാലാംസ്ഥാനത്താണ് ഇന്ത്യ എന്ന അപമാനകരമായ അവസ്ഥയ്ക്ക് മാറ്റംവരുത്താന് ഇതുവരെ കഴിഞ്ഞിട്ടില്ല. സ്ത്രീധനപ്രശ്നം കാരണം ഓരോ ഒന്നരമണിക്കൂറിലും ഒരു സ്ത്രീ കൊല്ലപ്പെടുന്ന രാജ്യവും നമ്മുടേതു തന്നെ. ക്രൈം ക്യാപിറ്റല് എന്ന വിശേഷണത്തില്‍നിന്ന് ഡല്‍ഹി മുക്തമായിട്ടുമില്ല.\nവന്ദന കൃഷ്ണ ദേശാഭിമാനി\nLabels: തെരഞ്ഞെടുപ്പ് 2014, സമൂഹം, സ്ത്രീ


'ബിഗ് ബോസ്' രണ്ടില് എത്തുമോ ? ഷാനവാസ് ഷാനു പറയുന്നു| Shanavas Shanu reveals about participation in big boss 2\n'ബിഗ് ബോസ്' രണ്ടില് എത്തുമോ ? ഷാനവാസ് ഷാനു പറയുന്നു\nKochi, First Published 31, Dec 2019, 9:58 PM\n'ബിഗ് ബോസ്' രണ്ടാം സീസണില് പങ്കെടുക്കുമോ? മറുപടിയുമായി ഷാനവാസ് ഷാനു.\nകൊച്ചി: 'സീത'യെന്ന സൂപ്പര്‍ഹിറ്റ് പരമ്പരയിലൂടെയാണ് ഷാനവാസ് എന്ന റൊമാന്‍റിക് ഹീറോയെ ആരാധകര് തിരിച്ചറിയുന്നത്. ഷാനവാസിന്‍റെ ഇന്ദ്രനെന്ന കഥാപാത്രവും സീതയുടെ വേഷത്തിലെത്തിയ സ്വാസികയുടെ കഥാപാത്രവും തമ്മിലുള്ള ബന്ധമായിരുന്നു പരമ്പരയുടെ പ്രത്യേകത. സീരിയലിന് ശേഷം ഇരുവരുടെ ഫാന് ബേസ് തന്നെ മാറി മറിയുകയായിരുന്നു. ഏഷ്യാനെറ്റിലെ 'കുങ്കുമപ്പൂവി'ലെ രുദ്രനെന്ന കഥാപാത്രത്തിലൂടെയായിരുന്നു ഷാനവാസ് പ്രേക്ഷകര്‍ക്ക് മുമ്പിലെത്തിയത്.\nതുടക്കത്തില് വില്ലന് വേഷത്തിലായി. പിന്നീട് കഥാപാത്രത്തിന്‍റെ സ്വഭാവം മാറുകയായിരുന്നു. താരത്തിന്‍റെ ഫാന്‍സ് എല്ലാവരും പറയുന്നത് 'ബിഗ് ബോസ്' രണ്ടാം സീസണില് ഷാനവാസും എത്തുന്നു എന്നാണ്. എന്നാല് വാര്‍ത്ത പാടേ നിഷേധിക്കുകയാണ് ഷാനവാസിപ്പോള്. തന്നെ 'ബിഗ് ബോസ്' ടീം സമീപിച്ചിട്ടില്ലെന്നും അഥവാ സമീപിച്ചാലും മറ്റ് ചില കമ്മിറ്റ്‍മെന്‍റുകളും കരാറുകളും ഉള്ളതിനാല് തനിക്ക് ബിഗ് ബോസില് പങ്കെടുക്കാന് കഴിയില്ലെന്നും ഷാനവാസ് ടൈംസ് ഓഫ് ഇന്ത്യയോട് പറഞ്ഞു.\nRead More: 'നാളേക്ക്, നല്ലതിനായി ലഹരിയോട് നോ പറയാം'; വിമുക്തി സന്ദേശവുമായി മഞ്ജു\nഅടുത്തതായി വരുന്ന കൂടത്തായി എന്ന ക്രൈം ത്രില്ലര് പരമ്പരയില് പൊലീസ് ഓഫീസറുടെ വേഷത്തിലാണ് ഷാനവാസ് എത്തുന്നത്. സീത സീരിയല് സംവിധാനം ചെയ്ത ഗിരിഷ് കോന്നി തന്നെയാണ് കൂടത്തായിയും സ്ക്രീനിലെത്തിക്കുന്നത്. 'ബിഗ് ബോസി'ല് പങ്കെടുക്കുന്ന താരങ്ങളെ കുറിച്ചുള്ള അഭ്യൂഹങ്ങള് തുടരുകയാണ്. ഇതിനിടയിലാണ് സോഷ്യല് മീഡിയയില് പലരുടെയും പേരുകള് നിരന്തരം ഉയര്‍ന്നുവരുന്നത്.\nLast Updated 31, Dec 2019, 10:01 PM\n'ഒരു ചെറുചലനത്തോടെ കുഞ്ഞ് എന്നോട് ഹായ് പറയും'; ഗര്‍ഭകാലാനുഭവം പങ്കുവച്ച് പേളി മാണി


3 ടെസ്റ്റ്,5ഇന്നിംഗ്സ്.. 17 റൺസ്, ശരാശരി 3.75! ഫോമൗട്ടിന്റെ നിലയില്ലാക്കയത്തിൽ അജിൻക്യ രഹാനെ!! | 17 runs in five innings this series, Rahane's poor run continues - Malayalam Oneindia\n»3ടെസ്റ്റ്,5ഇന്നിംഗ്സ്.. 17 റൺസ്, ശരാശരി 3.75! ഫോമൗട്ടിന്റെ നിലയില്ലാക്കയത്തിൽ അജിൻക്യ രഹാനെ!!\n3 ടെസ്റ്റ്,5ഇന്നിംഗ്സ്.. 17 റൺസ്, ശരാശരി 3.75! ഫോമൗട്ടിന്റെ നിലയില്ലാക്കയത്തിൽ അജിൻക്യ രഹാനെ!!\nUpdated: Tue, Dec 5, 2017, 14:36 [IST]\nദില്ലി: 42 ടെസ്റ്റ്, 71 ഇന്നിംഗ്സ്.9സെഞ്ചുറി, 12 അർധസെഞ്ചുറി. 45ന് മേൽ ശരാശരി, ആകെ മൂവായിരത്തോളം റണ്‍സ് - സമീപകാലത്തായി ഇന്ത്യയ്ക്ക് കിട്ടിയ ലക്ഷണമൊത്ത ടെസ്റ്റ് ബാറ്റ്സ്മാനാണ് അജിൻക്യ രഹാനെ. എന്നാൽ കഴിഞ്ഞ കുറച്ച് നാളുകളായി രഹാനെയ്ക്ക് ശനിദശയാണ്. മൂന്ന് ടെസ്റ്റ് പരമ്പരയിൽ ആകെ 17 റൺസ്. ഫോമൗട്ടിന്റെ നിലയില്ലാക്കയത്തിൽ നിൽക്കുന്ന രഹാനെയുടെ സമീപകാല പ്രകടനങ്ങൾ നോക്കൂ..\nവെറുതെ റൺസ് സ്കോർ ചെയ്യുകയല്ല, ടെക്നിക്കലി പെർഫെക്ടുമാണ് അജിൻക്യ രഹാനെ. ക്രിക്കറ്റ് ഷോട്ടുകൾ കോപ്പി ബുക്കിൽ എഴുിയിരിക്കുന്നത് പോലെ കളിക്കാൻ മിടുക്കൻ. ദ്രാവിഡ് പോയ ശേഷം ഇന്ത്യയ്ക്ക് കിട്ടിയ വളരെ കുറച്ച് ടെസ്റ്റ് ബാറ്റ്സ്മാൻമാരിൽ ഒരാൾ. പ്രതിഭയും വേണ്ടുവോളം. എന്നാൽ രഹാനെയ്ക്ക് ഇത് അത്ര നല്ല സമയമല്ല.\nമൂന്ന് ടെസ്റ്റ് പരമ്പരയിലെ അവസാനത്തെ ഇന്നിംഗ്സും കളിച്ചുകഴിയുമ്പോൾ രഹാനെയുടെ സമ്പാദ്യം വെറും 17 റൺസാണ്. അഞ്ച് തവണ ബാറ്റ് ചെയ്യാൻ ഇറങ്ങിയിട്ടാണ് ഇത് എന്ന് ഓർക്കണേ. പരമ്പരയിലെ ആദ്യത്തെ രണ്ടക്കം കണ്ടത് ദില്ലിയിലെ രണ്ടാം ഇന്നിംഗ്സിൽ.5ഇന്നിംഗ്സ്.. 17 റൺസ്, ശരാശരി 3.75 ഇതാണ് ശ്രീലങ്കയുടെ ലങ്കൻ പര്യടനത്തിൽ രഹാനെയുടെ സ്കോർ കാർഡ്.\nഫോമിന്റെ ഏഴയലത്ത് പോലുമില്ല എന്ന് രഹാനെയുടെ ശരീരഭാഷയിൽ വ്യക്തം. പന്ത് ബാറ്റിൽ കൊള്ളുന്നില്ല. കൊള്ളുന്നത് തന്നെ എഡ്ജെടുക്കുന്നു. ഫീൽഡിലെ ഗാപ്പുകൾ പിക് ചെയ്യാൻ പറ്റുന്നില്ല. ദില്ലിയിൽ രണ്ടാം ഇന്നിംഗ്സിൽ വൺ ഡൗണായി രഹാനെയെ ഇറക്കി നോക്കി കോലി. എന്ത് കാര്യം. 37 പന്തുകൾ പിടിച്ചുനിന്നെങ്കിലും അനാവശ്യമായ ഒരു ഷോട്ട് കളിച്ച് വിക്കറ്റ് കളഞ്ഞു.\nലിമിറ്റഡ് ഓവർ ക്രിക്കറ്റിന്റെ സ്വാധീനം?\nആത്യന്തികമായി ഒരു ടെസ്റ്റ് ബാറ്റ്സ്മാനാണ് രഹാനെ. ഏകദിനവും ട്വന്റി 20യും കളിക്കും എന്ന് മാത്രം. എന്നാൽ ലിമിറ്റഡ് ഓവർ ക്രിക്കറ്റ് ടീമിൽ ഇടം കിട്ടാൻ വേണ്ടി രഹാനെ ഷോട്ട് സെലക്ഷനും കളി ശൈലിയും മാറ്റിയിരുന്നു. ഇത് രഹാനെയുടെ കളിയെ ബാധിച്ചിട്ടുണ്ട്. ശ്രീലങ്കയ്ക്കെതിരായ ടെസ്റ്റുകളിൽ രഹാനെ ഔട്ടായ പല ഷോട്ടുകളും കുറച്ച് കാലം മുമ്പ് വരെ രഹാനെ കളിക്കാനിടയില്ലാത്തവയാണ്.\nശോകമാണ് സമീപകാല പ്രകടനങ്ങള്\nകഴിഞ്ഞ വർഷം ഒക്ടോബറിൽ ന്യൂസിലൻഡിനെതിരെ 188 റൺസടിച്ച ശേഷം ടെസ്റ്റ് വൈസ് ക്യാപ്റ്റനായ രഹാനെ ഒരു സെഞ്ചുറിയടിച്ചിട്ടില്ല. ബംഗ്ലാദേശിനും ഓസ്ട്രേലിയയ്ക്കും എതിരായ ഓരോ അർധസെഞ്ചുറികൾ മാത്രമാണ് എടുത്ത് പറയാനുള്ളത്. 2017ൽ രഹാനെയുടെ ആവറേജ് 36.26 മാത്രമാണ്. ഇതാകട്ടെ രഹാനെയുടെ കരിയറിലെ ഏറ്റവും മോശവും.\nരഹാനെപ്പോലെ ഒരു ബാറ്റ്സ്മാൻ ദക്ഷിണാഫ്രിക്കയിൽ ഫോമാകേണ്ടത് ഇന്ത്യയുടെ ആവശ്യമാണ്. പ്രത്യേകിച്ചും അഞ്ച് ബൗളർമാരെയും കീപ്പർമാരെയും കളിപ്പിക്കേണ്ടി വരുന്പോൾ. എന്നാൽ ഫാസ്റ്റും ബൗൺസുമുള്ള ദക്ഷിണാഫ്രിക്കൻ പിച്ചുകളിൽ രഹാനെ ഈ ഫോമിൽ എന്ത് ചെയ്യും എന്ന് കാത്തിരുന്ന് കാണേണ്ടിവരും.\nരോഹിത് ശര്‍മ ഇൻ?\nശ്രീലങ്കയിൽ ചേതേശ്വർ പൂജാരയെ മാറ്റി നിർത്തി രോഹിത് ശർമയെ കളിപ്പിച്ച ക്യാപ്റ്റനാണ് വിരാട് കോലി. രഹാനെ ഫോമിലില്ലെങ്കിൽ രഹാനെയ്ക്ക് പകരം കോല് രോഹിത് ശർമയെ കളിപ്പിക്കാനും സാധ്യതയുണ്ട്. ശർമയാകട്ടെ അവസരം കിട്ടിയ രണ്ട് ഇന്നിംഗ്സുകളിൽ ഓരോ സെഞ്ചുറിയും ഫിഫ്റ്റിയും അടിച്ച് ഫോമിലുമാണ്.\nrahane,\tindia,\tsri lanka,\tcricket,\tkolkata,\ttest,\tvirat kohli,\tpujara,\tരഹാനെ,\tഇന്ത്യ,\tശ്രീലങ്ക,\tടെസ്റ്റ്,\tക്രിക്കറ്റ്,\tവിരാട് കോലി,\tകൊൽക്കത്ത,\tപൂജാര\n17 runs in five innings this series, Rahane's poor run continues


കരീനയുടെ കീ ആന്റ് കായുടെ കളക്ഷന് പോലുമില്ല, ബാഹുബലി ബോക്‌സ് ഓഫീസില് തകര്‍ന്നു | Baahubali Germany box office collection - Malayalam Filmibeat\nകരീനയുടെ കീ ആന്റ് കായുടെ കളക്ഷന് പോലുമില്ല, ബാഹുബലി ബോക്‌സ് ഓഫീസില് തകര്‍ന്നു\n| Updated: Wednesday, May 11, 2016, 16:27 [IST]\nഇന്ത്യയിലെ പ്രാദേശിക ഭാഷകളിലും വിദേശ ഭാഷകളിലുമായി പ്രദര്‍ശനത്തിനെത്തിയ ചിത്രമാണ് ബാഹുബലി. ഇന്ത്യയില് ഏറ്റവും കൂടുതല് പണം വാരിയ ചിത്രം കൂടിയായിരുന്നു ചിത്രം. എന്നാലിപ്പോള് ചിത്രത്തെ കുറിച്ച് പുറത്ത് വരുന്ന വാര്‍ത്തകള് നിരാശപ്പെടുത്തുന്നതാണ്.\nഇന്ത്യയില് നിന്ന് പണം വാരിയ ബാഹുബലി മൊഴിമാറ്റം നടത്തി ജര്‍മ്മനിയില് റിലീസ് ചെയ്തു. എന്നാല് ജര്‍മ്മനിയില് ബോക്‌സ് ഒഫീസ് ചിത്രം കനത്ത പരാജയമാണ് നേരിട്ടത്. റിലീസ് ചെയ്ത് ഒരാഴ്ച പിന്നിടുമ്പോള് ചിത്രം മൂന്ന് ലക്ഷം രൂപ മാത്രമാണ് ബോക്‌സ് ഓഫീസില് ലഭിച്ചത്. ഈ വര്‍ഷം പുറത്തിറങ്ങിയ കരീന കപൂറിന്റെ കീ ആന്റ് കാ അഞ്ചു ലക്ഷം രൂപ നേടിയിരുന്നു.\nചിത്രത്തിന്റെ പരാജയം അറിഞ്ഞതോടെ സംവിധായകന് രാജമൗലിയും സംഘവും നിരാശയിലാണ്. ജര്‍മ്മനിയിലെ പ്രമുഖ വിതരണക്കാരായ കിനോസ്റ്റാര് കോടികള് മുടക്കിയാണ് ബാഹുബലിയുടെ വിതരണാവകാശം സ്വന്തമാക്കിയത്. ഈച്ച് ബിന് ബാഹുബലി എന്ന പേരിലാണ് ചിത്രം ജര്‍മ്മനിയില് പ്രദര്‍ശനത്തിനെത്തിയത്.\nഇപ്പോള് ചിത്രത്തിന്റെ രണ്ടാം ഭാഗം ഷൂട്ടിങ് നടന്ന് വരികയാണ്. ഹൈദരബാദിലെ രാംമോജി ഫിലിം സിറ്റിയിലായി ചിത്രത്തിന്റെ ഷൂട്ടിങ് നടന്ന് വരികയാണ്. 2017 ആദ്യമാണ് ചിത്രത്തിന്റെ രണ്ടാം ഭാഗം പ്രദര്‍ശനത്തിനെത്തുക.\nRead more about: malayalam film malayalam cinema malayalam movie news baahubali ss rajamouli box office collection മലയാളം സിനിമ ബാഹുബലി എസ് എസ് രാജമൗലി ബോക്‌സോഫീസ് കളക്ഷന്\nBaahubali Germany box office collection.


വിശ്വാസപൂർവ്വം തിയേറ്ററിൽ കയറാം.....\nPosted by Online Desk, 13 Jan, 2019\nനൂറു ശതമാനം വിശ്വാസത്തിൽ ധൈര്യത്തിൽ തിയേറ്ററിൽ പോയി വിശ്വാസം കാണാം. തെന്നിന്ത്യൻ സൂപ്പർ താരം തല അജിത്ത് തന്നെയാണ് വിശ്വാസം കാണാൻ തിയേറ്ററിലേക്ക് എത്തുന്ന പ്രേക്ഷകരുടെ പ്രധാന കാരണം. സ്‌റ്റൈല് മന്നന്റെ പേട്ടയ്‌ക്കൊപ്പമാണ് എന്നത് വലിയ വെല്ലുവിളി തന്നെയാണ്. ഇത് ഒരു മാസ്സ് ആക്ഷൻ ഫാമിലി ചിത്രമെന്നത്കൊണ്ട് തന്നെ കൂടുതൽ ഫാമിലി പ്രേക്ഷകരാണ് തിയേറ്ററിലേക്ക് ഒഴുകുന്നത്. തൂക്കു ദുരൈ എന്ന യുവാവിലൂടെയാണ് വിശ്വാസം മുന്നോട്ട് പോവുന്നത്.\nവീരം, വേതാളം , വിവേകം എന്നീ മാസ്സ് മസാല ചിത്രങ്ങൾക്ക് ശേഷം സിരുതൈ ശിവ ഒരുക്കിയ വിശ്വാസം കൈയ്യടിനേടി. കുടുംബ പശ്ചാത്തലത്തിലാണ് ചിത്രത്തിന്റെ കഥ വികസിക്കുന്നത് . പൊങ്കല് സമയത്ത് ആരാധകര്‍ക്കും പ്രേക്ഷകര്‍ക്കും ഒരേപോലെ ആഘോഷിച്ചു കാണാവുന്ന ഒരു ചിത്രംമാണ് വിശ്വാസം. ഒരു മാസ് ചിത്രത്തിനു വേണ്ട എല്ലാ ഘടകങ്ങളും ചിത്രത്തിൽ ഉൾപെടുത്തുന്നതിൽ ശിവ വിജയിച്ചിട്ടുണ്ട്. എല്ലാത്തരം പ്രേക്ഷകർക്കും ഒരുപോലെ ഇഷ്ട്ടപെടുന്ന രീതിയിലാണ് ഈ ചിത്രത്തിന്റെ തിരക്കഥ അദ്ദേഹം ഒരുക്കിയിരിക്കുന്നത്. ആരാധകർക്ക് ആഘോഷിക്കാൻ ഉള്ളതിനൊപ്പം തന്നെ അജിത് എന്ന നടനെ ഏറ്റവും മികച്ച രീതിയിൽ ഉപയോഗിക്കാനുള്ള ശ്രമവും ശിവ ഈ ചിത്രത്തിൽ നടത്തിയിട്ടുണ്ട്.\nഎന്തിനു ഏതിനും മുൻപും പിൻപും നോക്കാതെ എടുത്തുചാടുന്ന കഥാപാത്രമായാണ് തൂക്കു ദുരൈ എന്ന കഥാപത്രത്തിന്റേത്. സംവിധായകൻ ശിവക്ക് തല അജിത്തിനെ വേണ്ടവിധത്തിൽ ഉപയോഗിക്കാൻ ചിത്രത്തിൽ കഴിഞ്ഞിട്ടുണ്ട്. ദുരൈയുടെ സ്വഭാവം ഈ കഥാപാത്രത്തിന്റെ കുടുംബ ജീവിതത്തിൽ പ്രശ്നങ്ങൾ ഉണ്ടാക്കുന്നു. അതിനെ തുടർന്ന് ദുരൈയെ ഉപേക്ഷിച്ചു ഭാര്യ നിരഞ്ജന മകളുമായി മുംബൈയിലേക്ക് പോകുന്നു. തുടർന്ന് ദുരൈയുടെ ജീവിതത്തിൽ നടക്കുന്ന സംഭവങ്ങളും അദ്ദേഹത്തിന്റെ ജീവിതത്തിലേക്ക് അപ്രതീക്ഷിതമായി കടന്നു വരുന്ന മറ്റു ചില കഥാപാത്രങ്ങളുമാണ് ഈ ചിത്രത്തിന്റെ കഥാഗതിയുടെ ഒഴുക്ക്. ഭാര്യയുടെ വേഷത്തിൽ നയൻതാര തിളങ്ങി. ലേഡി സൂപ്പർസ്റ്റാർ എന്ന പേര് അന്വർത്ഥമാക്കുന്ന നയൻ‌താര. ചിത്രത്തിലെ പക്വതയാർന്ന ഭാര്യയുടെ വേഷം ഗംഭീരമായി ചെയ്യാൻ നടിക്ക് സാധിച്ചിട്ടുണ്ട്. മകളുടെ വേഷത്തിൽ അനിഖ തന്റെ കഥാപത്രം സുരക്ഷിതമാക്കി.\nശരിക്കും പറഞ്ഞാൽ വിശ്വാസം വൈകാരികതയും ആക്ഷനും നിറഞ്ഞ കോമ്പിനേഷനാണ് . വൈകാരികമായ രംഗങ്ങൾ കൊണ്ട് പ്രേക്ഷകരുടെ മനസ്സിൽ തൊടാനും അത് പോലെ തന്നെചിത്രത്തിലെ കഥാസന്ദര്ഭങ്ങൾക്കു വിശ്വസനീയത പകരാനും ശിവ എന്ന സംവിധായകനും രചയിതാവിനും കഴിഞ്ഞിട്ടുണ്ട്. കിടിലൻ ആക്ഷൻ രംഗങ്ങളും , ആരാധകർക്ക് ആഘോഷിക്കാനുള്ള പഞ്ച് ഡയലോഗുകളും ഉൾപ്പെടുത്തിയതിലൂടെ മാസ്സ് ആയി തന്നെ ഈ കുടുംബ കഥ പറയാൻ ശിവക്ക് കഴിഞ്ഞു.. തുടക്കം മുതൽ ഒടുക്കം വരെ ആഘോഷിക്കാവുന്ന ഒരു പക്കാ അജിത് ഷോ ആയിട്ടാണ് ശിവ വിശ്വാസം എന്ന ഈ ചിത്രം നമ്മുക്ക് മുന്നിൽ അവതരിപ്പിച്ചിരിക്കുന്നത് എന്ന് നിസംശയം പറയാൻ സാധിക്കും.എന്നാൽ ഒരു ഫാമിലി മാസ് ആക്ഷൻ ചിത്രം എന്ന പോലെ മുന്നോട്ട് കൊണ്ടുപോകാൻ സംവിധായകന് കഴിഞ്ഞിട്ടുണ്ട്. അനാവശ്യമായ ഒരു ആക്ഷൻ രംഗങ്ങളും ചത്രത്തിൽ കുത്തികയറ്റാൻ ശ്രമം നടന്നിട്ടില്ലെന്ന് എന്നത് വിശ്വാസത്തിന്റെ മറ്റൊരു വിജയമായി കാണാം.


ബില് ഗേറ്റ്സിന് ജെഫ്രി എപ്സ്റ്റീനുമായ വളരെ അടുത്ത ബന്ധമുണ്ട് – നേരിടം\nമുമ്പ് സമ്മതിച്ചതിന് വിരുദ്ധമായി Jeffrey Epsteinനുമായി ബില് ഗേറ്റ്സിന് വളരെ അടുത്ത ബന്ധമുണ്ടെന്ന് റിപ്പോര്‍ട്ടുകള് വരുന്നു. കോടീശ്വരന്റെ pedophile ജീവിത രീതിയെ “intriguing” എന്ന് വിശേഷിപ്പിക്കുകയും ചെയ്തു. ലോകത്തെ രണ്ടാമത്തെ ഈ പണക്കാരന് എപ്സ്റ്റീനുമായി പല പ്രാവശ്യം കൂടിക്കാഴ്ച നടത്തി. അതില് മൂന്നെണ്ണം അയാളുടെ ആഡംബരപൂര്‍ണ്ണമായ മാന്‍ഹാറ്റന് നഗരവീട്ടിലായിരുന്നു. എപ്സ്റ്റീന് $3 കോടി ഡോളര് കിട്ടാനുള്ള പരോപകാരത്തിനുള്ള ധനസമാഹരണ പദ്ധതികള് നടത്താന് ഗേറ്റ്സ് അയാളോടൊപ്പം ചേര്‍ന്ന് ആസൂത്രണം നടത്തി എന്ന് New York Times കഴിഞ്ഞ ദിവസം റിപ്പോര്‍ട്ട് ചെയ്തു.\nകൂടുതല് മോശമായി, ഗേറ്റ്സ് ആദ്യമായി എപ്സ്റ്റീനുമായി വ്യക്തിപരവും ബിസിനസ് പരവുമായ ബന്ധം തുടങ്ങുന്നത് 2011 ല് ആണ്. അതിനകം തന്നെ എപ്സ്റ്റീനെതിരെ pedophile കുറ്റത്തിന് ശിക്ഷിച്ചിരുന്നു. ബംഗ്ലാവിലെ ഒരു വൈകിയ രാത്രിയിലെ gabfest ല് വെച്ച് എപ്സ്റ്റീനുമായി ആദ്യമായി കൂടിക്കാഴ്ച നടത്തിയതിനെക്കുറിച്ച് ഗേറ്റ്സ് ഒരു cringe-worthy ഇമെയില് സഹപ്രവര്‍ത്തകര്‍ക്ക് അയച്ചു. “His lifestyle is very different and kind of intriguing although it would not work for me,” എന്നാണ് ഗേറ്റ്സ് അതില് എഴുതിയതെന്ന് Times പറയുന്നു.\nരണ്ട് പുരുഷന്‍മാരോടൊപ്പം സ്വീഡനിലെ മുമ്പത്തെ സൌന്ദര്യ റാണിയും അവരുടെ 15 വയസായ മകളും ഒത്തു ചേര്‍ന്നതായി റിപ്പോര്‍ട്ട് ചെയ്യപ്പെട്ടു. “വളരെ ആകര്‍ഷകത്വമുള്ള സ്വീഡനിലെ സ്ത്രീയും അവരുടെ മകളും വന്നിരുന്നു. ഞാന് അവിടെ വളരെ വൈകുന്നത് വരെ തങ്ങി,” എന്ന് ഗേറ്റ്സ് ഒരു സന്ദേശത്തില് എഴുതി. ചെറുപ്പമായ സ്ത്രീകളുടെ സൌഖ്യത്തിന് ഗേറ്റ്സിന്റെ ഫൌണ്ടേഷന് മുന്‍നിരയിലുള്ള അവസരത്തില് എപ്സ്റ്റീനുമായുള്ള “കൂടിക്കാഴ്ചയില് വളരെ പശ്ചാത്തപിക്കുന്നു” എന്ന് ഗേറ്റ്സ് പറഞ്ഞു എന്ന് ഗേറ്റ്സിന്റെ വക്താവ് പറഞ്ഞു. ഗേറ്റ്സ് ഫൌണ്ടേഷന്റെ വളരെ ഉന്നത സ്ഥനത്തുള്ള മുതിര്‍ന്ന രണ്ട് പേര്‍ക്ക് എപ്സ്റ്റീനുമായി വളരെ അടുത്ത ബന്ധമാണുള്ളത്.\n— സ്രോതസ്സ് nydailynews.com | Oct 12, 2019\nഈ വാര്‍ത്ത വന്ന തീയതി ശ്രദ്ധിക്കുക. അത് വളരെ പ്രധാനപ്പെട്ടതാണ്.\nമുമ്പത്തെ ലേഖനം ലോകത്തെ ഏറ്റവും വലിയ ആയുധ മേളയില് നൂറുകണക്കിന് പ്രതിഷേധക്കാരെ അറസ്റ്റ് ചെയ്തു\nഅടുത്ത ലേഖനം രണ്ടാം വര്‍ഷവും തുടര്‍ച്ചയായി ഏറ്റവും വലിയ പ്ലാസ്റ്റിക് മലിനീകാരികള്


കുട്ടികളിലെ മലബന്ധം അകറ്റാൻ നെയ്യ് » Newsthen\nകുട്ടികളുടെ പ്രതിരോധശേഷി കൂട്ടാനും ബുദ്ധിശക്തിയും ഓര്‍മ്മശക്തിയും വർധിപ്പിക്കാനും മലബന്ധം അകറ്റാനും നെയ് ഉപകരിക്കും.നെയ്യില് ധാരാളം പോഷകഗുണങ്ങളുണ്ട്.\nകുട്ടികളിലെ മലബന്ധം അകറ്റാന് നെയ്യ് ഉപയോഗിക്കാവുന്നതാണ്. ദിനംപ്രതി ഓരോ സ്പൂണ് നെയ്യ് നല്‍കുന്നത് കുട്ടികളുടെ പ്രതിരോധശേഷി വര്‍ദ്ധിപ്പിക്കും. ഇതിലുള്ള ആന്റി ഓക്സിഡന്റുകള് രോഗങ്ങളെ തടയാന് സഹായിക്കും.\nഒമേഗ-3, ഒമേഗ-6 ഫാറ്റി ആസിഡുകളുടെ കലവറയാണ് നെയ്യ്.ഇത് ഞരമ്ബുകള്‍ക്കും തലച്ചോറിനും വലിയ ഗുണം നല്‍കുന്നു. ഈ ഫാറ്റി ആസിഡുകളുടെ അഭാവം ഡിമെന്‍ഷ്യ, അല്‍ഷിമേഴ്‌സ് തുടങ്ങിയ മസ്തിഷ്‌ക സംബന്ധമായ അസുഖങ്ങള് ഉണ്ടാകാനുള്ള സാധ്യത വര്‍ദ്ധിപ്പിക്കുന്നു.\nനെയ്യിലടങ്ങിയിട്ടുള്ള പോഷകഘടകങ്ങളെല്ലാം മസ്തിഷ്‌കത്തിലെ വിവിധ രാസപ്രവര്‍ത്തനങ്ങള്‍ക്ക് അനിവാര്യമാണ്.


ടിക്കറ്റ് കൗണ്ടറില് ആസിഫ് അലി; സിനിമ കാണാനെത്തിയവര്‍ക്ക് അദ്ഭുതം - ഇ വാർത്ത | evartha\nടിക്കറ്റ് കൗണ്ടറില് ആസിഫ് അലി; സിനിമ കാണാനെത്തിയവര്‍ക്ക് അദ്ഭുതം\nആസിഫ് അലിയെ നായകനാക്കി മൃദുല് നായര് സംവിധാനം ചെയ്ത ചിത്രമാണ് ബിടെക്. കോളജ് വിദ്യാര്‍ഥിയുടെ വേഷത്തിലാണ് ആസിഫ് ചിത്രത്തിലെത്തുന്നത്. ചിത്രത്തിന്റെ പ്രമോഷന്റെ ഭാഗമായി ആസിഫ് തീയറ്ററിലെത്തി ടിക്കറ്റ് കൗണ്ടറില് കയറിയത് പ്രേക്ഷകര്‍ക്ക് അദ്ഭുതമായി. സിനിമയുടെ വിജയത്തോട് അനുബന്ധിച്ച് കേരളത്തിലുടനീളമുള്ള തീയറ്ററുകള് ആസിഫും കൂട്ടരും സന്ദര്‍ശിക്കുന്നുണ്ട്.\nതുടര്‍ച്ചയായ പരാജയങ്ങള്‍ക്ക് ശേഷം മികച്ച പ്രേക്ഷക പ്രതികരണം ലഭിച്ച ആസിഫ് ചിത്രമാണ് ബിടെക്. നേരത്തെയൊക്കെ ചില ഹിറ്റ് സിനിമകളുടെ സംവിധായകര് സമീപിക്കുമ്പോള് കഥ പോലും കേള്‍ക്കാതെ പോയി അഭിനയിച്ചിട്ടുണ്ട്. ഇതിന്റെയൊക്കെ ആഫ്റ്റര് എഫക്ട് അനുഭവിക്കേണ്ടി വരുന്നത് താന് മാത്രമാണ് എന്ന തിരിച്ചറിവില് അതൊക്കെ അവസാനിപ്പിച്ചുവെന്ന് ആസിഫ് വ്യക്തമാക്കിയിരുന്നു. ഇപ്പോള് കഥ കേട്ട് ബോധ്യപ്പെട്ടാല് മാത്രമെ സിനിമയില് അഭിനയിക്കാറുള്ളുവെന്നും ആസിഫ് അലി നിലപാട് വ്യക്തമാക്കി.


ഈ 'ഉണ്ട'യിൽ പോലീസുണ്ടേ.. രാഷ്ട്രീയമുണ്ടേ.. റിയലിസ്റ്റിക്കുണ്ടേ.. - M Today Online\nBy MToday Desk\t Last updated Jun 15, 2019\nഉണ്ട റിവ്യൂ: ധ്രുവൻ ദേവർമഠം\nകുറച്ചുനാളുകൾക്ക് ശേഷം മമ്മൂട്ടിയെന്ന താരത്തിന് അപ്പുറം മമ്മൂട്ടിയിലെ അഭിനേതാവിനെ മലയാള സിനിമയിൽ ഉപയോഗപ്പെടുത്തിയിരിക്കുന്ന ചിത്രമാണ് ഖാലിദ് റഹ്മാന്റെ സംവിധാനത്തിൽ ഒരുങ്ങിയ “ഉണ്ട”. ഇലക്ഷൻ ഡ്യുട്ടിക്കായി മാവോയിസ്റ്റ് മേഖലയായ ഛത്തീസ്ഗഡിലേക്ക് പേകേണ്ടിവരുന്ന ഒരു പറ്റം പോലീസുകാരുടെ ജീവിതത്തിലൂടെ മാവോയിസ്റ്റ് രാഷ്ട്രീയം ചർച്ച ചെയ്യുന്ന ചിത്രം കൂടിയാണ് ഇത്.\nഇതിൽ മണിയെന്ന പോലീസ് ക്യാമ്പിലെ എസ്ഐ ആയാണ് മമ്മൂട്ടി അഭിനയിച്ചിരിക്കുന്നത്. അദ്ദേഹം ഇതുവരെ അവതരിപ്പിച്ചിരിക്കുന്ന പോലീസ് കഥാപാത്രങ്ങളിൽ നിന്ന് ഏറെ വ്യത്യസ്തനാണ് മണി. മാസ് ആക്ഷൻ പോലീസ് വേഷങ്ങളിൽ ഏറെ തിളങ്ങിയിട്ടുള്ള അദ്ദേഹം ഈ ചിത്രത്തിൽ വെറും സാധാരണക്കാരനായ അതിഅമാനുഷികതകൾ ഒന്നും തന്നെ ഇല്ലാത്ത രൂപത്തിലും ഭാവത്തിലും മുൻ മാതൃകകൾ ഇല്ലാതെ അനായാസമായി തന്നെ മണിയായി മാറിയിരിക്കുന്നു.\nതിരക്കഥയുടെയും, പശ്ചാത്തല സംഗീതത്തിന്റെയും ഛായഗ്രഹണത്തിന്റെയും ഒപ്പം അഭിനേതാക്കളുടെ അനായാസമായുള്ള കഥാപാത്രമാകലുകളുടെയും പിന്തുണയിൽ രസകരമായി ചിത്രീകരിച്ചിട്ടുണ്ട്. മറ്റൊരു എടുത്തു പറയേണ്ട പ്രത്യേകത ചിത്രത്തിന്റെ എഡിറ്റിങ്ങാണ് സംവിധായകനൊപ്പം നിന്ന് എഡിറ്റർ ഭംഗിയായി തന്നെ അത് നിർവ്വഹിച്ചിട്ടുണ്ട് സിനിമയിൽ.\nഏറെക്കുറെ ഡോക്യുമെന്ററി ആയിമാറ്റപ്പെടാമായിരുന്ന ഒരു സബ്ജെറ്റിനെ സിനിമയായി രൂപപ്പെടുത്തുന്നതിൽ സംവിധായകൻ വിജയിച്ചിട്ടുണ്ട്. ഭാഷ കൈകാര്യം ചെയ്യാനുള്ള പോലിസുകാരുടെ അവസ്ഥ ശരിക്കു പറഞ്ഞാൽ കേരളത്തിൽ ജീവിക്കുന്ന മിഡിൽ ക്ലാസ് വിദ്യാസമ്പന്നരുടെ നേർചിത്രം തന്നെയായാണ് ഫീൽ ചെയ്തത്. ജനിച്ചു വളർന്ന മണ്ണിന്റെ അവകാശം ആർക്കെന്ന ചോദ്യവും ചിത്രം ഉയർത്തിക്കാട്ടുന്നുണ്ട്. കൂടാതെ വർണ്ണമേധാവിത്വം ഭരിക്കുന്ന ശരാശരി മലയാളിയെ ചോദ്യം ചെയ്യുന്നുമുണ്ട് ചിത്രം.\nദളിത് ആദിവാസി രാഷട്രീയം ചർച്ച ചെയ്യുന്ന ചില ഭാഗങ്ങളിൽ മുഴച്ചു നിൽക്കുന്നതായി ഫീൽ ചെയ്യുന്നുണ്ട് ചിത്രത്തിൽ. അതിഥി വേഷത്തിൽ ആസിഫ് അലിയും വിനയ് ഫോർട്ടും വന്നെങ്കിലും അവർക്ക് കാര്യമായി ഒന്നും തന്നെ ചിത്രത്തിൽ ചെയ്യാനില്ലാതെ പോയത് സുഖകരമായി തോന്നിയില്ല.\nനേരത്തെ ഇതെ പശ്ചാത്തലത്തിൽ എത്തിയ ഹിന്ദി ചിത്രം ന്യൂട്ടനുമായി താരതമ്യം ചെയ്യുമ്പോൾ കഥാപരമായി സാമ്യമൊന്നുമില്ല. റോണി, അർജ്ജുൻ അശോക്, ഷൈൻ ടോം ചാക്കോ എന്നീ താരങ്ങൾ മികച്ച പ്രകടനമാണ് ചിത്രത്തിൽ കാഴ്ച്ചവച്ചിരിക്കുന്നത്.\nജേക്കബ് ഗ്രിഗറി, ലുക്ക്‌മാൻ, സംവിധായകരായ രഞ‍്ജിത്ത്, ദിലീഷ് പോത്തൻ, കലാഭവൻ ഷാജോൺ, ഈശ്വരി റാവു തുടങ്ങിയവരാണ് സിനിമയിലെ മറ്റ് പ്രധാന താരങ്ങൾ. പട്ടാള ഉദ്യോഗസ്ഥനായി ഭഗവാൻ തിവാരിയും സിനിമയിലെത്തുന്നുണ്ട്.\nമലയാള സിനിമയിൽ ഇന്നേവരെ കാണാത്ത പോലീസ് , രാഷ്ട്രീയ സിനിമ തന്നെയാണ് “ഉണ്ട” എന്ന് നിസ്സംശയം പറയാം. മാത്രമല്ല മലയാളത്തിൽ റിയലിസ്റ്റിക് സിനിമയുടെ ഒരു പുതിയ വാതിൽ ഉണ്ടയിലൂടെ തുറക്കുകയാണ് ഖാലിദ് റഹ്‌മാൻ.\nMalayalam Reviewsunda movie\nഈ കപ്പ് നിങ്ങള്‍ക്ക് ഇരിക്കട്ടെ…. ! അഭിനന്ദിനെ കളിയാക്കിയ പാക് പരസ്യത്തിന് പൂനത്തിന്‍റെ മറുപടി.


മുന്‍കൂട്ടി തിരിച്ചറിഞ്ഞ് പ്രതിരോധിക്കാവുന്ന കാന്‍സറാണ് ഗര്‍ഭാശയഗള കാന്‍സര് ( സെര്‍വിക്കല് കാന്‍സര്). സ്തനാര്‍ബുദം കഴിഞ്ഞാല് സ്ത്രീകളെ ഏറ്റവുമധികം ബാധിക്കുന്ന കാന്‍സറാണിത്. ഗര്‍ഭാശയഗളത്തിലെ കോശങ്ങളിലുണ്ടാകുന്ന മാറ്റമാണ് കാന്‍സറിനു കാരണമാകുന്നത്. രോഗം പ്രകടമാകുന്നതിനു 10-15 വര്‍ഷം മുമ്പു തന്നെ കാന്‍സറിനു കാരണമാകുന്ന കോശമാറ്റങ്ങള് ഗര്‍ഭാശയഗളത്തില് നടക്കും. അതുകൊണ്ട് സ്‌ക്രീനിങ്ങിലൂടെ കോശമാറ്റങ്ങള് കണ്ടെത്താനും രോഗസാധ്യത തിരിച്ചറിയാനും പറ്റും.\nപാപ്‌സ്മിയറാണ് ഗര്‍ഭാശയഗള കാന്‍സറിന്റെ പ്രധാന സ്‌ക്രീനിങ്ങ് പരിശോധന. വേദനയോ പാര്‍ശ്വഫലങ്ങളോ ഇല്ലാത്തതും വളരെ പെട്ടെന്ന് ചെയ്യാവുന്നതുമായ പരിശോധനയാണിത്. നഗ്നനേത്രങ്ങള് കൊണ്ട് ഗര്‍ഭാശയമുഖത്തെ നിരീക്ഷിക്കുകയാണ് ആദ്യ പടി. പിന്നീട് ഗര്‍ഭാശയമുഖത്തിന്റെ അകത്തും പുറത്തുമുള്ള കോശങ്ങള് സ്പാറ്റുല എന്ന ഉപകരണം കൊണ്ട് ശേഖരിച്ചു പരിശോധിക്കും. ഈ കോശങ്ങളെ സൂക്ഷ്മ നിരീക്ഷണിയിലൂടെ പരിശോധിച്ച് മാറ്റങ്ങളുണ്ടോയെന്നു നോക്കുന്നു.\nപാപ് സ്മിയറില് എന്തെങ്കിലും പ്രകടമായ മാറ്റം കണ്ടാല് കോള്‍പ്പോസ്‌കോപ്പി പരിശോധന നടത്താം.\nഎച്ച് പി വി ( ഹ്യൂമന് പാപ്പിലോമവൈറസ് ) ടെസ്റ്റും സ്‌ക്രീനിങ്ങിന് ഉപയോഗിക്കുന്നു. ഗര്‍ഭാശയഗള കാന്‍സറിനു കാരണമാകുന്ന എച്ച് പി വി ലൈംഗികബന്ധത്തിലൂടെയാണ് പകരുന്നത്. അതുകൊണ്ട് സജീവമായ ലൈംഗികബന്ധം തുടങ്ങി രണ്ടു വര്‍ഷം മുതല് പാപ് സ്മിയര് നടത്താം. ആദ്യ മൂന്നു വര്‍ഷത്തില് എല്ലാ പ്രാവശ്യവും തുടര്‍ന്ന് 65 വയസ്‌സു വരെ മൂന്നു വര്‍ഷം വര്‍ഷന്തോറും പരിശോധന നടത്തണം.


Milma milk price hike മിൽമ വില നാല് രൂപ കൂടും\nനാല് രൂപ ഉയർത്തുന്പോൾ കർഷകന് 3.35 രൂപ ലഭിക്കും\nUpdated: February 9, 2017 1:55:57 pm\nതിരുവനന്തപുരം: മിൽമ പാലിന്റെ വില നാല് രൂപ കൂട്ടാൻ ധാരണ. മിൽമ ഭരണസമിതി നൽകിയ ശുപാർശ പരിഗണിച്ചാണ് മന്ത്രിസഭ സമിതി അനുമതി നൽകിയത്. അടുത്ത മാസം ചേരുന്ന ഡയറക്ടർ ബോർഡ് യോഗത്തിലാവും ഇത് സംബന്ധിച്ച് അന്തിമ തീരുമാനം ഉണ്ടാവുക.\nഅവസാനമായി പാൽവില ഉയർത്തിയത് 2014 ജൂലായിലാണ്. മൂന്ന് രൂപയാണ് അന്നുയർത്തിയത്. ഇപ്പോൾ ഉയർത്തുന്ന വിലയിൽ 3.35 രൂപ ക്ഷീരകർഷകർക്കാണെന്നാണ് വിവരം. ഒരു ലിറ്റർ പാലുൽപ്പാദിപ്പിക്കാൻ 30 രൂപ ഇപ്പോൾ ചിലവു വരുന്നതായാണ് മിൽമ അധികൃതരുടെ വാദം.\nഇപ്പോൾ പാലുൽപ്പന്നങ്ങൾക്കും വില വർദ്ധിച്ചിട്ടുണ്ട്. ഉൽപ്പാദനം കുറഞ്ഞതിനെ തുടർന്നാണ് പാൽപ്പൊടി, വെണ്ണ തുടങ്ങിയവയുടെ വിലയിൽ വർദ്ധനവുണ്ടായ്. പാൽപ്പൊടി കിലോയ്‌ക്ക് 240 രൂപയായി. വെണ്ണ 340 രൂപയാണ്. സംസ്ഥാനത്താകെ പാൽ ലഭ്യത കുറഞ്ഞതാണ് പ്രതിസന്ധിക്ക് കാരണം. വില ഉയർന്നതോടെ ഉൽപ്പന്നങ്ങളുടെ വിലയിലും വർദ്ധനവുണ്ടാകുമെന്നാണ് കരുതുന്നത്.\nKerala StateMilkMilmaRateState Cabinet\nWeb Title: Kerala cabinet approves hike in milma milk price


സംസ്ഥാന ചലച്ചിത്ര അവാർഡ്; അന്തിമ ജൂറി അധ്യക്ഷയായി നടി സുഹാസിനി – Kairali News | Kairali News Live\n2020 സംസ്ഥാന ചലച്ചിത്ര അവാർഡ് (kerala state film awards) അന്തിമ ജൂറി അധ്യക്ഷയായി പ്രശസ്തനടി സുഹാസിനിയെ നിയമിച്ചു. സംവിധായകൻ ഭദ്രനും കന്നഡ സംവിധായകൻ പി.ശേഷാദ്രിയും പ്രാഥമിക ജൂറി അധ്യക്ഷന്മാരാകും.\nദേശീയ അവാര്‍ഡുകളിലേതിന് സമാനമായി രണ്ട് തരം ജൂറികൾ സംസ്ഥാന അവാർഡിൽ സിനിമയെ വിലയിരുത്തുന്നത് ഇതാദ്യമായാണ്. 80 സിനിമകളാണ് സംസ്ഥാന ചലച്ചിത്ര പുരസ്കാരങ്ങൾക്കായി ഇത്തവണ മത്സരിക്കുന്നത്. ഒക്ടോബർ രണ്ടാം ആ‍ഴ്ചയോടെ സംസ്ഥാന അവാർഡ് പ്രഖ്യാപിക്കുമെന്നാണ് സൂചന.\nബിജു മേനോൻ, ഫഹദ് ഫാസിൽ, ജയസൂര്യ, ഇന്ദ്രൻസ്, സുരാജ് വെഞ്ഞാറമ്മൂട്, ടൊവിനോ തോമസ് തുടങ്ങിയവർ മികച്ച നടനുള്ള സംസ്ഥാന അവാർഡിനു മത്സരിക്കാൻ രംഗത്തുണ്ട്. നടിക്കുള്ള അവാർഡ് കരസ്ഥമാക്കാൻ ശോഭന, അന്ന ബെൻ, നിമിഷ സജയൻ, പാർവതി തിരുവോത്ത്, സംയുക്ത മേനോൻ തുടങ്ങിയവരും ഉണ്ട്.\nമഹേഷ് നാരായണ്, സിദ്ധാര്‍ഥ് ശിവ, ജിയോ ബേബി, അശോക് ആര്.നാഥ്, സിദ്ദിഖ് പറവൂര്, ഡോണ് പാലത്തറ എന്നീ ആറ് സംവിധായകരുടെ രണ്ട് സിനിമകള് വീതം അവാര്‍ഡിന് മത്സരിക്കുന്നുണ്ട്. രണ്ടു പ്രാഥമിക ജൂറികൾ ഇവ കണ്ടു വിലയിരുത്തും. അവർ രണ്ടാം റൗണ്ടിലേക്കു നിർദേശിക്കുന്ന ചിത്രങ്ങളിൽ നിന്നായിരിക്കും അന്തിമ ജൂറി അവാർഡ് നിശ്ചയിക്കുക. പ്രാഥമിക ജൂറിയുടെ അധ്യക്ഷന്മാർ അന്തിമ ജൂറിയിലും ഉണ്ടാകും.\nTags: State Film AwardSuhasini


വയനാട് ജില്ലയില് 330 പേര്‍ക്ക് കൂടി കൊവിഡ്; ടെസ്റ്റ് പോസിറ്റിവിറ്റി റേറ്റ് 9.96\nTue Jan 25 2022 10:16:54 GMT+0530 (India Standard Time)\n249 പേര് രോഗമുക്തി നേടി.\nBY SRF10 July 2021 12:51 PM GMT\nSRF10 July 2021 12:51 PM GMT\nകല്‍പ്പറ്റ: വയനാട് ജില്ലയില് ഇന്ന് 330 പേര്‍ക്ക് കൂടി കൊവിഡ് സ്ഥിരീകരിച്ചതായി ജില്ലാ മെഡിക്കല് ഓഫിസര് ഡോ. ആര് രേണുക അറിയിച്ചു. 249 പേര് രോഗമുക്തി നേടി. ടെസ്റ്റ് പോസിറ്റിവിറ്റി റേറ്റ് 9.96 ആണ്. 323 പേര്‍ക്ക് സമ്പര്‍ക്കത്തിലൂടെയാണ് രോഗബാധ. ഒരു ആരോഗ്യ പ്രവര്‍ത്തകന് കൂടി രോഗം സ്ഥിരീകരിച്ചു. ഇതോടെ ജില്ലയില് കോവിഡ് സ്ഥിരീകരിച്ചവരുടെ എണ്ണം 68201 ആയി. 63857 പേര് ഇതുവരെ രോഗമുക്തരായി. നിലവില് 3748 പേരാണ് ജില്ലയില് ചികിത്സയിലുള്ളത്. ഇവരില് 2569 പേര് വീടുകളിലാണ് ഐസൊലേഷനില് കഴിയുന്നത്.\nമേപ്പാടി, പൊഴുതന 28 വീതം, പൂതാടി 27, പടിഞ്ഞാറത്തറ 26, ബത്തേരി 25, പനമരം 23, കണിയാമ്പറ്റ 22, തിരുനെല്ലി 18, മുട്ടില് 17, മാനന്തവാടി 14, നെന്മേനി, നൂല്‍പ്പുഴ 13 വീതം, മീനങ്ങാടി 12, വെള്ളമുണ്ട, അമ്പലവയല്9വീതം, വൈത്തിരി, തവിഞ്ഞാല് ആറു വീതം, തൊണ്ടര്‍നാട്, പുല്‍പ്പള്ളി അഞ്ച് വീതം, എടവക, മുള്ളന്‍കൊല്ലി നാലു വീതം, കല്‍പ്പറ്റ, തരിയോട് മൂന്നു വീതം, കോട്ടത്തറ, മൂപ്പൈനാട് സ്വദേശികളായ ഓരോരുത്തരും, ഒരു ചാലക്കുടി സ്വദേശിയുമാണ് സമ്പര്‍ക്കത്തിലൂടെ രോഗ ബാധിതരായത്.\nഒമാനില് നിന്ന് വന്ന ഒരാളും, ഉത്തര്‍പ്രദേശില് നിന്ന് വന്ന ഒരാളും, തമിഴ്‌നാട്ടില് നിന്ന് വന്ന5പേരുമാണ് വിദേശത്തു നിന്നും, ഇതര സംസ്ഥാനങ്ങളില് നിന്നുമെത്തി രോഗ ബാധിതരായത്.\nആശുപത്രികളില് ചികിത്സയിലായിരുന്ന ആറു പേരും, വീടുകളില് ചികിത്സയിലായിരുന്ന 243 പേരുമാണ് രോഗമുക്തരായത്.\n1216 പേര് പുതുതായി നിരീക്ഷണത്തില്


Ben Stokes brushes aside pitch debate, claims Test batsmen ‘handle all conditions’എല്ലാ സാഹചര്യങ്ങളുമായി പൊരുത്തപ്പെടാൻ ടെസ്റ്റ് ബാറ്റ്‌സ്‌മാൻമാർക്ക് കഴിയണം; ബെൻ സ്റ്റോക്‌സ്\nഎല്ലാ സാഹചര്യങ്ങളുമായി പൊരുത്തപ്പെടാൻ ടെസ്റ്റ് ബാറ്റ്‌സ്‌മാൻമാർക്ക് കഴിയണം; ബെൻ സ്റ്റോക്‌സ്\nമൊട്ടേര സ്റ്റേഡിയം എങ്ങനെയായിരിക്കും പെരുമാറുക എന്നതിൽ തനിക്ക് വലിയ ആശ്ചര്യമുണ്ടെന്നും സ്റ്റോക്‌സ് പറഞ്ഞു\nUpdated: February 22, 2021 2:03:31 pm\nഇന്ത്യയിലെ പിച്ചുകൾ മോശമാണെന്ന വിമർശനങ്ങൾക്കിടെ വ്യത്യസ്‌ത അഭിപ്രായ പ്രകടനവുമായി ഇംഗ്ലണ്ട് ഓൾറൗണ്ടർ ബെൻ സ്റ്റോക്‌സ്. ഇന്ത്യയിലെ പിച്ചുകൾ സ്‌പിന്നിന് അനുകൂലമാണെന്നും അത് ഇന്ത്യയ്‌ക്ക് ആധിപത്യം ലഭിക്കാൻ വേണ്ടിയാണെന്നും ഇംഗ്ലണ്ട് താരങ്ങൾ തന്നെ പറയുമ്പോഴാണ് സ്റ്റോക്‌സിന്റെ വളരെ വ്യത്യസ്‌തമായ അഭിപ്രായപ്രകടനം. ടെസ്റ്റ് താരങ്ങൾ എല്ലാ സാഹചര്യങ്ങളുമായി പൊരുത്തപ്പെടാൻ തയ്യാറായിരിക്കണമെന്ന് സ്റ്റോക്‌സ് പറഞ്ഞു.\n“എല്ലാ അവസ്ഥകളിലും കളിക്കാനുള്ള നൈപുണ്യം ടെസ്റ്റ് ബാറ്റ്‌സ്‌മാൻമാർ സ്വായത്തമാക്കണം. പിച്ച് ഏത് ശൈലിയിലുള്ളത് ആണെങ്കിലും അതിനനുസരിച്ച് കളിക്കാൻ അറിയണം,” സ്റ്റോക്‌സ് പറഞ്ഞു. അഹമ്മദാബാദിലെ മൊട്ടേര സ്റ്റേഡിയത്തിൽ ഇന്ത്യ-ഇംഗ്ലണ്ട് മൂന്നാം ടെസ്റ്റ് തുടങ്ങാനിരിക്കെയാണ് താരത്തിന്റെ പ്രതികരണം. മൊട്ടേര സ്റ്റേഡിയം എങ്ങനെയായിരിക്കും പെരുമാറുക എന്നതിൽ തനിക്ക് വലിയ ആശ്ചര്യമുണ്ടെന്നും സ്റ്റോക്‌സ് പറഞ്ഞു.\nRead Also: ദൃശ്യത്തിലെ ജഡ്ജി, രജനീകാന്തിന്റെ സഹപാഠി; ആദം അയൂബിന്റെ വിശേഷങ്ങൾ\n“ഒരു ടെസ്റ്റ് ബാറ്റ്‌സ്‌മാൻ ആയിരിക്കുക എന്നാൽ എല്ലാ അവസ്ഥകളെയും കൃത്യമായി മനസിലാക്കി കളിക്കാൻ സാധിക്കണം. വിദേശ ബാറ്റ്‌സ്‌മാൻമാർക്ക് ഏറെ ബുദ്ധിമുട്ടുള്ള പിച്ചുകളാണ് ഇന്ത്യയിലേത്. ഇന്ത്യയിലെ പിച്ചുകളിൽ വിജയിക്കുക എന്നത് ഓരോ വിദേശ ബാറ്റ്‌സ്‌മാൻമാർക്കും വലിയ വെല്ലുവിളിയാണ്,” സ്റ്റോക്‌സ് പറഞ്ഞു. “വെല്ലുവിളികൾ കളിയുടെ ഭാഗമാണ്. വെല്ലുവിളികളെ ഞങ്ങൾ ഇഷ്ടപ്പെടുന്നു,” താരം കൂട്ടിച്ചേർത്തു.\nWeb Title: Ben stokes brushes aside pitch debate claims test batsmen handle all conditions


എറണാകുളത്ത് കടകള് കത്തിനശിച്ചു | Fire broke out: four shops collapsed - Malayalam Oneindia\nഎറണാകുളത്ത് കടകള് കത്തിനശിച്ചു\nകൊച്ചി: എറണാകുളം ചേംബര് റോഡിലെ കുട്ടിസാഹിബ് ബില്‍ഡിംഗിലുണ്ടായ അിബാധയെ തുടര്‍ന്ന് നാല് കടകളും ഒരു ഗോഡൗണും കത്തിനശിച്ചു. ഏപ്രില് 23 തിങ്കളാഴ്ച പുലര്‍ച്ചയൊണ് അിബാധയുണ്ടായത്.\nഷോര്‍ട്ട് സര്‍ക്യൂട്ടാണ് തീപിടുത്തത്തിനു കാരണമായതെന്നാണ് നിഗമനം. ബ്രോഡ്വെ ഫാന്‍സി, നീലിമ ഫാന്‍സി, ടിനാ ഫാന്‍സി, ദര്‍ശന ആയുര്‍വേദിക് എന്നീ കടകളും ബ്രോഡ്വെ സ്റോഴ്സിന്റെ ഗോഡൗണുമാണ് കത്തിനശിച്ചത്.\nകടകളിലെയും ഗോഡൗണുകളിലെയും സാധനങ്ങള് പൂര്‍ണമായും കത്തിനശിച്ചു. തീപിടുത്തത്തെപ്പറ്റി ആദ്യം അറിഞ്ഞ കെട്ടിടത്തില് കിടന്നുറങ്ങുകയായിരുന്ന ആള് ശബ്ദമുണ്ടാക്കി ആളുകളെ വിളിച്ചുകൂട്ടിയെങ്കിലും ഫലമുണ്ടായില്ല. അപ്പോഴേക്കും കടകള് ഏറെക്കുറെ കത്തിനശിച്ചിരുന്നു.


Father and son Stabbed to death in Poojappura, son in law ar\nപൂജപ്പുരയിൽ അച്ഛനും മകനും കുത്തേറ്റു മരിച്ചു; മരുമകൻ പിടിയിൽ\nതിരുവനന്തപുരം: പൂജപ്പുരയിൽ മരുമകന്‍റെ കുത്തേറ്റ് അച്ഛനും മകനും മരിച്ചു. മുടവന്‍മുകളില് താമസിക്കുന്ന സുനിൽ, മകൻ അഖിൽ എന്നിവരാണ് മരിച്ചത്. സംഭവത്തിൽ സുനിന്‍റെ മരുമകനായ അരുണിനെ പോലീസ് കസ്റ്റഡിയിലെടുത്തു. കുടുംബ വഴക്കാണ് കൊലപാതകത്തിൽ കലാശിച്ചതെന്നാണ് പോലീസിന്‍റെ പ്രാഥമിക നിഗമനം.\nതിരുവനന്തപുരം മുടവുന്‍മൂളിലാണ് സംഭവം. ഓട്ടോഡ്രൈവറായ സുനിലിന്റെ മകളുടെ ഭര്‍ത്താവാണ് അരുണ്. രാത്രി എട്ട് മണിയോടെ വീട്ടിലെത്തിയ അരുണ് വഴക്കുണ്ടാക്കുകയും കത്തി ഉപയോഗിച്ച് സുനിലിനേയും മകന് അഖിലിനേയും കുത്തുകയായിരുന്നു. സുനിലിന്റെ കഴുത്തിലും അഖിലിന്റെ നെഞ്ചിലുമാണ് കുത്തേറ്റത്. ഗുരുതരമായി പരിക്കേറ്റ ഇരുവരേയും ആശുപത്രിയിലെത്തിച്ചെങ്കിലും മരണം സ്ഥിരീകരിച്ചു.\nപ്രതി അരുണ് മദ്യലഹരിയിലായിരുന്നുവെന്നാണ് പോലീസ് പറയുന്നത്. കൊലപാതക ശേഷം ഓടി രക്ഷപെടാൻ ശ്രമിച്ച അരുണിനെ പൂജപ്പുര ജംഗ്ഷനിൽ വച്ച് പൂജപ്പുര പോലീസ് പിടികൂടി. ചോദ്യം ചെയ്യല് പുരോഗമിക്കുകയാണ്. സുനിലിന്റെ അഖിലിന്റേയും മൃതദേഹങ്ങള് ആശുപത്രിയില് സൂക്ഷിച്ചിരിക്കുകയാണ്.


ശാരീരിക ബന്ധത്തിന് ശേഷം സ്ത്രീ ശരീരത്തിലെ പ്രധാന മാറ്റം | Changes In Women's Bodies After They Start Having Physical Relationship - Malayalam BoldSky\n1 hr ago പരുപരുത്ത കൈകള് ഇനി അരമണിക്കൂറില് സോഫ്റ്റ് ആക്കും മിശ്രിതം\nNews സംസ്ഥാനത്ത് 4700 പേര്‍ക്ക് കൂടി കോവിഡ്, 66 മരണങ്ങൾ, ആകെ മരണം 40,855, 4128 പേര്‍ക്ക് രോഗമുക്തി\n| Published: Saturday, October 16, 2021, 17:40 [IST]\nസ്ത്രീകളില് ശാരീരിക ബന്ധം പല വിധത്തിലുള്ള ശാരീരിക മാനസിക മാറ്റങ്ങളും ഉണ്ടാക്കുന്നുണ്ട്. മാറ്റങ്ങള് ഓരോ വ്യക്തിയിലും വ്യത്യസ്തമാണെങ്കിലും അത് അല്‍പം ശ്രദ്ധിച്ചാല് നിങ്ങള്‍ക്ക് മനസ്സിലാക്കാന് സാധിക്കുന്നുണ്ട്. സ്ത്രീ ശരീരത്തിലും പുരുഷ ശരീരത്തിലും ശാരീരിക ബന്ധം മാറ്റങ്ങള് സൃഷ്ടിക്കുന്നുണ്ട്. എന്നാല് ഈ അവസ്ഥയില് എന്തൊക്കെ മാറ്റങ്ങളാണ് ഉണ്ടാവുന്നത് അത് നിങ്ങളെ എങ്ങനെ ബാധിക്കുന്നു എന്നതിനെക്കുറിച്ചെല്ലാം അറിഞ്ഞിരിക്കേണ്ടതാണ്. ഓരോ അവസ്ഥയിലും നാം ശ്രദ്ധിച്ചാല് മാത്രമേ ഇത്തരം കാര്യങ്ങളെക്കുറിച്ച് കൃത്യമായി മനസ്സിലാക്കാന് സാധിക്കുന്നുള്ളൂ.\nപങ്കാളിയോടൊപ്പം ഉറങ്ങുന്നത് ഇങ്ങനെയോ, ബന്ധത്തിന്റെ ആയുസ്സ് പറയാം\nസ്ത്രീ ശരീരത്തില് ആദ്യ ശാരീരിക ബന്ധം ഉണ്ടാക്കുന്ന മാറ്റങ്ങള് നിരവധിയാണ്. ഇതില് തന്നെ അറിഞ്ഞിരിക്കേണ്ട കാര്യങ്ങള് എന്തൊക്കെയെന്ന് നമുക്ക് നോക്കാം. ഓരോ സ്ത്രീ ശരീരവും വ്യത്യസ്തമാണ്. അതുകൊണ്ട് തന്നെ ശരീരത്തിലുണ്ടാവുന്ന മാറ്റവും വ്യത്യസ്തമായിരിക്കും. എന്തൊക്കെയാണ് ഇതില് ശ്രദ്ധിക്കേണ്ട കാര്യം എന്ന് നമുക്ക് നോക്കാവുന്നതാണ്. ശാരീരിക ബന്ധം ഒരു സ്ത്രീ ശരീരത്തെ എങ്ങനെയെല്ലാം മാറ്റുന്നുണ്ട് എന്ന് നമുക്ക് നോക്കാം. അതിനായി ഈ ലേഖനം വായിക്കൂ.\nവേദനാജനകമായ ലൈംഗികത ഒരു യാഥാര്‍ത്ഥ്യമാണ്, അതിന് വിവിധ കാരണങ്ങളുണ്ടാകാം. എന്നിരുന്നാലും, കാരണങ്ങള് വളരെ സാധാരണമാണ്, ഭയപ്പെടേണ്ടതില്ല.\nനിങ്ങളുടെ കന്യാചര്‍മം വലിച്ചുനീട്ടപ്പെടുന്നതിനാല് നിങ്ങള്‍ക്ക് വേദന അനുഭവപ്പെടാം. യോനിയിലെ വരള്‍ച്ചയും ലൂബ്രിക്കേഷന്റെ അഭാവവും എല്ലാം ഇത്തരം വേദനകള് നിങ്ങള്‍ക്ക് സമ്മാനിക്കാം. യോനിയില് ഉള്ള പേശികളുടെ അനിയന്ത്രിതമായ പിരിമുറുക്കമായ വജൈനിസ്മസ് എന്ന പ്രതിഭാസം മൂലമാണ് ഇത് സംഭവിക്കുന്നത്. ഉത്കണ്ഠ പോലുള്ള പ്രശ്‌നങ്ങളാണ് ഇതിന് പിന്നിലെ പ്രധാന കാരണം. ചിലപ്പോള്, ലൈംഗികവേളയില് നിങ്ങള് ഇതിനകം രതിമൂര്‍ച്ഛ അനുഭവിച്ചിട്ടുണ്ടെങ്കില്, അത് നിങ്ങളുടെ ഗര്‍ഭപാത്രത്തില് ഒരു പിടുത്തം അനുഭവപ്പെടാന് ഇടയാക്കും. ശരീരത്തിലെ ഓക്‌സിടോസിന് റിലീസാണ് ഗര്‍ഭാശയ സങ്കോചത്തിനും അതുവഴി വേദനയ്ക്കും കാരണമാകുന്നത്.\nലൈംഗിക ബന്ധത്തിന് ശേഷം നിങ്ങള്‍ക്ക് ചെറിയ തോതില് രക്തസ്രാവമുണ്ടാകാം. എന്തായാലും, അത് തികച്ചും നല്ലതാണ്. നിങ്ങള് ആദ്യമായി ലൈംഗികബന്ധത്തില് ഏര്‍പ്പെടുമ്പോള് നിങ്ങള്‍ക്ക് രക്തസ്രാവമുണ്ടാകാം, അത് നിങ്ങളുടെ കന്യാചര്‍മ്മം പൊട്ടുന്നതുകൊണ്ടാകാം. യോനി പ്രവേശന കവാടം മൂടുന്ന നേര്‍ത്ത തൊലിയാണ് കന്യാചര്‍മ്മം. ഇത് വളരെ എളുപ്പത്തില് പൊട്ടിപ്പോവുന്നുണ്ട. ലൈംഗികബന്ധം മാത്രമല്ല അതിന് കാരണം. കുതിരസവാരി, മറ്റ് കായിക വിനോദങ്ങള്, അല്ലെങ്കില് ടാംപോണുകള് പോലുള്ളവയുടെ ഉപയോഗം എന്നിവയെല്ലാം ഇതിന് കാരണമാകുന്നുണ്ട്.\nനിങ്ങള്‍ക്ക് ബേണിംഗ് സെന്‍സേഷന് ഉണ്ടാവാം\nലൈംഗികാനന്തരം നിങ്ങള് ബാത്ത്‌റൂമിലേക്ക് പോവുമ്പോള് സ്വകാര്യഭാഗത്ത് പൊള്ളലേറ്റതായി തോന്നുന്നതും സാധാരണമാണ്. കാരണം മൂത്രനാളിയും യോനിയും വളരെ അടുത്താണ് സ്ഥിതി ചെയ്യുന്നത്. യോനിവലിയുമ്പോള് അതിന്റെ ചുറ്റുപാടും പൊട്ടുന്നു. ഇത് പലപ്പോഴും താല്‍ക്കാലിക കത്തുന്ന സംവേദനം ഉണ്ടാക്കിയേക്കാം. എന്നിരുന്നാലും, നിങ്ങള് ഈ അസ്വസ്ഥത ദിവസങ്ങളോളം അനുഭവിക്കുകയാണെങ്കില്, അത് ഗുരുതരമായി കണക്കിലെടുത്ത് ഡോക്ടറെ കാണേണ്ടതാണ്.\nനിങ്ങള്‍ക്ക് ചൊറിച്ചില് അനുഭവപ്പെട്ടേക്കാം\nലൈംഗിക ബന്ധത്തിന് ശേഷം ചൊറിച്ചില് പലരിലും ഉണ്ടാവുന്നു. പ്രത്യേകിച്ച് സ്ത്രീകളില് ഇത്തരം കാര്യങ്ങള് വര്‍ദ്ധിക്കുന്നു. നിങ്ങള് ഉപയോഗിച്ച കോണ്ടത്തിന് നിങ്ങള് അലര്‍ജിയോ സെന്‍സിറ്റീവോ ആയിരിക്കുന്നതാണ് കാരണം. നിങ്ങള് എന്തെങ്കിലും ഉപയോഗിച്ചിട്ടുണ്ടെങ്കില് അത് ലൂബിനോടുള്ള സംവേദനക്ഷമതയുമാകാം. അതുകൊണ്ട് ഇക്കാര്യം ശ്രദ്ധിക്കണം.\nമൂത്രാശയ അണുബാധ ഉണ്ടാകാം\nലൈംഗിക ബന്ധത്തില്, കുടലില് നിന്ന് യോനി അറയിലേക്കും മൂത്രനാളിയിലേക്കും ബാക്ടീരിയ കൈമാറ്റം സംഭവിക്കുന്നതിനുള്ള സാധ്യതയുണ്ട്. ഇത് ചൊറിച്ചിലും കത്തുന്ന സംവേദനവും ഉണ്ടാക്കുന്ന വേദനാജനകമായ യുടിഐയുടെ കാരണമാകാം. ഇത് ഒരു കാരണവശാലും അവഗണിക്കരുത്. പിന്നീട് ഗുരുതര പ്രശ്‌നങ്ങള് ഉണ്ടാവുന്നതിനുള്ള സാധ്യതയുണ്ട്.\nസ്തനങ്ങളുടേയും ക്ലിറ്റോറിസിന്റെയും വലിപ്പത്തില് മാറ്റം\nനിങ്ങളുടെ മുലക്കണ്ണുകള് ഞരമ്പുകളാല് നിറഞ്ഞിരിക്കുന്നു, അത് ആദ്യ ലൈംഗിക ബന്ധത്തില് തന്നെ മാറ്റം നല്‍കുന്നു. ഇതിലൂടെ അവ രക്തക്കുഴലുകള് വികസിപ്പിക്കാനും നിങ്ങളുടെ സ്തനങ്ങളിലെ ടിഷ്യു വീര്‍ക്കാനും കാരണമാകുന്നു. ഈ ലൈംഗിക ഉത്തേജനം നിങ്ങളുടെ മുലക്കണ്ണുകളില് ഉദ്ധാരണത്തിനും കാരണമാകുന്നു. അതുപോലെ, നിങ്ങള് ലൈംഗിക ബന്ധത്തില് ഏര്‍പ്പെടാന് തുടങ്ങിയാല്, നിങ്ങളുടെ ക്ലിറ്റോറിസ് വീര്‍ക്കുകയും ചെയ്യും. എന്നിരുന്നാലും, കുറച്ച് മിനിറ്റിനുള്ളില് ഇത് അതിന്റെ സാധാരണ വലുപ്പത്തിലേക്ക് മടങ്ങും. പെല്‍വിക് മേഖലയിലെ രക്തപ്രവാഹം വര്‍ദ്ധിക്കുന്നതിനാലാണ് ഇത് സംഭവിക്കുന്നത്.\nസന്തോഷകരമായ ഹോര്‍മോണുകളുടെ വര്‍ദ്ധനവ്\nനിങ്ങള് ലൈംഗിക ബന്ധത്തില് ഏര്‍പ്പെട്ടുകഴിഞ്ഞാല്, നിങ്ങളുടെ മുലക്കണ്ണുകള്, ഐസോള, ക്ലിറ്റോറിസ് തുടങ്ങിയ സ്ഥലങ്ങളില് നിങ്ങളുടെ ശരീരത്തിന് വര്‍ദ്ധിച്ച രക്തപ്രവാഹവും പേശികളുടെ പിരിമുറുക്കവും അനുഭവപ്പെടാന് തുടങ്ങും. ഇവയെല്ലാം നിങ്ങളുടെ രതിമൂര്‍ച്ഛയ്ക്ക് കാരണമാകുന്നു, നിങ്ങളുടെ തലച്ചോറില് നടക്കുന്ന ഓക്‌സിടോസിന് വര്‍ദ്ധിക്കുന്നതിലൂടെയാണ് ഇത് സംഭവിക്കുന്നത്.\nനിങ്ങളുടെ സ്വകാര്യഭാഗത്തെ ഇലാസ്തികത എങ്ങനെ ക്രമീകരിക്കാമെന്ന് ശരീരത്തിന് അറിയാം. വിഷമിക്കേണ്ട, നിങ്ങളുടെ യോനി വിപുലീകരിക്കാനും ലൈംഗികതയ്ക്ക് തയ്യാറാകാനുമുള്ളതാണ് എന്നുണ്ടെങ്കില് സ്വകാര്യഭാഗത്ത് ഇത്തരത്തിലുള്ള മാറ്റങ്ങള് സംഭവിക്കുന്നുണ്ട്. അതുകൊണ്ട് തന്നെ സ്ത്രീകളേ, നിങ്ങള് ലൈംഗിക ബന്ധത്തില് ഏര്‍പ്പെടുമ്പോള് നിങ്ങളുടെ ശരീരത്തിന് സംഭവിക്കാന് പോകുന്ന എല്ലാ കാര്യങ്ങളെക്കുറിച്ചും നിങ്ങള് ആദ്യം സ്വയം അറിഞ്ഞിരിക്കണം.\nഗര്‍ഭാവസ്ഥയില് ആദ്യ ട്രൈമസ്റ്ററിലെ രക്തസ്രാവം നിസ്സാരമല്ല\nWorld Aids Day 2021: ആണിനും പെണ്ണിനും എച്ച് ഐ വി ലക്ഷണങ്ങള് വ്യത്യസ്തം\nഗരുഢ പുരാണം സ്ത്രീകളെ വിലക്കുന്നത് ഇതിലെല്ലാം\nസ്ത്രീകളില് പോഷകക്കുറവിന്റെ ലക്ഷണങ്ങള് ഇതെല്ലാം; ശ്രദ്ധിച്ചില്ലെങ്കില് അപകടം\nആര്‍ത്തവ വിരാമത്തെ സ്ത്രീകള് കരുതിയിരിക്കണം, കാരണം\nഈ അഞ്ച് ക്യാന്‍സറുകള് സ്ത്രീകളെ പേടിപ്പിക്കും; അറിഞ്ഞിരിക്കേണ്ട ലക്ഷണങ്ങള്\nകാമശാസ്ത്രപ്രകാരം ലക്ഷണമൊത്ത സ്ത്രീയെ തിരിച്ചറിയാം; ഒപ്പം ഭാഗ്യവും\nചാണക്യനീതി: ഈ4കാര്യങ്ങളില് സ്ത്രീകള് എപ്പോഴും പുരുഷന്മാരേക്കാള് മുന്നില്\nRead more about: women relationship ബന്ധം സ്ത്രീ\nChanges In Women's Bodies After They Start Having Physical Relationship\nHere in this article we are sharing the changes in women body after having physical relationship. Takealook.\nStory first published: Saturday, October 16, 2021, 17:40 [IST]\nOct 16, 2021 ലെ വാര്‍ത്തകള്\nആമസോണ് സെയില്: പുരുഷന്മാര്‍ക്കുള്ള ഗിഫ്റ്റുകള് - ഡിജിറ്റല് വാച്ച്, സണ്‍ഗ്ലാസുകള്, ബ്ലേസറുകള്


പിജെ കുര്യനെതിരെയുള്ള മൊഴിയിലുറച്ച് സൂര്യനെല്ലി പെണ്‍കുട്ടി. - malabarinews.com\nHome » News » പിജെ കുര്യനെതിരെയുള്ള മൊഴിയിലുറച്ച് സൂര്യനെല്ലി പെണ്‍കുട്ടി.\nപിജെ കുര്യനെതിരെയുള്ള മൊഴിയിലുറച്ച് സൂര്യനെല്ലി പെണ്‍കുട്ടി.\nHIGHLIGHTS : കൊച്ചി: രാജ്യസഭാ ഉപാധ്യക്ഷന് പിജെ കുര്യനെതിരെ\nകൊച്ചി: രാജ്യസഭാ ഉപാധ്യക്ഷന് പിജെ കുര്യനെതിരെ മുമ്പ് നല്‍കിയ മൊഴിയില് ഉറച്ച് നില്‍ക്കുന്നതായി സൂര്യനെല്ലി പീഡനത്തിനിരയായ പെണ്‍കുട്ടി. ഒരു മലയാളം ടിവി ചാനലിന് നല്‍കിയ അഭിമുഖത്തിലാണ് പെണ്‍കുട്ടി വീണ്ടും ആരോപണം ഉന്നയിച്ചിരിക്കുന്നത്.\n17 വര്‍ഷം മുമ്പാണ് മൂന്നാറിലെ നല്ലതണ്ണി ലിറ്റില് ഫഌവര് സ്‌കൂളിലെ 9-ാം ക്ലാസ് വിദ്യാര്‍ത്ഥിനിയായ പെണ്‍കുട്ടിയെ ബസ്സിലെ ക്ലീനറായ രാജു പ്രണയം നടിച്ച് കൊണ്ടുപോയി ചിറക്കടവ് സ്വദേശിനി ഉഷയ്ക്ക് വിറ്റത്. ഉഷയില് നിന്ന് പെണ്‍കുട്ടിയെ കൈക്കലാക്കിയ അഡ്വ. ധര്‍മ്മരാജന് 40 ഓളം പേര്‍ക്കാണ് പെണ്‍കുട്ടിയെ കാഴ്ചവെച്ച് പണം വാങ്ങിയത്.\nഇതില് ഏറ്റവും കൂടുതല് പീഡനം നടന്നത് കുമളി റസ്റ്റ് ഹൗസ്സില് വെച്ചായിരുന്നു. ഇവിടെ വെച്ചാണ് അന്നത്തെ കേന്ദ്രമന്ത്രിയായിരുന്ന പിജെ കുര്യന് പെണ്‍കുട്ടിയെ പീഡിപ്പിച്ചു എന്ന് മൊഴി നല്‍കിയിരിക്കുന്നത്. പിന്നീട് ടിവിയില് ചിത്രം കണ്ടാണ് പെണ്‍കുട്ടി മന്ത്രിയെ തിരിച്ചറിഞ്ഞത്.\nകേണപേക്ഷിച്ചിട്ടും അയാള് തന്നെ പീഡിപ്പിക്കുകയായിരുന്നെന്നും താന്‍അത്തരത്തിലുള്ള പെണ്‍കുട്ടിയല്ലെന്ന് പറഞ്ഞപ്പോള് ഇങ്ങനെയുള്ള എല്ലാ പെണ്‍കുട്ടികളും ഇങ്ങനെ തന്നെയാണ് പറയാറുള്ളതെന്നമായിരുന്നു പിജെ കുര്യന് പറഞ്ഞതെന്ന് പെണ്‍കുട്ടിയുടെ അമ്മ ഈ അഭമുഖത്തില് വ്യക്തമാക്കി.\nഅന്വേഷണ ഉദ്യോഗസ്ഥനായ സിബി മാത്യു പിജെ കുര്യനെ രക്ഷിക്കാന് ശ്രമിച്ചതായും പെണ്‍കുട്ടിയുടെ കുര്യനെതിരകായ പരാതി പരിഗണിക്കാന് പോലും അന്വേഷണ സംഘം തയ്യാറായില്ലെന്നും പെണ്‍കുട്ടിയുടെ മാതാവ് ആരോപിച്ചു.\nഎന്നാല് പി ജെ കുര്യന് ഇതില് ഉള്‍പ്പെട്ടിട്ടില്ലെന്നാണ് അന്വേഷണ സംഘത്തിന്റെ നിലപാട്. ഇതിന്റെ ഭാഗമായി പെണ്‍കുട്ടി മൊഴി നല്‍കിയിട്ടും പിജെ കുര്യനെതിരെ കേസെടുത്തിരുന്നില്ല.\nസുരക്ഷാ പ്രശ്‌നം ; വിദ്യാര്‍ത്ഥിനികള് വിസിയെ രാത്രി മുഴുവന് ഉപരോധിച്ചു\nപെണ്‍കുട്ടികളുടെ ബാത്ത് റൂമില് മൊബൈലില് ഫോട്ടോയെടുക്കാന് ശ്രമം.


1 സഹോദരന്മാരേ, കാലങ്ങളെയും സമയങ്ങളെയും കുറിച്ചു നിങ്ങളെ എഴുതിയറിയിപ്പാൻ ആവശ്യമില്ല.\n2 കള്ളൻ രാത്രിയിൽ വരുമ്പോലെ കർത്താവിന്റെ നാൾ വരുന്നു എന്നു നിങ്ങൾ തന്നേ നന്നായി അറിയുന്നുവല്ലോ.\n3 അവർ സമാധാനമെന്നും നിർഭയമെന്നും പറയുമ്പോൾ ഗർഭിണിക്കു പ്രസവ വേദന വരുമ്പോലെ അവർക്കും പെട്ടെന്നു നാശം വന്നു ഭവിക്കും; അവർക്കും തെറ്റിയൊഴിയാവതുമല്ല.\n4 എന്നാൽ സഹോദരന്മാരേ, ആനാൾ കള്ളൻ എന്നപോലെ നിങ്ങളെ പിടിപ്പാൻ നിങ്ങൾ ഇരുട്ടിലുള്ളവരല്ല;\n5 നിങ്ങൾ എല്ലാവരും വെളിച്ചത്തിന്റെ മക്കളും പകലിന്റെ മക്കളും ആകുന്നു; നാം രാത്രിക്കും ഇരുളിന്നുമുള്ളവരല്ല.\n6 ആകയാൽ നാം ശേഷമുള്ളവരെപ്പോലെ ഉറങ്ങാതെ ഉണർന്നും സുബോധമായുമിരിക്ക.\n7 ഉറങ്ങുന്നവർ രാത്രിയിൽ ഉറങ്ങുന്നു. മദ്യപിക്കുന്നവർ രാത്രിയിൽ മദ്യപിക്കുന്നു.\n8 നാമോ പകലിന്നുള്ളവരാകയാൽ വിശ്വാസവും സ്നേഹവും എന്ന കവചവും ശിരസ്ത്രമായി രക്ഷയുടെ പ്രത്യാശയും ധരിച്ചുകൊണ്ടു സുബോധമായിരിക്ക.\n9 ദൈവം നമ്മെ കോപത്തിന്നല്ല,\n10 നാം ഉണർന്നിരുന്നാലും ഉറങ്ങിയാലും തന്നോടുകൂടെ ജീവിക്കേണ്ടതിന്നു നമുക്കു വേണ്ടി മരിച്ച നമ്മുടെ കർത്താവായ യേശുക്രിസ്തുമൂലം രക്ഷയെ പ്രാപിപ്പാനത്രേ നിയമിച്ചിരിക്കുന്നതു.\n11 ആകയാൽ നിങ്ങൾ ചെയ്തുവരുന്നതുപോലെ അന്യോന്യം പ്രബോധിപ്പിച്ചും തമ്മിൽ ആത്മിക വർദ്ധനവരുത്തിയും പോരുവിൻ .\n12 സഹോദരന്മാരേ, നിങ്ങളുടെ ഇടയിൽ അദ്ധ്വാനിക്കയും കർത്താവിൽ നിങ്ങളെ ഭരിക്കയും പ്രബോധിപ്പിക്കയും ചെയ്യുന്നവരെ അറിഞ്ഞു അവരുടെ വേലനിമിത്തം\n13 ഏറ്റവും സ്നേഹത്തോടെ വിചാരിക്കേണം എന്നു നിങ്ങളോടു അപേക്ഷിക്കുന്നു. തമ്മിൽ സമാധാനമായിരിപ്പിൻ.\n14 സഹോദരന്മാരേ, ഞങ്ങൾ നിങ്ങളെ പ്രബോധിപ്പിക്കുന്നതു: ക്രമം കെട്ടവരെ ബുദ്ധിയുപദേശിപ്പിൻ: ഉൾക്കരുത്തില്ലാത്തവരെ ധൈര്യപ്പെടുത്തുവിൻ; ബലഹീനരെ താങ്ങുവിൻ; എല്ലാവരോടും ദീർഘക്ഷമ കാണിപ്പിൻ.\n15 ആരും തിന്മക്കു പകരം തിന്മ ചെയ്യാതിരിപ്പാൻ നോക്കുവിൻ; തമ്മിലും എല്ലാവരോടും എപ്പോഴും നന്മ ചെയ്തുകൊണ്ടിരിപ്പിൻ;\n16 എപ്പോഴും സന്തോഷിപ്പിൻ;\n17 ഇടവിടാതെ പ്രാർത്ഥിപ്പിൻ\n18 എല്ലാറ്റിന്നും സ്തോത്രം ചെയ്‍വിൻ; ഇതല്ലോ നിങ്ങളെക്കുറിച്ചു ക്രിസ്തുയേശുവിൽ ദൈവേഷ്ടം.\n19 ആത്മാവിനെ കെടുക്കരുതു.\n20 പ്രവചനം തുച്ഛീകരിക്കരുതു.\n21 സകലവും ശോധന ചെയ്തു നല്ലതു മുറുകെ പിടിപ്പിൻ.\n22 സകലവിധദോഷവും വിട്ടകലുവിൻ.\n23 സമാധാനത്തിന്റെ ദൈവം തന്നേ നിങ്ങളെ മുഴുവനും ശുദ്ധീകരിക്കുമാറാകട്ടെ; നിങ്ങളുടെ ആത്മാവും പ്രാണനും ദേഹവും അശേഷം നമ്മുടെ കർത്താവായ യേശുക്രിസ്തുവിന്റെ പ്രത്യക്ഷതയിൽ അനിന്ദ്യമായി വെളിപ്പെടുംവണ്ണം കാക്കപ്പെടുമാറാകട്ടെ.\n24 നിങ്ങളെ വിളിക്കുന്നവൻ വിശ്വസ്തൻ ആകുന്നു; അവൻ അതു നിവർത്തിക്കും.\n25 സഹോദരന്മാരേ, ഞങ്ങൾക്കു വേണ്ടി പ്രാർത്ഥിപ്പിൻ.\n26 സകലസഹോദരന്മാരെയും വിശുദ്ധചുംബനത്താൽ വന്ദനം ചെയ്‍വിൻ.\n27 കർത്താവാണ, സഹോദരന്മാരെ ഒക്കെയും ഈ ലേഖനം വായിച്ചു കേൾപ്പിക്കേണം.\n28 നമ്മുടെ കർത്താവായ യേശുക്രിസ്തുവിന്റെ കൃപ നിങ്ങളോടുകൂടെ ഇരിക്കുമാറാകട്ടെ.


M Leelavathi makes strong opinion on Kumarana Asaans Seetha - സീതയ്ക്കും ഒരു തെറ്റുപറ്റി എന്നു തെളിയിക്കാനാണ് ആശാന് സീതാകാവ്യമെഴുതിയതെന്ന് ഡോ. എം. ലീലാവതി\nM Leelavathi Makes Strong Opinion On Kumarana Asaans Seetha\nസുകുമാര് അഴീക്കോടിന്റേയും പി. കെ. ബാലകൃഷ്ണന്റേയും സീതാകാവ്യ വ്യാഖ്യാനങ്ങളില് തെറ്റുണ്ടെന്നും ലീലാവതി ടീച്ചര്\nFebruary 15, 2019 01:54:28 pm\nകൊച്ചി: കുമാരനാശാന്റെ സീതയില് മാത്രമേ സീത പറഞ്ഞ കടുവാക്കുകളുടെ പരാമര്‍ശമുള്ളുവെന്നും സാക്ഷാല് കാളിദാസന് പോലും അതിന് ധൈര്യപ്പെട്ടില്ലെന്നും ഡോ. എം. ലീലാവതി. കൃതി വിജ്ഞാനോത്സവത്തില് ചിന്താവിഷ്ടയായ സീതയുടെ 100 വര്‍ഷം എന്ന വിഷയത്തില് സംസാരിക്കുകയായിരുന്നു അവര്. അത് സീതയെക്കൊണ്ടു തന്നെ പറയിച്ചു എന്നതും ശ്രദ്ധേയമാണ്. സീതാകാവ്യത്തിന്റെ ആദ്യപകുതിയില് നിറയെ സീത രാമനെ വിമര്‍ശിക്കുന്നുണ്ടെങ്കിലും രണ്ടാം പകുതിയില് സീതയുടെ മനസ്സ് മാറുന്നതാണ് അനുവാചകര് കാണുന്നതെന്നും ലീലാവതി പറയുന്നു.\nകാളിദാസന്റെ സീത താനനുഭവിക്കുന്ന ദു:ഖങ്ങള്‍ക്ക് കഴിഞ്ഞ ജന്മത്തിലെ തെറ്റുകളെ പഴിക്കുമ്പോള് കുമാരനാശാന്റെ സീത ഈ ജന്മത്തില്‍ത്തന്നെ താന് ചെയ്ത തെറ്റുകളെ കണ്ടെത്തി ഓര്‍ക്കുകയാണെന്ന് ലീലാവതി ടീച്ചര് ചൂണ്ടിക്കാണിച്ചു. ”ദുഷ്യന്തനെ വെള്ള പൂശിയ പോലെ സീത തെറ്റു ചെയ്തിട്ടില്ലെന്ന് തമസ്‌ക്കരിക്കുകയാണ് കാളിദാസന്. സാക്ഷാല് വിവേകാനന്ദന് ഉള്‍പ്പെടെയുള്ളവര് പോലും സീതയുടെ തെറ്റുകള് കണ്ടില്ല. രാമന് അനേകമുണ്ടാവാം എന്നാല് സീത ഒന്നുമാത്രം എന്നാണ് വിവേകാനന്ദന്‍പോലും പറഞ്ഞത്. എന്നാല് വാത്മീകി രാമായണത്തില് സീതയുടെ എത്രയോ കടുവാക്കുകള് നമുക്ക് കണ്ടെത്താന് കഴിയും. സീതയ്ക്ക് തെറ്റുപറ്റില്ല എന്നൊരു വിചാരമുണ്ട്. അത് ഉപേക്ഷിക്കപ്പെട്ടവളോടുള്ള അനുകമ്പയില് നിന്നുണ്ടാകുന്നതാകണം. ആശാന് മാത്രം വാത്മീകിയില് നിന്ന് വ്യതിചലിച്ചില്ല” അവര് പറയുന്നു.\n”മനുഷ്യാരായ മനുഷ്യര്‍ക്കൊക്കെ ഓര്‍ക്കാപ്പുറത്ത് തെറ്റു പറ്റാം. അത്തരം തെറ്റാണ് ലക്ഷ്മണനോട് സീത പറഞ്ഞ കടുവാക്കുകള്. കനിവാര്‍ന്ന് അനുജാ ആ വാക്കുകള് പൊറുക്കണം എന്നാണ് ആശാന്റെ സീത പറയുന്നത.് നമ്മളാരും, സീതയും രാമനും ഉള്‍പ്പെടെ, പരമമായ നന്മയുടെ അവതാരങ്ങളല്ല” ലീലാവതി പറഞ്ഞു.\nഇന്നത്തെക്കാലത്ത് രാജാവിനെപ്പറ്റി അപവാദം പറഞ്ഞാല് ആ ആളെപ്പറ്റി പിന്നെ കേള്‍ക്കുകയില്ല. എന്നാല് രാമന് എന്ന രാജാവ് രാജ്യലക്ഷ്മിയുടെ ഹിതം നോക്കുകയായിരുന്നു. രാജ്യത്തിന്റെ ഐശ്വര്യം രാജാവിന്റെ രണ്ടാം ഭാര്യയാണ്. രാമന് അതു വെടിഞ്ഞില്ല എന്ന സീതയുടെ പരിഭവമാണ് ആദ്യഭാഗത്തിലെ ഏറ്റവും ശ്രദ്ധേയമായ ശ്ലോകം. രാമന്റെ കൂടെ സീത വനവാസത്തിനു പോയി. എങ്കില് എന്തുകൊണ്ട് ഒടുവില് കാട്ടില് ഉപേക്ഷിക്കേണ്ടി വന്നപ്പോള് സീതയുടെ കൂടെ രാമനും വനവാസത്തിനു പോയില്ല? നാടു ഭരിയ്ക്കുവാന് യോഗ്യന്മാരായ സഹോദരര് ഉണ്ടായിരുന്നല്ലോ, ആശാന്റെ സീത ചോദിക്കുന്നു.\nഉപബോധമനസ്സിലെ ശ്ലോകം എന്നെല്ലാം പറഞ്ഞ് ഏറെ പ്രധാനപ്പെട്ട 84-ാം ശ്ലോകം അഴീക്കോട് തെറ്റായി വ്യാഖ്യാനിച്ചു. പടുരാക്ഷസ ചക്രവര്‍ത്തിയിലെ പടു എന്ന വാക്കിലാണ് പി കെ ബാലകൃഷ്ണന് തെറ്റു പറ്റിയതെന്നും ലീലാവതി ചൂണ്ടിക്കാണിച്ചു.\nസീതയുടെ അപവാദം നിര്‍മാര്‍ജനം ചെയ്യാനാണ് വാത്മീകിയുടെ ആശ്രമത്തിനരികില്‍ത്തന്നെ രാമന് സീതയെ ഉപേക്ഷിക്കുന്നത്. അതാണ് രാമായണം. മഹര്‍ഷിയുടെ ചിന്താഗതി തന്നെയാണ് കുമാരനാശാനും പുലര്‍ത്തുന്നത്. സീതാകാവ്യത്തിലൂടെ, സീതയുടെ വാക്കുകളിലൂടെ രാമന് വിശുദ്ധനാണെന്ന് ആശാന് തെളിയിക്കുന്നു. കുറ്റബോധത്തില് നീറി നീറി സീത ശുദ്ധയാകുന്നതും നമ്മള് കാണുന്നുവെന്നും അവര് കൂട്ടിച്ചേര്‍ത്തു.\nHoroscope Today, 15 February 2019: നിങ്ങളുടെ ഇന്നത്തെ ദിവസം


emalayalee.com - കര്‍ണാടക നിയമസഭാ തിരഞ്ഞെടുപ്പില് ബിജെപി\nകര്‍ണാടക നിയമസഭാ തിരഞ്ഞെടുപ്പില് ബിജെപി\nബെംഗളൂരു: കര്‍ണാടക നിയമസഭാ തിരഞ്ഞെടുപ്പില് ബിജെപി മുന്നേറുന്നു. 100 മണ്ഡലങ്ങളില് ബിജെപി മുന്നേറുന്നു. കോണ്‍ഗ്രസ് 74 മണ്ഡലങ്ങള് മാത്രമാണ് കോണ്‍ഗ്രസ് മുന്നിട്ടുനില്‍ക്കുന്നത്. ജെഡിഎസ് 40 സീറ്റുകളില് ലീഡ് ചെയ്തുകൊണ്ട് നിര്‍ണായക ശക്തിയാവുകയാണ്.\nമത്സരിച്ച രണ്ടു മണ്ഡലങ്ങളിലും മുഖ്യമന്ത്രി സിദ്ധരാമയ്യ പിന്നിലാണ്. ചാമുണ്ഡേശ്വരിയില് 10000ല് അധികം വോട്ടുകള്‍ക്കാണ് സിദ്ധരാമയ്യ പിന്നിലുള്ളത്. ബദാമിയില് കടുത്ത മത്സരമാണ് അദ്ദേഹം നേരിടുന്നത്. ഗ്രാമീണ മേഖലയിലും കോണ്‍ഗ്രസ് പിന്നാക്കം പോയതായാണ് സൂചന. ബെംഗളൂരു മേഖലയില് കോണ്‍ഗ്രസ് മുന്നേറുന്നതായാണ് റിപ്പോര്‍ട്ട്.\nഇപ്പോഴത്തെ സൂചനയനുസരിച്ച് 17 സിറ്റിങ് സീറ്റുകളില് കോണ്‍ഗ്രസ് പിന്നാക്കം പോയി.


വീണ്ടും തെരഞ്ഞെടുപ്പ്; ഇന്ത്യ-പാക് അതിര്‍ത്തിയില് സംഘര്‍ഷം, 'യുദ്ധവെറി ഉയര്‍ത്തി' ബി.ജെ.പി. | Eye on Pakistan, Amit Shah recalls 2016 surgical strikes\nവീണ്ടും തെരഞ്ഞെടുപ്പ്; ഇന്ത്യ-പാക് അതിര്‍ത്തിയില് സംഘര്‍ഷം, 'യുദ്ധവെറി ഉയര്‍ത്തി' ബി.ജെ.പി.\nഅരുണാചല് അതിര്‍ത്തിയില് ചൈനീസ് സേന കടന്നുകയറ്റത്തിനു ശ്രമിച്ചത് രണ്ടാഴ്ചയ്ക്കു മുമ്പായിരുന്നു. കഴിഞ്ഞ വര്‍ഷം ലഡാക്ക് അതിര്‍ത്തിയില് ഗല്‍വാനിലേക്ക് ചൈനീസ് സേന കടന്നുകയറിയതും ഇതേത്തുടര്‍ന്ന് രണ്ടു സൈന്യവും യുദ്ധത്തിന്റെ വക്കില് എത്തിയതും ഏറെ വാര്‍ത്തയായിരുന്നു.\n14 Oct 2021 12:20 PM GMT\nഉത്തര്‍പ്രദേശ് അടക്കം ഏഴു സംസ്ഥാനങ്ങളിലേക്കും നിരവധി പാര്‍ലമെന്റ് സീറ്റുകളിലേക്കുമുള്ള തെരഞ്ഞെടുപ്പിന് ഇനി കേവലം എട്ടു മാസം മാത്രമാണ് ശേഷിക്കുന്നത്. രാഷ്ട്രീയ-സാംസ്‌കാരിക പ്രശ്‌നങ്ങള് കാരണം ഇവിടെ പലയിടത്തും ഭരണം നിര്‍വഹിക്കുന്ന ബി.ജെ.പി. പ്രതിപക്ഷ സമ്മര്‍ദ്ദങ്ങള്‍ക്കു മുന്നില് പ്രതിരോധത്തിലാണ്. ഈ സാഹചര്യത്തില് വീണ്ടും തങ്ങളുടെ പഴയ തുറുപ്പ് ചീട്ടായ 'ദേശീയത' പുറത്തെടുക്കുകയാണ് കേന്ദ്ര സര്‍ക്കാരും ബി.ജെ.പി. നേതൃത്വവും.\nഇന്നു ഗോവയില് ഒരു സര്‍വകലാശാല നടത്തിയ ചടങ്ങില് കേന്ദ്ര ആഭ്യന്തര മന്ത്രി അമിത് ഷാ പാകിസ്താനെ പേരെടുത്തു പറഞ്ഞ് മുന്നറിയിപ്പ് നല്‍കിയത് ബി.ജെ.പിയുടെ ഈ 'തന്ത്രത്തിന്റെ' ഭാഗമാണെന്നാണ് പ്രതിപക്ഷ കക്ഷികള് ആരോപിക്കുന്നത്. കഴിഞ്ഞ ഏതാനും മാസങ്ങളായി സ്വതവേ ശാന്തമായിരുന്ന ഇന്ത്യ-പാക് അതിര്‍ത്തിയില് പൊടുന്നനെ സംഘര്‍ഷം ഉണ്ടായതും അതിനേത്തുടര്‍ന്നു അമിത് ഷായുടെ മുന്നിറയിപ്പും സംശയം ജനിപ്പിക്കുന്നതാണെന്നാണ് അവരുടെ ആരോപണം.\nഇതേ സമയം കഴിഞ്ഞ ഒന്നര വര്‍ഷമായി ചൈന ഇന്ത്യ മേഖലകളില് നടത്തുന്ന അധിനിവേശത്തില് ഒരക്ഷരം മിണ്ടാതെ ഇരിക്കുകയാണ് കേന്ദ്ര സര്‍ക്കാരെന്നും അവര് ചൂണ്ടിക്കാണിക്കുന്നു. അരുണാചല് അതിര്‍ത്തിയില് ചൈനീസ് സേന കടന്നുകയറ്റത്തിനു ശ്രമിച്ചത് രണ്ടാഴ്ചയ്ക്കു മുമ്പായിരുന്നു. കഴിഞ്ഞ വര്‍ഷം ലഡാക്ക് അതിര്‍ത്തിയില് ഗല്‍വാനിലേക്ക് ചൈനീസ് സേന കടന്നുകയറിയതും ഇതേത്തുടര്‍ന്ന് രണ്ടു സൈന്യവും യുദ്ധത്തിന്റെ വക്കില് എത്തിയതും ഏറെ വാര്‍ത്തയായിരുന്നു.\nഇന്ത്യയുടെ ഭൂവിഭാഗങ്ങളിലേക്ക് കിലോമീറ്ററുകളോളം ചൈനീസ് സൈന്യം കടന്നുകയറുകയും നിര്‍മാണ പ്രവര്‍ത്തനങ്ങള് നടത്തുകയും ചെയ്തിരുന്നു. ഇരു സൈന്യങ്ങളും തമ്മില് സംഘര്‍ഷമുണ്ടായതോടെയാണ് ഇതു വാര്‍ത്തയാകുകയും തുടര്‍ന്ന് വിവാദമാകുകയും ചെയ്തത്. ഇന്ത്യയു െഭൂമി ചൈനീസ് സൈന്യം കൈയേറിയതു സംബന്ധിച്ച് പ്രതിപക്ഷം അന്ന് ഏറെ കോലാഹലങ്ങള് ഉണ്ടാക്കിയിട്ടും കേന്ദ്ര സര്‍ക്കാര് മൗനം പാലിക്കുകയാണ് ചെയ്തത്.\nഇപ്പോള് വീണ്ടും ചൈന എല്ലാ ധാരണകളും തെറ്റിച്ച് അധിനിവേശത്തിനു ശ്രമിക്കുമ്പോഴും അവതു കണ്ടില്ലെന്ന് നടിച്ച് പാകിസ്താനെതിരേ മാത്രം ശ്രദ്ധ കേന്ദ്രീകരിക്കുന്നത് 'ചില വൈകാരിക-മത' സ്പര്‍ദ്ധ ഉയര്‍ത്താനാണെന്നാണ് പ്രതിപക്ഷ ആരോപണം. തെരഞ്ഞെടുപ്പ് അടുക്കുമ്പോള് മാത്രം അതിര്‍ത്തിയില് സംഘര്‍ഷം ഉണ്ടാകുകയും അതിനെ വൈകാരികമായി കാണുകയും ചെയ്യുന്നത് ബി.ജെ.പി. നടത്തുന്ന രാഷ്ട്രീയ തന്ത്രമാണെന്നാണ് പ്രതിപക്ഷ പാര്‍ട്ടികളുടെ ആരോപണം. ഇതിനു മുമ്പ് 2019-ല് പാര്‍ലമെന്റ് തെരഞ്ഞെടുപ്പിനു മുന്നോടിയായി നടന്ന പുല്‍വാമ ആക്രമണമാണ് അവര് ചൂണ്ടിക്കാട്ടുന്നത്.\nസി.ആര്.പി.എഫ്. സംഘത്തിന്റെ വാഹനവ്യൂഹത്തിനു നേരെ അന്ന് ചാവേര് ആക്രമണമാണ് നടന്നത്. ആക്രമണത്തില് 40 ജവാന്മാര് വീരമൃത്യു വരിച്ചിരുന്നു. ഇതിനു ശേഷം ഇന്ത്യ പാകിസ്താനില് സര്‍ജിക്കല് സ്‌ട്രൈക്ക് നടത്തുകയും നിരവധി തീവ്രവാദ ക്യാമ്പുകള് തകര്‍ക്കുകയും ചെയ്തിരുന്നു. പിന്നീട് നടന്ന തെരഞ്ഞെടുപ്പില് ബി.ജെ.പിക്ക് ഈ നേട്ടം വളരെ സഹായകരമാകുകയും ചെയ്തിരുന്നു.\nഎന്നാല് അതിനു ശേഷം പുല്‍വാമ സംഭവത്തില് മറ്റു പല ഇന്റലിജന്‍സ് വീഴ്ചകളും മറ്റും കണ്ടെത്തിയപ്പോള് കേന്ദ്ര ആഭ്യന്തര മന്ത്രാലയം മൗനം പാലിക്കുകയായിരുന്നു. മുന്‍കൂട്ടി പ്ലാന് ചെയ്ത നീക്കമായിരുന്നു പുല്‍വാമ ആക്രമണമെന്നു പലകോണുകളില് നിന്ന് ആക്ഷേപം ഉയര്‍ന്നെങ്കിലും ഇക്കാര്യത്തില് കൂടുതല് അന്വേഷണം നടത്താനോ, പ്രതികരിക്കാനോ കേന്ദ്രം തയാറാകാതിരുന്നത് സംഭവത്തില് ദുരൂഹത വര്‍ധിപ്പിക്കുന്നു. ഇപ്പോള് സമാന സാഹചര്യത്തില് വീണ്ടും ജമ്മു-കഷ്മീര് അതിര്‍ത്തി കലുഷിതമാകുകയാണ്. അതിനു പിന്നാലെയാണ് ഇപ്പോള് അമിത് ഷായുടെ മുന്നറിയിപ്പും തുടര്‍ന്നുണ്ടാകുന്ന വിവാദങ്ങളും.


Gautam Gambhir names India’s No.4position player - Malayalam MyKhel\n» ലോകകപ്പിലെ നാലാം നമ്പറില് ഈ താരത്തെ കളിപ്പിക്കണമെന്ന് ഗൗതം ഗംഭീര്; ഇല്ലെങ്കില് പണികിട്ടും\nലോകകപ്പിലെ നാലാം നമ്പറില് ഈ താരത്തെ കളിപ്പിക്കണമെന്ന് ഗൗതം ഗംഭീര്; ഇല്ലെങ്കില് പണികിട്ടും\nUpdated: Thursday, May 16, 2019, 9:47 [IST]\nദില്ലി: ലോകകപ്പിനായുള്ള ഇന്ത്യന് ടീമില് നാലാം നമ്പര് ബാറ്റ്‌സ്മാന് ആരായിരിക്കുമെന്ന കാര്യത്തില് ഇപ്പോഴും തീരുമാനമയിട്ടില്ല. ടീം മാനേജ്‌മെന്റ് ഇക്കാര്യത്തില് വ്യക്തതയില്ലാത്ത മറുപടിയാണ് നല്‍കുന്നത്. നാലാം നമ്പറില് കളിക്കാവുന്ന മൂന്ന് കളിക്കാരെ ടീമില് ഉള്‍പ്പെടുത്തിയിട്ടുണ്ട്. എന്നാല്, ആരായിരിക്കും സ്ഥിരതയോടെ കളിക്കുകയെന്നത് പരിശീലകനും ക്യാപ്റ്റനും തലവേദനയാണ്.\nഇംഗ്ലണ്ടിലെ സാഹചര്യത്തില് ഏറെ പ്രാധാന്യമര്‍ഹിക്കുന്നതാണ് നാലാം നമ്പറിലെ ബാറ്റിങ്. അതുകൊണ്ടുതന്നെയാണ് ഇതേക്കുറിച്ച് മാധ്യമങ്ങളും മുന് കളിക്കാരും കൂടുതല് ചര്‍ച്ചകള് നടത്തുന്നതും. അതേസമയം, നാലാം നമ്പറിനെക്കുറിച്ച് തങ്ങള്‍ക്ക് ആധിയൊന്നുമില്ലെന്നാണ് പരിശീലകന് രവി ശാസ്ത്രിയുടെ പ്രതികരണം. ഇപ്പോഴിതാ ആ സ്ഥാനത്ത് ആരെ കളിപ്പിക്കണമെന്ന അഭിപ്രായവുമായി എത്തിയിരിക്കുകയാണ് മുന്‍താരം ഗൗതം ഗംഭീര്.\nനാലാം നമ്പര് ഏറെ പ്രാധാന്യമുള്ളത്\nഇംഗ്ലണ്ടില് നടക്കുന്ന ലോകകപ്പില് നാലാം നമ്പര് ബാറ്റ്‌സ്മാന് ഏറെ പ്രാധാന്യമുണ്ടെന്ന് ഗംഭീര് പറഞ്ഞു. ആദ്യ രണ്ടോ മൂന്നോ വിക്കറ്റ് എളുപ്പത്തില് വീഴാന് സാധ്യതയുള്ളതിനാല് ഇന്നിങ്‌സ് കെട്ടിപ്പടുക്കേണ്ട ഉത്തരവാദിത്വം നാലാം നമ്പര് ബാറ്റ്‌സ്മാന് ആയിരിക്കും. അതുകൊണ്ടുതന്നെ ആ സ്ഥാനത്ത് ഏറ്റവും മികച്ച ഒരു കളിക്കാരനെ കളിപ്പിക്കാന് തയ്യാറാകണമെന്ന് ഗംഭീര് വ്യക്തമാക്കി.\nനാലാം നമ്പറില് കെഎല് രാഹുല്\nഐപിഎല്ലില് മിന്നുന്ന പ്രകടനം നടത്തിയ കെ എല് രാഹുലിനെ നാലാം നമ്പറില് കളിപ്പിക്കണം. ഗംഭീറിന്റെ ടെക്‌നിക്കുകള് മികച്ചതാണ്. മധ്യനിരയുമായും വാലറ്റവുമായും കൂട്ടുകെട്ടുണ്ടാക്കാന് രാഹുലിന് കഴിയും. രാഹുല് മത്സരം ജയിപ്പിക്കാന് കഴിവുള്ള താരം കൂടിയാണ്. ഏത് പൊസിഷനിലും കളിക്കാന് രാഹുലിന് കഴിയുമെന്നാണ് തന്റെ പ്രതീക്ഷയെന്നും ഗംഭീര് പറഞ്ഞു.\nപേസ് ബൗളറുടെ അഭാവം ബാധിക്കും\nദീര്‍ഘനാള് ആ സ്ഥാനത്ത് കളിപ്പിച്ചിരുന്ന അമ്പാട്ടി റായിഡുവിനെ ലോകകപ്പില് തഴിഞ്ഞതിനെയും മുന് ലോകകപ്പ് താരം വിമര്‍ശിച്ചു. ഇന്ത്യന് ടീമില് ഒരു മികവുള്ള ഫാസ്റ്റ് ബൗളറുടെ അഭാവം കൂടിയുണ്ടെന്നാണും താരം ചൂണ്ടിക്കാട്ടി. ബുംറയും ഷമിയും ഭുവനേശ്വറും കൂടാതെ മറ്റൊരാള് കൂടി ആവശ്യമായിരുന്നു. ഓള്‍റൗണ്ടര്‍മാരായ ഹാര്‍ദിക് പാണ്ഡ്യയ്ക്കും വിജയ് ശങ്കറിനും ആ വിടവ് നികത്താനാകില്ലെന്നും ഗംഭീര് പറഞ്ഞു.\nഅതിസുരക്ഷയില് ശ്രീലങ്കന് ടീം; പാക്കിസ്ഥാനെ കണക്കിന് പരിഹസിച്ച് ഗൗതം ഗംഭീര്\nRead more about: gautam gambhir india icc world cup 2019 world cup 2019 world cup cricket icc odi ലോകകപ്പ് 2019 ലോകകപ്പ് ക്രിക്കറ്റ് ഐസിസി ഏകദിനം ഗൗതം ഗംഭീര് ഇന്ത്യ\nStory first published: Thursday, May 16, 2019, 9:28 [IST]


ഇനി കളി കാണാം... | Life Glint | The Clarity Portal\nHome » തുലാസ്സ് » കളി » ഇനി കളി കാണാം...\nThu, 14-06-2018 04:51:03 PM ;\n2014 ല് മെസ്സിയെ കരയിച്ച പന്ത്. 2010 ല് പുയോലിനെയും സാവിയെയും വീരപുരുഷന്മാരാക്കിയ പന്ത്. 2006 സിദാനെ കളത്തിന് പുറത്തിരുത്തിയ പന്ത്. 2002 ല് കാനറിക്കൂട്ടത്തിന് കപ്പ് നല്‍കിയ പന്ത്. ആ പന്തിന് പിറകെയുള്ള 21-ാം നൂറ്റാണ്ടിലെ അഞ്ചാമത്തെ ഓട്ടം തുടങ്ങാന് ഇനി മണിക്കൂറുകള് മാത്രം. റഷ്യയിലെ ലുഷ്‌നിക്കി സ്റ്റേഡിയത്തില് ആതിഥേയരായ റഷ്യയും സൗദി അറേബ്യയും തമ്മിലുള്ള ആദ്യമത്സരത്തോടെ 2018 ഫിഫ ലോകകപ്പിന് കിക്കോഫ്.\nമുന് ബ്രസീല് താരം റൊണാള്‍ഡോയാണ് ഉദ്ഘാടന ചടങ്ങിലെ മുഖ്യാതിഥിതി. ഇംഗ്ലീഷ് ഗായകനായ റോബി വില്യംസണും റഷ്യന് ഗായിക ഐഡ ഗരിഫുള്ളിനയും അവതരിപ്പിക്കുന്ന സംഗീത പരിപാടിയാണ് ഉദ്ഘാടനത്തിലെ പ്രധാന ആകര്‍ഷണം. തുടര്‍ന്ന് റഷ്യന് പ്രസിഡന്റ് വ്‌ലാദിമര് പുടിന് വേദിയെ അഭിസംബോധന ചെയും.\nആതിഥേയര്‍ക്ക് ആദ്യ മത്സരത്തില് വിജയത്തില് കുറഞ്ഞ ഒരു പ്രതീക്ഷയും ഉണ്ടാകില്ല. പക്ഷേ ഏഷ്യന് ശക്തിയായ സൗദിയെ മറികടക്കുക അത്ര എളുപ്പമുള്ള കാര്യമാകില്ല. ഫാന്‍സ് ഫേവറിറ്റുകളായ അര്‍ജന്റീന, ബ്രസീല്, ജര്‍മ്മനി, സ്‌പെയിന്, ഫ്രാന്‍സ് ടീമുകളുടെ മത്സരം തുടര്‍ന്നുള്ള ദിവസങ്ങളിലാണ്.റഷ്യയില് ഇത്തവണ കപ്പുയര്‍ത്താന് ഏറ്റവും കൂടുതല് സാധ്യത കല്പിക്കുന്ന ടീമുകളാണ് ഇവരെല്ലാം.\nനെയ്മറിന്റെ കീഴില് അണിനിരക്കുന്ന ബ്രസീലിന് പ്രതീക്ഷകള് ഏറെയാണ്. മുന്നേറ്റത്തില് ഫിര്‍മിനോ, ജീസസ്, നെയ്മര്. മധ്യ നിരയില് കുട്ടീഞ്ഞോ, പൊളിഞ്ഞോ, പ്രതിരോധത്തില് മര്‍സെലോ, തിയാഗോ സില്‍വ. ഏറെ കുറെ ഒത്തിണക്കമുള്ള ടീമാണ് ബ്രസില്.\nഎന്നാല് അര്‍ജന്റീനയുടെ നില അല്പം മോശമാണ്. പരിക്ക് കാരണം ഒന്നാം നമ്പര് ഗോളി റൊമേറോ ടീമിന് പുറത്തായി, മധ്യനിര താരം ലന്‍സീനിയ്ക്കും പരിക്കിനെ തുടര്‍ന്ന് ടീമില് ഇടം നഷ്ടപ്പെട്ടു. ഈ സാഹചര്യത്തില് സൂപ്പര് താരം ഇക്കാര്‍ഡിയെ ടീമിലേക്ക് പരിഗണിക്കാനാണ് സാധ്യത. മെസ്സിതന്നെയാണ് ടീമിന്റെ കരുത്ത്. ഒപ്പം ഡയബല, അഗ്യൂറോ, ഹിഗ്വയ്ന് എന്നിവര് ചേരുന്നതോടെ ആക്രമണം ശക്തം. മധ്യനിരയില് ഡി മരിയ പാസ്റ്ററെ സംഘം തിളങ്ങുമെന്ന് പ്രതീക്ഷിക്കാം. ഒറ്റമെന്‍ഡി, റോജോ, മഷെറാനോ, ബിഗ്ളീയ എന്നിവര് പ്രതിരോധം കാക്കും.\nജര്‍മ്മനി, സ്‌പെയിന്, ഫ്രാന്‍സ് ,ഇംഗ്ലണ്ട്, ബെല്‍ജിയം, ടീമുകള് എന്തിനും സജ്ജരാണ്. കറുത്ത കുതിരകളാവാന് ഐസ്‌ലാന്റ്, ക്രൊയേഷ്യ ഉറുഗ്വേ എന്നിവരും കച്ചകെട്ടി കഴിഞ്ഞു. ഇനി മൈതാനത്ത് കാണാം കളികള്.


ഷഹീന് ബാഗ് സമരം; സുപ്രീം കോടതി ചര്‍ച്ചയ്ക്ക്, മധ്യസ്ഥനെ നിയോഗിച്ചു - Samakalika Malayalam\nഷഹീന് ബാഗ് സമരം; സുപ്രീം കോടതി ചര്‍ച്ചയ്ക്ക്, മധ്യസ്ഥനെ നിയോഗിച്ചു\nBy സമകാലിക മലയാളം ഡെസ്‌ക് | Published: 17th February 2020 03:22 PM |\nLast Updated: 17th February 2020 03:22 PM | A+A A- |\nന്യൂഡല്‍ഹി: പൗരത്വ നിയമ ഭേദഗതിക്കെതിരെ ഡല്‍ഹിയിലെ ഷഹീന് ബാഗില്\nസമരം ചെയ്യുന്നവരുമായി ചര്‍ച്ചയ്ക്ക് സുപ്രീം കോടതി മധ്യസ്ഥനെ നിയോഗിച്ചു. അറുപതു ദിവസമായി റോഡ് തടസപ്പെടുത്തി നടക്കുന്ന സമരത്തില് ആശങ്ക പ്രകടിപ്പിച്ചാണ് കോടതി സീനിയര് അഭിഭാഷകന് സഞ്ജയ് ഹെഗ്‌ഡെയെ മധ്യസ്ഥനായി നിയോഗിച്ചത്.\nഅഭിപ്രായ സ്വാതന്ത്ര്യത്തിലാണ് ജനാധിപത്യം സാധ്യമാവുകയെന്ന്, ഷഹീന് ബാഗ് സമരക്കാരെ നീക്കം ചെയ്യണമെന്ന ഹര്‍ജി പരിഗണിച്ചുകൊണ്ട് ജസ്റ്റിസുമാരായ എസ്‌കെ കൗളും കെഎം ജോസഫും ചൂണ്ടിക്കാട്ടി. എന്നാല് ഇവയ്‌ക്കെല്ലാം പരിധിയുണ്ട്. വിഷയം കോടതിയുടെ പരിഗണനയില് ഇരിക്കുമ്പോള് തന്നെ അതിനെതിരെ പ്രതിഷേധിക്കാം. എന്നാല് ഗതാഗതം തസപ്പെടുത്തി അത് എത്രനാള് തുടരും എന്നതാണ് ചോദ്യം- കോടതി പറഞ്ഞു. ഇന്ന് ഈ നിയമത്തിന് എതിരെയാണെങ്കില് നാളെ മറ്റൊരു നിയമത്തിനെതിരെ മറ്റൊരു കൂട്ടര് ആയിരിക്കും സമരം ചെയ്യുന്നതെന്ന് കോടതി പറഞ്ഞു.\nഗതാഗതം തസപ്പെടുത്തുന്നതു മാത്രമാണ് ഉതകണ്ഠയുണ്ടാക്കുന്ന കാര്യം. ശരിയായ കാരണം കൊണ്ടാണെങ്കില് പോലും എല്ലാവരും റോഡ് തടസ്സപ്പെടുത്തി പ്രതിഷേധിക്കാനിറങ്ങിയാല് എന്താവും സ്ഥിതിയെന്ന് ജസ്റ്റിസ് കൗള് ചോദിച്ചു. പ്രതിഷേധിക്കാനുള്ള അവകാശം തടയാനാവില്ല. എന്നാല് അതിനു ബദല് വേദികള് പരിഗണിക്കേണ്ടതാണെന്ന് കോടതി അഭിപ്രായപ്പെട്ടു.\nആംബുലന്‍സുകള്, സ്‌കൂള് ബസുകള് തുടങ്ങിയവയ്ക്ക് കടന്നുപോവാന് സമരക്കാര് സൗകര്യം ഒരുക്കുന്നുണ്ടെന്ന് അഭിഭാഷകന് ചൂണ്ടിക്കാട്ടിയപ്പോള് സോളിസിറ്റര് ജനറല് തുഷാര് മേത്ത എതിര്‍ത്തു. ഷഹീന്‍ബാഗില് സമ്പൂര്‍ണ ഗതാഗത സ്തംഭനമാണെന്ന് തുഷാര് മേത്ത വാദിച്ചു.\nസ്ത്രീകളെയും കുട്ടികളെയും മുന്നണിയില് നിര്‍ത്തിക്കൊണ്ടാണ് ഷഹീന്‍ബാഗ് സമരക്കാര് പ്രവര്‍ത്തിക്കുന്നതെന്ന് തുഷാര് മേത്ത പറഞ്ഞു. ചര്‍ച്ചയ്ക്കു ശ്രമിച്ചെങ്കിലും നടന്നില്ല. നഗരത്തെ മുഴുവന് തടങ്കലില് വച്ചുകൊണ്ടാണ് സമരം പുരോഗമിക്കുന്നതെന്ന് സോളിസിറ്റര് ജനറല് കുറ്റപ്പെടുത്തി. കേസ് അടുത്ത തിങ്കളാഴ്ചയിലേക്കു മാറ്റി.\nപൗരത്വ നിയമ ഭേദഗതി ഷഹീന് ബാഗ് സുപ്രീം കോടതി ഗതാഗതം


ടിവിഎസ് റൈഡിംഗ് ഗിയറുകള് പുറത്തിറക്കി - FUTURE KERALA - Future Kerala\nഗോവയില് നടന്ന ‘മോട്ടോസോള് 2019’ പ്രഥമ വാര്‍ഷിക മോട്ടോര്‍സൈക്ലിംഗ് ഇവന്റില് ‘ടിവിഎസ് റേസിംഗ് പെര്‍ഫോമന്‍സ് ഗിയര്’ അവതരിപ്പിച്ചു\nന്യൂഡെല്‍ഹി: റൈഡിംഗ് ഗിയറുകള് വിപണിയില് അവതരിപ്പിക്കുന്നതായി ടിവിഎസ് മോട്ടോര് കമ്പനി പ്രഖ്യാപിച്ചു. ഉയര്‍ന്ന നിര്‍മാണ നിലവാരത്തോടെയും പുതിയകാല രൂപകല്‍പ്പനയോടെയും ‘ടിവിഎസ് റേസിംഗ് പെര്‍ഫോമന്‍സ് ഗിയറാണ്’ പുറത്തിറക്കിയത്. ഗോവയില് നടന്ന ‘മോട്ടോസോള് 2019’ എന്ന പ്രഥമ വാര്‍ഷിക മോട്ടോര്‍സൈക്ലിംഗ് ഇവന്റിലായിരുന്നു ‘ടിവിഎസ് റേസിംഗ് പെര്‍ഫോമന്‍സ് ഗിയര്’ അവതരണം.\nരണ്ട് വിഭാഗങ്ങളിലായാണ് ടിവിഎസ് റേസിംഗ് പെര്‍ഫോമന്‍സ് ഗിയര് ലഭിക്കുന്നത്. ഹെല്‍മറ്റുകള്, റൈഡിംഗ് ജാക്കറ്റുകള്, റൈഡിംഗ് പാന്റുകള്, റൈഡിംഗ് ഗ്ലവുകള്, റൈഡിംഗ് ബൂട്ടുകള് എന്നിവ ഉള്‍പ്പെടുന്നതാണ് ആദ്യത്തെ വിഭാഗം. ടി-ഷര്‍ട്ടുകള്, അര്‍ബന് ജാക്കറ്റുകള്, പാന്റ്, റെയ്ന്‍വെയര്, കാഷ്വല് ബൂട്ടുകള്, ബാഗ് പാക്കുകള്, തൊപ്പികള്, സണ്‍ഗ്ലാസുകള് എന്നിവ ഉള്‍പ്പെടുന്ന അര്‍ബന്, കാഷ്വല് വെയര് വിഭാഗമാണ് രണ്ടാമത്തേത്. ഇന്ത്യയിലെ എല്ലാ ടിവിഎസ് ഡീലര്‍ഷിപ്പുകളിലും കമ്പനി വെബ്‌സൈറ്റിലൂടെ ഓണ്‍ലൈനായും പെര്‍ഫോമന്‍സ് ഗിയറുകള് വാങ്ങാന് കഴിയും.\nമോട്ടോസോളിന്റെ ആദ്യ എഡിഷനില് 2,500 ഓളം പേരാണ് പങ്കെടുത്തത്. ലോകമെങ്ങുനിന്നുമുള്ള അപ്പാച്ചെ ഓണേഴ്‌സ് ഗ്രൂപ്പുകളുടെ (എഒജി) ഒത്തുചേരലും നടന്നു. രണ്ട് ദിവസത്തെ ഇവന്റില് നിരവധി റേസിംഗ്, സാഹസിക പരിപാടികള് സംഘടിപ്പിച്ചു. ദേശീയ, അന്തര്‍ദേശീയ റേസിംഗ് ചാംപ്യന്‍മാര് പങ്കെടുത്ത സംവാദ പരിപാടികളും ഉണ്ടായിരുന്നു. റോക്ക് ബാന്‍ഡുകളും ഡിജെകളും സംഗീത പരിപാടികള് അവതരിപ്പിച്ചു.\nഇരുചക്ര വാഹന ഉടമകള്‍ക്ക് ബ്രാന്‍ഡഡ് ഗിയറുകള് വില്‍ക്കുന്ന ബിസിനസിലേക്ക് ടിവിഎസ് മോട്ടോര് കമ്പനിയും കാലെടുത്തുവെയ്ക്കുകയാണ്. ഇക്കാര്യത്തില് റോയല് എന്‍ഫീല്‍ഡ്, ഡുകാറ്റി, ഹാര്‍ലി ഡേവിഡ്‌സണ് തുടങ്ങിയ കമ്പനികളുടെ പാതയാണ് ടിവിഎസ് പിന്തുടരുന്നത്. ഈ ബ്രാന്‍ഡുകളുടെ നോണ്-മോട്ടോര്‍സൈക്കിള് ബിസിനസ്സില്‍നിന്നുള്ള വരുമാനം 10 മുതല് 25 ശതമാനം വരെയാണ്.\nTags:\tTVS, Tvs riding gears


വീട്ടില് ഒരു വായനശാല | Keralabhooshanam.com | Breaking News, Latest News, Kerala, India and World news\nവീട്ടില് ഒരു വായനശാല\nBy web desk on 12/02/2018 Comments Off on വീട്ടില് ഒരു വായനശാല\nപുസ്തകം ഉറങ്ങാത്ത വീട്ടില് പുര നിറഞ്ഞു നില്‍ക്കുന്ന സാഹിത്യ കൃതികള്. വായനയുടെ അനുഭൂതി മാത്രമല്ല കുട്ടികളോടൊത്തുള്ള കഥ പറച്ചിലും കവിതാമത്സരവും. ഇതിനുപുറമെ ബാലവേദിയും വനിതാവേദിയും യൂത്ത്ക്ലബ്ബും. പിന്നെ പുസ്തകചര്‍ച്ചയും വിശേഷദിനാചരണങ്ങളുമൊക്കെയായി ഒരു നാടിനെ നന്‍മയോടു ചേര്‍ക്കുന്നു പാലക്കാട് ജില്ലയില് കടമ്പഴിപ്പുറം സ്വദേശിയായ കെ.എന്. കുട്ടി എന്ന ഈ അധ്യാപകന്.\nഗ്രന്ഥശാലകളിലേക്ക് വായിക്കാനെത്തുന്നവര് വിരളമാകുന്ന കാലത്ത് സ്വന്തം വീടുതന്നെ വായനക്കാര്‍ക്കായി തുറന്നിട്ട് മാതൃകകാണിക്കുകയാണ് എഴുത്തുകാര നും അദ്ധ്യാപകനുമായ കെ.എന്.കുട്ടി കടമ്പഴിപ്പുറം. ബാലസാഹിത്യകാരന് എന്ന നിലയിലാണ് കെ.എന്.കുട്ടി മാഷ് അറിയപ്പെടാറുള്ളത്. പക്ഷെ കുട്ടികള്‍ക്കെന്നല്ല, മുതിര്‍ന്നവര്‍ക്കും ഉള്‍ക്കാഴ്ച നല്‍കുന്ന നിരവധി കൃതികളുടെ രചയിതാവാണിദ്ദേ ഹം. കുട്ടിമാഷ് എന്ന് നാട്ടുകാര് സ്‌നേഹപൂര്‍വ്വം വിളിക്കുന്ന കെ.എന്.കുട്ടി മലയാളത്തില് കുട്ടികള്‍ക്കായി മുപ്പതിലേറെ പുസ്തകങ്ങള് എഴുതിയിട്ടുണ്ട്. വൈവിധ്യമാ ര്‍ന്ന വിഷയങ്ങള് ആസ്പദമാക്കിയുള്ള കഥകള് കുട്ടികളുടെ മനസ്സില് ഭാവനയും ചിന്തയും വികസിപ്പിക്കുന്നവയാണ്. അനേകം പുരസ്‌കാരങ്ങള്‍ക്ക് അര്‍ഹനായി. മലയാളത്തിലെ മിക്ക പ്രസാധകരും കെ.എന്.കുട്ടിയുടെ രചനകള് പുസ്തകമാക്കി പ്രസിദ്ധീകരിച്ചിട്ടുണ്ട്.\nപുസ്തകമാണ് മാഷിന്റെ സന്തതസഹചാരി. കൈവശമുണ്ടായിരുന്ന പുസ്തക ങ്ങളും സുഹൃത്തുക്കള് സമ്മാനിച്ച പുസ്തകങ്ങളും സമാഹരിച്ചാണ് വീടിന്റെ മട്ടു പ്പാവില് ഗ്രന്ഥാലയം സജീകരിച്ചിട്ടുള്ളത്. കേവല വായനക്കപ്പുറം ഒരു നാടിന്റെ മനസ്സറിഞ്ഞ് സ്ഥാപിച്ച ഇവിടം അറിവിന്റെ കേന്ദ്രമായി മാറുകയാണ്. പുസ്തകം ഉറ ങ്ങാത്ത വീട്ടില് പുര നിറഞ്ഞു നില്‍ക്കുന്ന സാഹിത്യ കൃതികള്. വായനയുടെ അനു ഭൂതി മാത്രമല്ല കുട്ടികളോടൊത്തുള്ള കഥ പറച്ചിലും കവിതാമത്സരവും. ഇതിനുപുറ മെ ബാലവേദിയും വനിതാവേദിയും യൂത്ത്ക്ലബ്ബും. പിന്നെ പുസ്തകചര്‍ച്ചയും വിശേഷദിനാചരണങ്ങളുമൊക്കെയായി ഒരു നാടിനെ നന്‍മയോടു ചേര്‍ക്കുന്നു ഈ അധ്യാപകന്.\nഒരു കാലത്ത് ഓരോ ദേശത്തിന്റെയും അക്ഷരദീപങ്ങളായിരുന്നു വായനശാല കള്. വൈജ്ഞാനിക ചര്‍ച്ചകളും സാംസ്‌കാരിക സദസ്സുകളും കഥ പറയുന്ന ഇടങ്ങ ളുമായിരുന്നു. ഇപ്പോള് മിക്ക വായനശാലകളും അപചയത്തിന്റെ വക്കിലാണ്. സാ ങ്കേതിക മാധ്യമങ്ങളുടെ അതിപ്രസരംമൂലം വായനശാലകള് അവഗണിക്കപ്പെട്ടു കിടക്കുകയാണ്. കുട്ടികള് സോഷ്യല് മീഡിയകളിലും കാര്‍ട്ടൂണ് കഥാപാത്രങ്ങളി ലും മാത്രമായി ചുരുങ്ങി. ഈ ഒരു സാഹചര്യത്തിലാണ് ധാരാളം പുസ്തകങ്ങള് കയ്യിലുള്ളപ്പോള് എന്തുകൊണ്ട് വീടൊരു വായനശാല പോലെ പ്രവര്‍ത്തിച്ചുകൂടാ എന്ന ആശയം മാഷിനുണ്ടാകുന്നത്. പുതിയ അംഗങ്ങളെ ചേര്‍ത്തും കുട്ടികളുമായി കൂട്ടുകൂടിയും പുസ്തകങ്ങള് ആവശ്യാനുസരണം നല്‍കിയും ഈ വീട് വായന യുടെ വസന്തമാവുകയാണ്. വീടിന്റെ മുകള് നിലയില് 250 സ്‌ക്വയര് ഫീറ്റ് സ്ഥലത്ത് ലൈബ്രറി പ്രവര്‍ത്തനമാരംഭിച്ചിട്ട് രണ്ടുവര്‍ഷമായി. ദിവസവും ഒട്ടേറെ കുട്ടികള് എ ത്തുന്നു. തൂലിക എന്ന നാമധേയത്തിലാണ് ലൈബ്രറി പ്രവര്‍ത്തിക്കുന്നത്. ഇപ്പോള് 1200 ലേറെ പുസ്തകങ്ങള് ഈ ഗ്രന്ഥപുരയിലുണ്ട്. കഴിഞ്ഞ വര്‍ഷം ലൈബ്രറി കൗ ണ്‍സിലിന്റെ അംഗീകാരവും ഈ അക്ഷരവീടിനു കിട്ടി.\nതന്റെ നാട് വായനയുടെ പേരില് അറിയപ്പെടാനാണ് മാഷ് ആഗ്രഹിക്കുന്നത്. ഈ ഗ്രാമത്തില് കുട്ടികളും മുതിര്‍ന്നവരും പുസ്തകപ്രിയരാണ്. സ്വന്തം വീട്ടില് തുടങ്ങിയ വായനശാല നാട്ടുകാര്‍ക്ക് മുഴുവനുമാണെന്ന് മാഷ് പറയും. വായിക്കാന് കൊതിക്കുന്ന കൈകളില് പുസ്തകങ്ങള് എത്താതിരുന്നാല് പിന്നെ പുസ്തകത്തിന് എന്തു പ്രസക്തി ? പൊടിയും മാറാലയും പിടിച്ച് മൂലയില് കിടക്കേണ്ടവയല്ല പുസ്ത കങ്ങള്. അക്ഷരസ്‌നേഹികള്‍ക്ക് തൂലികയില് വരാം. ഇഷ്ടമുള്ളത് തിരഞ്ഞെടുത്ത് വായിക്കാം. ഭാര്യ പുല്ലുണ്ടശ്ശേരി എ.എല്.പി.സ്‌കൂള് അദ്ധ്യാപിക എന്.രാജിയും മക്കളായ ഐശ്വര്യയും ആര്യയുമാണ് ഈ പുസ്തകവീട്ടിലെ അംഗങ്ങള്. കുട്ടികള്‍ക്ക് ക്ലാസ് എടുക്കുന്നതിനും മറ്റും അവധി ദിനത്തില് പുറത്തുപോയാലും പുസ്തകം നല്‍കാനും തിരിച്ചെടുക്കാനും ലൈബ്രേറിയരായി ഇവരുണ്ടാകും. അദ്ധ്യാപന ജോലി കഴി ഞ്ഞുവന്നാല് മാഷ് കുട്ടികളോടൊത്തിരിക്കും. എഴുത്തും വായനയും അത്രയധികം സ്‌നേഹിക്കുന്ന മാഷിന് ഇതൊന്നും വിരസമാകാറേയില്ല. നാട്ടില് എഴുത്തുകാര് ധാ രാളം ഉണ്ടെങ്കിലും കുട്ടികള്‍ക്കുവേണ്ടി എഴുതുന്നവര് കുറവാണ്. പുതിയ എഴുത്തു കാരും കുട്ടികള്‍ക്ക് വേണ്ടി എഴുതാറില്ല.\nകുട്ടികള്‍ക്കുവേണ്ടി എഴുതുക എന്നത് ഇതി ഹാസ സമാനമാണ്. പഴഞ്ചൊല്ലുകളും കടംകഥകളും നുറുങ്ങുകവിതയും ഉള്‍ച്ചേര് ന്നവയായിരിക്കും ബാലസാഹിത്യം. അദ്ധ്യാപകരുടെയും രക്ഷാകര്‍ത്താക്കളുടെയും മനസ്സ് ഒരേ ലക്ഷ്യത്തോടെ ഇഴുകിച്ചേരുമ്പോഴാണ് സര്‍ഗ്ഗധനരായ വിദ്യാര്‍ത്ഥികള് ഉണ്ടാകുന്നത്. ഒരു കുട്ടിയും വഴി തെറ്റാനുള്ള പഴുതുണ്ടാകരുത്. പുഴകളെയും പൂ മ്പാറ്റകളെയും അവര് താല്‍പര്യത്തോടെ വീക്ഷിക്കണം. മനസ്സിന്റെ ഇരുട്ടറകളിലേക്ക് വെളിച്ചം പരക്കണം. ഇതിന് നല്ല പുസ്തകങ്ങള് കുട്ടികള് ഉപയോഗപ്പെടുത്തുന്നുവെ ന്ന് ഉറപ്പുവരുത്തണം. മുതിര്‍ന്നവര്‍ക്കറിഞ്ഞുകൂടാത്ത പല കൗതുകങ്ങളും മനസ്സില് സൂക്ഷിക്കുന്നവരാണ് കുട്ടികള്. അവരുടെ മനസ്സില് ഭാവനയും ചിന്തകളും വേഗ ത്തില് വരും. മുതിര്‍ന്നവര് തമ്മിലുള്ള കലഹത്തിന്റെ മൗനനൊമ്പരങ്ങള് ആദ്യം അനുഭവിക്കുന്നതുപോലും കുട്ടികളാണ്. അവരുടെ ചോദ്യങ്ങള്‍ക്ക് ഉത്തരം നല്‍കാ തെ ശാസിച്ചും ശിക്ഷിച്ചും മൂലക്കിരുത്താന് പാടില്ല. നല്ല കഥകള് നന്‍മയുള്ള ഇളം മനസ്സുകളില് വിത്തായി മുളച്ചുവരാതിരിക്കില്ല. ആ തൈകളായിരിക്കും നാളെയുടെ തണല്‍മരങ്ങള്.\nവീട്ടില് ഒരു വായനശാല added by on 12/02/2018


2019 ലെ ജനറൽ ഇലക്ഷൻ: രാജ്യം മുഴുവൻ സൗജന്യ ബ്രോഡ്ബാൻഡ് എന്ന വാഗ്ദാനവുമായി ലേബർ പാർട്ടി. | Malayalam UK\n1 GBP = 94.56 INR | 1.25 USD | 1.80 AUD\n»ഗ്രേറ്റ് ബ്രിട്ടൻ സീറോ മലബാർ രൂപത നടത്തുന്ന സഭാ ചരിത്ര പഠന മത്സരം ഓഗസ്റ്റ് മുതൽ. മത്സരത്തിന്റെ കവർ ഫോട്ടോ ആകാൻ ഇതാ ഒരു സുവർണ്ണാവസരം\n»സുവാറ 2020 ബൈബിൾ ക്വിസ് മത്സരങ്ങളുടെ രണ്ടാം റൗണ്ടിലെ രണ്ടാമത്തെ ആഴ്ചയിലെ മത്സരം സമാപിച്ചപ്പോൾ കൂടുതൽ കുട്ടികൾ മുൻനിരയിലേക്ക് .\n»സാക്ഷരകേരളത്തിന്റെ മുൻഗണനാവിഷയം എന്ത്? കൊറോണയോ സ്വർണ്ണകടത്തോ? തെരുവിൽ അഴിഞ്ഞാടുന്ന രാഷ്ട്രീയ പാർട്ടികളും പ്രതിയ്ക്ക് പുറകേ പായുന്ന മാധ്യമങ്ങളും കേരളത്തെ കൊണ്ടെത്തിക്കുന്നത് എവിടെ? മലയാളം യുകെ ന്യൂസ് സ്പെഷ്യൽ റിപ്പോർട്ട്\n2019 ലെ ജനറൽ ഇലക്ഷൻ: രാജ്യം മുഴുവൻ സൗജന്യ ബ്രോഡ്ബാൻഡ് എന്ന വാഗ്ദാനവുമായി ലേബർ പാർട്ടി.\nNovember 16 04:20 2019 by News Desk\tPrint This Article\nജനറൽ ഇലക്ഷനിൽ വിജയിക്കുകയാണെങ്കിൽ 2030ഓടെ രാജ്യത്തെ മുഴുവൻ വീടുകളിലും ബിസിനസ് സ്ഥാപനങ്ങളിലും ഫ്രീ ഫുൾ ഫൈബർ ബ്രോഡ്ബാൻഡ് നൽകുമെന്ന വാഗ്ദാനവുമായി ലേബർ പാർട്ടി രംഗത്ത്. പദ്ധതിയുടെ ഭാഗമായി ബി ടി ദേശീയ വൽക്കരിക്കും എന്നും പദ്ധതിക്ക് ആവശ്യമായ ചെലവുകൾ ടെക് ഭീമൻ മാരിൽ നിന്നും ടാക്സിനത്തിൽ ലഭ്യമാക്കുമെന്നും പാർട്ടി പറഞ്ഞു. രാജ്യം മുഴുവൻ 20 ബില്യൻ പൗണ്ട് ചെലവിൽ മിഷനറി എന്ന് വിശേഷിപ്പിക്കപ്പെട്ട പദ്ധതി നടപ്പിലാക്കുമെന്ന് ഷാഡോ ചാൻസിലർ ജോൺ മക്‌ഡോന്നേൽ ഉറപ്പുനൽകി. എന്നാൽ കൊക്കിലൊതുങ്ങാത്തത് എന്നാണ് പദ്ധതിയെപ്പറ്റി ബോറിസ് ജോൺസൺ അഭിപ്രായപ്പെട്ടത്.\nനിലവിൽ ബ്രോഡ്ബാൻഡുകൾ തീരെ ലഭ്യമല്ലാത്ത ഇടങ്ങളിൽ ആദ്യം സൗകര്യം നൽകാൻ ശ്രമിക്കുമെന്ന് പാർട്ടി വാഗ്ദാനം നൽകുന്നു. പദ്ധതി വഴി ഷെയർ ഹോൾഡേഴ്സിന് ഉണ്ടാകാൻ സാധ്യതയുള്ള നഷ്ടം ഗവൺമെന്റ് ബോർഡുകൾ വഴി പരിഹരിക്കുമെന്നും, ബി ടി യിലെ തൊഴിലാളികൾക്ക് പെൻഷൻ കാര്യം പരിഗണിക്കുമെന്നും അവർ കൂട്ടിച്ചേർത്തു. പാർട്ടിയുടെ ഗ്രീൻ ട്രാൻസ്ഫോർമേഷൻ ഫണ്ടിൽനിന്ന് ആവശ്യമായ ഫണ്ട് വകയിരുത്തും എന്ന് മാക്ഡോന്നേല്സ് പറഞ്ഞു.\nഎന്നാൽ പദ്ധതിയുടെ ചിലവ്, പ്രവർത്തനം എന്നിവ കൃത്യമായി വിലയിരുത്താൻ പാർട്ടിക്ക് കഴിഞ്ഞിട്ടില്ല. ബ്രോഡ്ബാൻഡ് ദാതാക്കൾ ബ്രിട്ടീഷ് ബ്രോഡ്ബാൻഡിനോട് സഹകരിക്കുന്നില്ല എങ്കിൽ അവയെ പൊതുസ്ഥാപനങ്ങൾ ആക്കാനും ആലോചനയുണ്ട്. യുകെയിലെ മില്യൻ കണക്കിന് വരുന്ന ബ്രോഡ്ബാൻഡ് ബില്ലുകൾക്ക് പദ്ധതി അന്ത്യംകുറിക്കും എന്ന് കരുതുന്നു.\nബി ടി ചീഫ് എക്സിക്യൂട്ടീവ് ആയ ഫിലിപ് ജെൻസൺ പറയുന്നത് പദ്ധതി വിചാരിക്കുന്ന അത്ര എളുപ്പമാവില്ല എന്നാണ്. പത്തുവർഷംകൊണ്ട് പദ്ധതിയുടെ ചെലവ് 83 ബില്യൻ പൗണ്ട് ആയി ഉയരുമെന്ന് ടോറി പാർട്ടി ആരോപിച്ചു. മാത്രമല്ല ഈ പദ്ധതി നികുതിദായകർക്ക് വലിയൊരു ബാധ്യത ആവാനും സാധ്യതയുണ്ട്. ആസ്ട്രേലിയയിൽ6മില്യൺ ഓളം പേർക്ക് സൗജന്യ ബ്രോഡ്ബാൻഡ് ലഭ്യമാക്കുന്നുണ്ട്. എന്നാൽ സർവീസ് ക്വാളിറ്റി പലയിടങ്ങളിൽ പലതാണ് എന്നതിനാൽ അതിനെ പൂർണമായി ആശ്രയിക്കാൻ കഴിയില്ല.\nകൊറോണയെ പിടിച്ചുകെട്ടാൻ കാത്തിരിക്കേണ്ടിവരും. പരീക്ഷണങ്ങൾ വിജയിച്ചാൽ കോവിഡ് -19 വാക്സിൻ ഒരു വർഷത്തിനുള്ളിൽ തയ്യാറാകുമെന്ന് ലണ്ടനിലെ ഇംപീരിയൽ കോളേജിലെ വാക്സിൻ ഗവേഷണ തലവൻ 0


മുഖാമുഖം കൊറിയകള്: ഇരു രാജ്യങ്ങളും തമ്മിലുളള നിര്‍ണായക ഉച്ചകോടിക്ക് തുടക്കം-North Korea's Kim Jong-un crosses into South Korea\nസാങ്കേതികമായി ആറു പതിറ്റാണ്ടിലേറെയായി യുദ്ധം തുടരുന്ന ഇരു രാജ്യങ്ങളും തമ്മിലെ ബന്ധത്തിൽ നിർണായകമാണ് ഉച്ചകോടി\nUpdated: April 27, 2018 11:19:08 am\nസോൾ: ലോകം ആകാംക്ഷയോടെ ഉറ്റുനോക്കുന്ന ഉത്തര -ദക്ഷിണ കൊറിയ നേതൃത്വത്തിന്റെ കൂടിക്കാഴ്ച തുടങ്ങി. ഉത്തര കൊറിയൻ ഭരണാധികാരി കിം ജോങ് ഉന്നും ദക്ഷിണ കൊറിയൻ പ്രസിഡന്റ് മൂൺ ജെ ഇന്നുമാണ് കൂടിക്കാഴ്ച നടത്തുന്നത്. സാങ്കേതികമായി ആറു പതിറ്റാണ്ടിലേറെയായി യുദ്ധം തുടരുന്ന ഇരു രാജ്യങ്ങളും തമ്മിലെ ബന്ധത്തിൽ നിർണായകമാണ് ഉച്ചകോടി.\nഉപദ്വീപിനെ വിഭജിച്ച 1950-53 ലെ ആഭ്യന്തര യുദ്ധത്തിനു ശേഷം അതിര്‍ത്തിയില് നടക്കുന്ന നിര്‍ണായക കൂടിക്കാഴ്ചയാണ്. വിഭജനത്തിനു ശേഷം അതിര്‍ത്തിയില് ചര്‍ച്ചയ്‌ക്കെത്തുന്ന ആദ്യ ഭരണാധികാരിയുമാണ് കിം ജോങ്.\nപ്രദേശിക സമയം 9.30 ആണ് കൂടിക്കാഴ്ചയെന്ന് ദക്ഷിണ കൊറിയ വ്യക്തമാക്കി. അണ്വായുധങ്ങള് കുറയ്ക്കാന് ഉത്തര കൊറിയ അടുത്തകാലത്ത് സന്നദ്ധ പ്രകടിപ്പിച്ചതിന്റെ പശ്ചാത്തലത്തിലാണ് കൂടിക്കാഴ്ച. ഈ വിഷയം ചര്‍ച്ചയില് പ്രധാന അജണ്ടയായിരിക്കുമെന്നും വാര്‍ത്താ ഏജന്‍സികള് റിപ്പോര്‍ട്ട് ചെയ്യുന്നു.\nഎന്നാല്, ഇരുരാജ്യങ്ങളും തമ്മിലുള്ള കഴിഞ്ഞ ചര്‍ച്ചയ്ക്ക് ശേഷം ഉത്തര കൊറിയയുടെ ആണവ, മിസൈല് ടെക്‌നോളജി ഏറെ പുരോഗമിച്ചതിനാല് ചര്‍ച്ചയില് ഏതെങ്കിലും തരത്തിലുള്ള കരാര് ദുഷ്‌കരമാണെന്നും ദക്ഷിണ കൊറിയ വ്യക്തമാക്കി. ഉപദ്വീപില് വര്‍ഷങ്ങള് നീണ്ട സംഘര്‍ഷത്തിന് അയവുവരുത്തുന്നതാണ് ഈ കൂടിക്കാഴ്ച. കിമ്മും യുഎസ് പ്രസിഡന്റ് ഡെണൾഡ് ട്രംപും തമ്മിലുള്ള കൂടിക്കാഴ്ച സാധ്യമാക്കുന്നതിനു കൂടിയാണ് ഇരുരാഷ്ട്രത്തലവന്മാരും ഇന്ന് അതിര്‍ത്തിയില് സന്ധിക്കുന്നത്.\nWeb Title: North and south korean leaders hold historic summit\nഇന്ദു മല്‍ഹോത്ര സുപ്രിം കോടതി ജഡ്ജിയായി സത്യപ്രതിജ്ഞ ചെയ്തു


കെഎസ്‌ആര്‍ടിസിയില് കൂട്ടസ്ഥലംമാറ്റം; സമരത്തോടുള്ള പ്രതികാര നടപടിയെന്ന് ജീവനക്കാര് • ഇ വാർത്ത | evartha\nകെഎസ്‌ആര്‍ടിസിയില് കൂട്ടസ്ഥലംമാറ്റം; സമരത്തോടുള്ള പ്രതികാര നടപടിയെന്ന് ജീവനക്കാര്\nevartha Desk September 29, 2018, 2:40 pm September 29, 2018\nതിരുവനന്തപുരം: കെഎസ്‌ആര്‍ടിസിയില് 2500 ഡ്രൈവര്‍മാരെയും 1500 കണ്ടക്ടര്‍മാരെയും സ്ഥലംമാറ്റി. സ്ഥലംമാറ്റല് സംബന്ധിച്ച കരട് പട്ടിക പുറത്തിറങ്ങി. സമരത്തോടുള്ള പ്രതികാര നടപടിയാണിതെന്ന് ജീവനക്കാരുടെ സംഘടനകള് പറഞ്ഞു.\nഅതേസമയം പ്രതികാര നടപടിയല്ലെന്ന് കെഎസ്ആര്‍ടിസി പറഞ്ഞു. സിംഗിള് ഡ്യൂട്ടി പരിഷ്‌കരണത്തിന്റെ ഭാഗമായാണ് സ്ഥലംമാറ്റം. ജീവനക്കാരുടെ വീടിനടുത്തേക്കാണ് സ്ഥലംമാറ്റമെന്നും കെഎസ്ആര്‍ടിസി മാനേജ്‌മെന്റ് പറഞ്ഞു.\nഅതേസമയം കെഎസ്‌ആര്‍ടിസി പണിമുടക്കിന്റെ പശ്ചാത്തലത്തില് ഗതാഗതമന്ത്രിയുടെയും എംഡിയുടെയും നേതൃത്വത്തില് തൊഴിലാളി സംഘടന നേതാക്കളുമായി നാളെ ചര്‍ച്ച നടക്കും. ഒക്ടോബര് രണ്ട് അര്‍ധരാത്രി മുതലാണ് പണിമുടക്കിന് ആഹ്വാനം ചെയ്തത്. ഹൈക്കോടതി സ്‌റ്റേ ചെയ്തിട്ടും സമരവുമായി മുന്നോട്ട് പോകുന്ന സാഹചര്യത്തിലാണ് ചര്‍ച്ച.


കൊറോണ വെെറസിനെതിരെ മുദ്രാവാക്യം വിളിച്ച് പ്രതിഷേധവുമായി കേന്ദ്രമന്ത്രി; ട്രോളുകളുമായി സോഷ്യല് മീഡിയ - ഇ വാർത്ത | evartha\nകൊറോണ വെെറസിനെതിരെ മുദ്രാവാക്യം വിളിച്ച് പ്രതിഷേധവുമായി കേന്ദ്രമന്ത്രി; ട്രോളുകളുമായി സോഷ്യല് മീഡിയ\nരാജ്യമാകെ കൊറോണ ഭീതി പടരവെ വെെറസിനെ തുരത്താനായി വളരെ വത്യസ്ത രീതിയുമായി എത്തിയിരിക്കുകയാണ് കേന്ദ്രമന്ത്രി രാംദാസ് അത്തേവാല. കൊറോണ പടർത്തുന്ന വെെറസിനെതിരെ മുദ്രാവാക്യം വിളിച്ചാണ് മന്ത്രിയും സംഘവും പ്രതിഷേധം നടത്തിയത്.\nമന്ത്രി നടത്തിയ കോവിഡ് വിരുദ്ധ പോരാട്ടം ഏറ്റെടുത്തിരിക്കുകയാണ് സോഷ്യൽ മീഡിയ. ദേശീയ തലത്തിൽ\nചെെനീസ് കൗൺസിൽ ജനറൽ താങ് ഗുവാചിയുമായി ചേർന്നാണ് അത്തേവാല പ്രതിഷേധം സംഘടിപ്പിച്ചത്.\nവെെറസിനെതിരെ നടത്തിവരുന്ന അതീവ നിർണായകമായ പോരാട്ടത്തിലാണ് മന്ത്രിയെന്ന് സോഷ്യൽ മീഡിയ കുറിച്ചു. കേന്ദ്ര മന്ത്രി നടത്തുന്ന പ്രതിഷേധം കണ്ട് വെെറസ് നാടുവിട്ടെന്നാണ് മറ്റൊരാള് ട്വിറ്ററിൽ കുറിച്ചത്. അതേസമയം ചിലർ വെെറസിന് ഇംഗ്ലീഷ് അറിയുമോ എന്ന കാര്യം സംശയവും പങ്കുവെച്ചു.\nTopics: corona virus Ramdas Athewala Slogan social media


ഐഎസ്എൽ: എഫ്സി ഗോവ ബെംഗളൂരു എഫ്‌സിയെ നേരിടുന്നു | FC Goa | Bengaluru FC | ISL | Manorama News\n2 ഗോൾ വീതം നേടി ബെംഗളൂരു, ഗോവ; കരുത്തരുടെ പോരാട്ടം സമനിലയിൽ\nമനോരമ ലേഖകൻ November 23, 2020 01:31 AM IST\nബെംഗളൂരുവിനെതിരെ ഗോൾ നേടിയ ഇഗോർ അംഗുലോയെ (മധ്യത്തിൽ തലയുയർത്തി നിൽക്കുന്നയാൾ) ഗോവൻ സഹതാരങ്ങൾ അഭിനന്ദിക്കുന്നു.\nമഡ്ഗാവ് ∙ ബെംഗളൂരുവിന്റെ 90 മിനിറ്റ് അധ്വാനം തുല്യം ഗോവയുടെ3മിനിറ്റ് ആവേശം! ജയം ഉറപ്പിച്ചു കളിച്ച ബെംഗളൂരുവിനെ 2–ാം പകുതിയിലെ3മിനിറ്റുകളിൽ പിറന്ന2ഗോളുകളിൽ പിടിച്ചിട്ട എഫ്സി ഗോവയ്ക്ക് ഇന്ത്യൻ സൂപ്പർ ലീഗ് ഫുട്ബോളിൽ ആവേശ സമനില (2–2). സ്പാനിഷ് താരം ഇഗോർ അംഗുലോയാണ്\nഗോവയുടെ2ഗോളും നേടിയത്. 66, 69 മിനിറ്റുകളിലായിരുന്നു അംഗുലോയുടെ ഗോളുകൾ. അംഗുലോ തന്നെയാണ് കളിയിലെ താരം. ബെംഗളൂരുവിനായി ക്ലെയ്ട്ടൻ സിൽവ, യുവാൻനാൻ എന്നിവർ സ്കോർ ചെയ്തു.\nഫറ്റോർഡയിലെ സ്റ്റേഡിയത്തിൽ ആദ്യ പകുതിയിൽ അവസരങ്ങളേറെ തുറന്നെടുത്തത് ബെംഗളൂരു. 11–ാം മിനിറ്റിൽ ഇടതു പാർശ്വത്തിൽ നിന്ന്3പേരെ വെട്ടിച്ചു കയറിയ മലയാളി താരം ആഷിഖ് കുരുണിയന്റെ ഷോട്ട് പക്ഷേ ദുർബലമായിപ്പോയി. 27–ാം മിനിറ്റിൽ ബെംഗളൂരു ലീഡ് എടുത്തു. ഹർമൻജോത് ഖബ്രയുടെ ത്രോ ഗോവൻ ബോക്സിൽ ആശയക്കുഴപ്പം സൃഷ്ടിച്ചു.\nപന്ത് തോൾപ്പൊക്കത്തിൽ കിട്ടിയ ബ്രസീലിയൻ താരം അത് ഹെഡ് ചെയ്ത് വലയിലേക്കിട്ടു. ബെംഗളൂരുവിന്റെ 2–ാം ഗോൾ വന്നതും സെറ്റ്പീസിൽ നിന്നു തുടക്കമിട്ട മുന്നേറ്റത്തിൽ നിന്ന്. ആഷിഖിന്റെ ഫ്രീകിക്ക് ദെഷോൺ ബ്രൗൺ എറിക് പാർത്താലുവിന് നൽകി. ഓസ്ട്രേലിയൻ താരത്തിന്റെ പാസ് യുവാൻനാൻ വലയിലെത്തിച്ചു.\n45–ാം മിനിറ്റിൽ ഗോൾ ലക്ഷ്യമാക്കി തിരിച്ചുവിട്ട ഫ്ലിക്കിലൂടെ ഇഗോർ അംഗുലോ ബെംഗളൂരുവിന് സൂചന നൽകിയതാണ്. കഴിഞ്ഞ സീസണുകളിൽ ഗോവയ്ക്കു വേണ്ടി ഗോളടിച്ചു തകർത്ത ഫെറാൻ കൊറാമിനോസിനു പകരമെത്തിയ അംഗുലോയുടെ പ്രഹരശേഷി ബെംഗളൂരു വൈകാതെയറിഞ്ഞു. ബ്രണ്ടൻ ഫെർണാണ്ടസും ആൽബർട്ടോ നോഗ്വേരയുമൊത്തുള്ള ഒരു മുന്നേറ്റത്തിനൊടുവിൽ ലക്ഷ്യം കണ്ട് സ്പാനിഷ് താരം ഗോവയെ മത്സരത്തിലേക്കു തിരിച്ചു കൊണ്ടു വന്നു.\nപിന്നാലെ ജെസുരാജിന്റെ ക്രോസ് വയറു കൊണ്ട് ഗോളിലേക്കു തട്ടിയിട്ട് ഗോവയെ ഒപ്പമെത്തിച്ചു. ഇൻജറി ടൈമിൽ വിജയം സ്വന്തമാക്കാൻ ഗോവയ്ക്ക് അവസരമൊരുങ്ങിയതാണ്. എന്നാൽ ജോർജ് ഓർട്ടിസ് മെൻഡോസയുടെ ശ്രമം ബെംഗളൂരു ഗോൾകീപ്പർ ഗുർപ്രീത് സിങ് സന്ധു തടഞ്ഞു.\n2–ാം പകുതിയിൽ എഫ്സി ഗോവ പരിശീലകൻ യുവാൻ ഫെറാൻഡോയുടെ സബ്സ്റ്റിറ്റ്യൂഷനുകൾ കളി തന്നെ മാറ്റിക്കളഞ്ഞു. റൊമാരിയോ ജെസുരാജ്, ബ്രണ്ടൻ ഫെർണാണ്ടസ്, ആൽബർട്ടോ നോഗ്വേര, എയ്ബാൻബ ദോലിങ് എന്നിവരെയാണ് ഫെറാൻഡോ ഇറക്കി വിട്ടത്. അംഗുലോയുടെ ആദ്യഗോളിന്റെ അസിസ്റ്റ് നൊഗ്വേര, രണ്ടാം ഗോളിന്റെ അസിസ്റ്റ് ജെസുരാജിന്റെ വക.2നീക്കങ്ങളിലും പങ്കാളിയായി ബ്രണ്ടൻ ഫെർണാണ്ടസും തിളങ്ങി.\n64% പന്തവകാശം 36%\n82% പാസ് കൃത്യത 66%\n8 ഓഫ് സൈഡ് 0\n5 ഗോൾ ഷോട്ട് 3\n17 ഫൗൾ 9\n3 കോർണർ 4\n4 മഞ്ഞക്കാർഡ് 1\nEnglish Summary: FC Goa vs Bengaluru FC


Uploaded at3weeks ago | Date: 26/09/2021 20:47:26\nയുഎസിൽ ക്രിയാത്മക ചർച്ചകൾ: മോദി\nന്യൂയോർക്ക്: മൂന്നു ദിവസത്തെ തിരക്കിട്ട പരിപാടികൾ പൂർത്തിയാക്കി പ്രധാനമന്ത്രി നരേന്ദ്ര മോദി യുഎസിൽ നിന്ന് ഇന്ത്യയിലേക്കു തിരിച്ചു. ഐക്യരാഷ്ട്ര പൊതുസഭയിലെ പ്രസംഗം, ക്വാഡ് ഉച്ചകോടി, യുഎസ് പ്രസിഡന്‍റ് ജോ ബൈഡൻ, വൈസ് പ്രസിഡന്‍റ് കമല ഹാരിസ് എന്നിവരുമായുള്ള ചർച്ച, ഓസ്ട്രേലിയൻ പ്രധാനമന്ത്രി സ്കോട്ട് മോറിസൺ, ജാപ്പനീസ് പ്രധാനമന്ത്രി യോഷിഹിദെ സുഗ എന്നിവരുമായുള്ള കൂടിക്കാഴ്ച തുടങ്ങിയവയ്ക്കു ശേഷമാണ് പ്രധാനമന്ത്രി മടങ്ങിയത്. അമെരിക്കയിൽ നടന്ന ചർച്ചകളും പരിപാടികളും ഏറെ ഫലപ്രദമായിരുന്നുവെന്ന് യാത്രതിരിക്കും മുൻപ് മോദി ട്വീറ്റ് ചെയ്തു.\nക്രിയാത്മകമായ ഉഭയകക്ഷി, ബഹുകക്ഷി കൂടിക്കാഴ്ചകളാണു യുഎസിലുണ്ടായത്. സിഇഒമാരുമായുള്ള കൂടിക്കാഴ്ചയും യുഎന്നിലെ പ്രസംഗവും ഫലപ്രദമായിരുന്നു. ഇന്ത്യ- യുഎസ് ബന്ധങ്ങൾ വരുംവർഷങ്ങളിൽ കൂടുതൽ ദൃഢമാകുമെന്നു താൻ കരുതുന്നതായി മോദി പറഞ്ഞു. ഇരു രാജ്യങ്ങളിലെയും ജനങ്ങൾ തമ്മിലുള്ള പരസ്പര ബന്ധമാണ് ഏറ്റവും വിലപ്പെട്ട സമ്പത്തെന്നും പ്രധാനമന്ത്രി. യു‍എസിലെ അഞ്ചു പ്രമുഖ കമ്പനികളുടെ തലവൻമാരുമായി മോദി ആദ്യ ദിവസം കൂടിക്കാഴ്ച നടത്തിയിരുന്നു. ഇന്ത്യയിലേക്ക് നിക്ഷേപം ആകർഷിക്കുന്നതിൽ ഈ കൂടിക്കാഴ്ചകൾക്ക് വലിയ പങ്കു വഹിക്കാനാവുമെന്നാണു കരുതുന്നത്.\nഏറെ നിർണായകമായ യുഎസ് സന്ദർശനമായിരുന്നു മോദിയുടേതെന്ന് വിദേശകാര്യ മന്ത്രാലയ വക്താവ് അരവിന്ദം ബാഗ്ചി വിശേഷിപ്പിച്ചു. മടക്കയാത്രയിൽ എയർ ഇന്ത്യ വൺ വിമാനത്തിന്‍റെ സ്റ്റെയറുകളിൽ നിന്ന് മോദി ജനങ്ങൾക്കു നേരേ കൈകൂപ്പുന്ന ചിത്രവും ബാഗ്ചി ട്വിറ്ററിൽ നൽകിയിട്ടുണ്ട്.


മുല്ലപ്പെരിയാറിൽനിന്ന് കൂടുതൽ വെള്ളം ഇടുക്കിയിലേക്ക് | Kerala | Deshabhimani | Tuesday Nov 30, 2021\nഇടുക്കി ഡാം (File Photo)\nകുമളി > വൃഷ്ടിപ്രദേശങ്ങളിൽ മഴ തുടരുന്നതിനിടെ മുല്ലപ്പെരിയാർ അണക്കെട്ടിൽ ജലനിരപ്പ് കുറച്ചുനിർത്താൻ തമിഴ്നാടിന്റെ തീവ്രശ്രമം. അണക്കെട്ടിലേക്കുള്ള നീരൊഴുക്ക് വർധിച്ചതിനാൽ പലഘട്ടങ്ങളിലായി ഒമ്പത് സ്പിൽവേ ഷട്ടർവരെ തമിഴ്നാട് തുറന്ന് വെള്ളം ഇടുക്കിയിലേക്ക് ഒഴുക്കി. തിങ്കൾ രാത്രി 11 വരെ ഒരു ഷട്ടർ 10 സെന്റീമീറ്റർ മാത്രം ഉയർത്തിയാണ് വെള്ളം ഇടുക്കിയിലേക്ക് ഒഴുക്കിയിരുന്നത്.\nജലനിരപ്പ് 142 അടി എത്തിയതോടെ ചൊവ്വ പുലർച്ചെ അഞ്ചിന് നാല് ഷട്ടർ 30 സെന്റീമീറ്റർ വീതം ഉയർത്തി. 5.30നും ആറിനും ഓരോ ഷട്ടർകൂടി ഉയർത്തി. ജലനിരപ്പ് നിയന്ത്രിക്കാൻ രാവിലെ ഒമ്പതോടെ ആകെ ഒമ്പത് ഷട്ടറുകളിലൂടെ വെള്ളം പുറത്തേക്കൊഴുക്കി. ഇതിൽ അഞ്ച് ഷട്ടർ 60 സെന്റീമീറ്റർ വീതവും നാല് ഷട്ടർ 30 സെന്റീമീറ്റർ വീതവുമാണ് ഉയർത്തിയത്. സെക്കൻഡിൽ 5691.16 ഘനയടി വീതം വെള്ളം ഇടുക്കിയിലേക്ക് ഒഴുക്കി. ഒമ്പതു ഷട്ടറുകൾ തുറന്നതോടെ പെരിയാർ നദിയിൽ വീതികുറഞ്ഞ ഭാഗങ്ങളിൽ മൂന്നടി വരെ വെള്ളം ഉയർന്നു.\nചൊവ്വ ഉച്ചയ്‌ക്കുശേഷം മുല്ലപ്പെരിയാർ സ്പിൽവേയുടെ ആറു ഷട്ടർ തമിഴ്നാട് അടച്ചു. അതിനുശേഷം മൂന്നു ഷട്ടർ 30 സെന്റീമീറ്റർ വീതം ഉയർത്തി 1259.97 ഘനയടിയായി വെള്ളത്തിന്റെ അളവ് കുറച്ചു. ചൊവ്വ രാവിലെ ആറുവരെയുള്ള 24 മണിക്കൂറിൽ അണക്കെട്ട് പ്രദേശത്ത് 12.2 മില്ലീമീറ്ററും തേക്കടിയിൽ 29.4 മില്ലീമീറ്ററും മഴപെയ്തു. ടണൽവഴി തമിഴ്നാട് സെക്കൻഡിൽ 2300 ഘനയടി വീതം വെള്ളം കൊണ്ടുപോയി. വൈകിട്ട് അഞ്ചിന് ജലനിരപ്പ് അൽപം കുറഞ്ഞ് 141.95 അടിയായി.


ശ്രീ-ഭക്തവത്സല-പെരുമാൾ-ക്ഷേത്രം-തിരുക്കണ്ണാമംഗൈ, കുംഭകോണം - Saneeswara Temple\nതമിഴ്‌നാട്ടിലെ തിരുക്കന്നമംഗൈയിൽ സ്ഥിതി ചെയ്യുന്ന വിഷ്ണുവിന് സമർപ്പിച്ചിരിക്കുന്ന ഒരു ഹിന്ദു ക്ഷേത്രമാണ് ശ്രീ ഭക്തവത്സല പെരുമാൾ ക്ഷേത്രം. 12 കവി സന്യാസിമാർ അഥവാ അൽവാറുകൾ ആരാധിക്കുന്ന വിഷ്ണുവിന്റെ 108 ക്ഷേത്രങ്ങളായ “ദിവ്യ ദേശങ്ങളിൽ” ഒന്നാണ് ഇത്, പഞ്ചകണ്ണ (കൃഷ്ണരണ്യ) ക്ഷേത്രങ്ങളിൽ ഒന്നാണ്. കൃഷ്ണൻ, വിഷ്ണുവിന്റെ അവതാരമായ കൃഷ്ണനെ സൂചിപ്പിക്കുന്നു, പഞ്ച എന്നത് അഞ്ച് എന്നും ക്ഷേത്രങ്ങൾ വിശുദ്ധ സ്ഥലങ്ങളെ സൂചിപ്പിക്കുന്നു.\nഈ ക്ഷത്രത്തിന്റെ മൂലവർ ഭക്തവത്സല പെരുമാൾ ആണ്. ഭക്തരവി പെരുമാൾ എന്നും അദ്ദേഹം അറിയപ്പെടുന്നു. മുഖം കിഴക്കോട്ട് പോകുന്നതിനൊപ്പം നിലവർ നിലകൊള്ളുന്നു. വരുണനും റോമാസ മുനിവറിനും വേണ്ടിയുള്ള പ്രത്യാക്ഷം. ഈ സ്തംഭത്തിൽ ആചരിക്കുന്ന തായർ അഭിഷേഗവള്ളിയാണ്.\nതമിഴ് മാസമായ ചിത്തിരായ് (മാർച്ച് – ഏപ്രിൽ), തിരുദ്യാന ഉത്സവം, മാർഗഷിയിലെ ചില ഘട്ടങ്ങളിൽ (ഡിസംബർ – ജനുവരി), പങ്കുനിയിലൂടെ (മാർച്ച് – ഏപ്രിൽ) ബ്രഹ്മോത്സവം എന്നിവയാണ് ക്ഷേത്രത്തിനുള്ളിൽ ആഘോഷിക്കുന്ന അടിസ്ഥാന ഉത്സവം. അവാനി, നവരാത്രി, വിജയദാസാമി, ദീപാവലി, മകര സംക്രാന്തി എന്നിവയുടെ ഗതിയിൽ ശ്രീ ജയന്തി ഉത്സവം ആണ് മറ്റ് ഗാലകൾ.\nനമ്മുടെ മനുഷ്യാത്മാവിനെ ജീവാത്മ എന്നും ഭയങ്കരനായ ദൈവത്തിന്റെ ആത്മാവിനെ പരമത്മ എന്നും വിളിക്കുന്നു. ഓരോ ജീവത്തിലും പരമത്മ മറഞ്ഞിരിക്കുന്ന സ്ഥാനത്ത് കിടക്കുന്നു. ഇത് വിശദീകരിക്കുന്നതിനും പരമത്മനുമായി ഒത്തുചേരാനുള്ള ഓരോ ജീവന്റെയും ആഹ്ലാദം വർധിപ്പിക്കുന്നതിനും, ഭക്തവത്സല പെരുമാൾ ദേവൻ തന്റെ ആത്മാവിനെ രൂപാന്തരപ്പെടുത്തി ജീവാത്മത്തിനായി പ്രദേശം വാഗ്ദാനം ചെയ്യുന്നു, അതിനാൽ ദൈവം തന്റെ ആത്മാവിനെ തന്റെ ഡിസിപ്പിളുകളുമായി സംയോജിപ്പിക്കുന്നതിനാൽ അവനെ ഭക്തരവി എന്ന് വിളിക്കുന്നു. (iii) എല്ലാവരും തിരിച്ചറിഞ്ഞതുപോലെ, ഗോകുലത്തിലെ സ്ത്രീകളായ ഗോബികസ്ത്രിയുടെ ഒരു കൂട്ടം ശ്രീകൃഷ്ണനെ ചുറ്റിപ്പറ്റിയാണ്. ഈ പ്രദേശത്ത് മഹാലക്ഷ്മിയുടെ കഠിനമായ തപസ്സ് കാരണം ശ്രീകൃഷ്ണൻ ഈ സ്ഥലത്തിന് അവളുടെ കണ്ണന്റെ ഭാര്യ (അതായത്) തിരു കൃഷ്ണ മംഗായിയുടെ പേരാണ് നൽകിയിരിക്കുന്നത്.\nബന്ധപ്പെടുക: അർച്ചാഗർ (പക്ഷിരാജൻ -9362711070)


അനശ്വരയ്ക്ക് പിന്തുണയുമായി നടിമാര് – Ginger Media\nഅനശ്വരയ്ക്ക് പിന്തുണയുമായി നടിമാര്\nസോഷ്യല് മീഡിയയിലൂടെ സിനിമാ താരങ്ങള്‍ക്ക് സൈബര് ആക്രമണങ്ങള് ഉണ്ടാകുന്നത് ഒരു പുതിയ കാര്യമല്ല. പലരും ഇതിനോട് പലവിധത്തിലാണ് പ്രതികരിക്കാറുള്ളത്. രൂക്ഷമായും പരോക്ഷമായും ഇത്തരം സൈബര് ആക്രമണങ്ങളെ എതിര്‍ക്കുന്നവര് നിരവധിയാണ്. നടിമാര് ഏറ്റവുമധികം സൈബര് ആക്രമണങ്ങള് നേരിടുന്നത് ധരിച്ച വസ്ത്രത്തിന്റെ ഇറക്കത്തിന് പേരിലായിരിക്കും. നിരവധി താരങ്ങളാണ് ലോക്ഡൗണ് കാലത്ത് സോഷ്യല് മീഡിയയില് വ്യത്യസ്തമായ തരത്തില് നിരവധി പരീക്ഷണങ്ങള് നടത്തി ഫോട്ടോഷൂട്ട് നടത്തി തിളങ്ങിയത്.\nതണ്ണീര് മത്തന് ദിനങ്ങള് എന്ന ചിത്രത്തിലൂടെ മലയാളി പ്രേക്ഷകര്‍ക്ക് സുപരിചിതയായ അനശ്വര രാജന് എന്ന നായികയുടെ ഏറ്റവും പുതിയ ചിത്രങ്ങള്‍ക്ക് ആയിരുന്നു സോഷ്യല് മീഡിയയില് ഈ അടുത്ത് ഏറ്റവുമധികം സൈബര് ആക്രമണങ്ങള് നേരിടേണ്ടിവന്നത്. പതിനെട്ടാം പിറന്നാള് ആഘോഷിച്ച അനശ്വര സോഷ്യല് മീഡിയയില് പങ്കുവെച്ച കുറിപ്പും ശ്രദ്ധേയമായിരുന്നു. 18 വയസിനു മുന്‍പ് ചെയ്തിരുന്ന എല്ലാ കാര്യങ്ങളും ഇനി ലൈസന്‍സോടെ ധൈര്യമായി ചെയ്യാമെന്നായിരുന്നു അനശ്വര പിറന്നാള് ദിവസം സോഷ്യല് മീഡിയയിലൂടെ പങ്കുവെച്ചിരുന്നത്. ഇതിനുമുമ്പും സാമൂഹിക പ്രസക്തിയുള്ള നിരവധി വിഷയങ്ങളില് അനശ്വര തന്റെ നിലപാടുകളും വ്യക്തമാക്കിയിരുന്നു.\nതാരം അടുത്തിടെ പങ്കുവെച്ച ഏറ്റവും പുതിയ ചിത്രങ്ങളില് വസ്ത്രത്തിന്റെ ഇറക്കത്തിന്റെ പേരില് സമൂഹമാധ്യമങ്ങളില് നിരവധി അസഭ്യ വര്‍ഷങ്ങള് നേരിടേണ്ടിവന്നിരുന്നു. മോശം കമന്റ് ഒരുപാട് ഉയര്‍ന്നപ്പോള് താരം ഇതിനെതിരെ പ്രതികരിച്ചത് വളരെ വ്യത്യസ്തമായ രീതിയില് ആയിരുന്നു. നിങ്ങള് എന്റെ ഫോട്ടോ കണ്ടാല് അത്ഭുതപ്പെടേണ്ട കാര്യമില്ല ഞാന് ഇത് തുടര്‍ന്നുകൊണ്ടേയിരിക്കും എന്ന് പറഞ്ഞ് താരം വീണ്ടും ചിത്രങ്ങള് പങ്കു വെക്കുകയായിരുന്നു. പോസ്റ്റിന് പിന്നാലെ താരത്തിന് പിന്തുണയെന്നോണം മലയാളത്തിലെ നായികമാരും ഗ്ലാമറസ് ചിത്രങ്ങള് പങ്കുവച്ച് രംഗത്ത് എത്തി. മലയാള സിനിമയിലെ മുന്‍നിര നായികമാരായ റീമ കല്ലിങ്കല്, അഹാന കൃഷ്ണ, കനി കുസൃതി, തുടങ്ങിയ നിരവധി പേര് സോഷ്യല് മീഡിയയിലൂടെ ഗ്ലാമര് ചിത്രങ്ങള് വച്ച് പങ്കുവെച്ച് താരത്തിന് പിന്തുണയര്‍പ്പിച്ച് എത്തി.\nഅത്ഭുതമാണ് സ്ത്രീകള്‍ക്ക് കാലുകളുണ്ട് എന്നായിരുന്നു സ്വിം സ്യൂട്ട് ധരിച്ച റീമ ചിത്രത്തിനൊപ്പം കുറിച്ചത്. ചിത്രത്തില് സദാചാരവാദികളുടെ വായടപ്പിക്കുന്ന തരത്തിലായിരുന്നു മറുപടി നല്‍കിയത.് സൈബര് ആക്രമണങ്ങള്‍ക്കെതിരെ മറുപടി നല്‍കി അഹാനയുടെ വീഡിയോ അടുത്തിടെ ഏറെ ചര്‍ച്ച ചെയ്യപ്പെട്ടിരുന്നു. ഗ്ലാമറസ് ചിത്രങ്ങള് പങ്കുവെച്ചുകൊണ്ട് ഒരു വലിയ കുറിപ്പ് സോഷ്യല് മീഡിയയില് അഹാനയും പങ്കുവച്ചിരുന്നു. പോസ്റ്റ് വളരെ ചുരുങ്ങിയ സമയം ഉണ്ടായിരുന്നു ശ്രദ്ധേയമായത്. അല്പ വസ്ത്രം ധരിച്ചു കൊണ്ടുള്ള അനാര്‍ക്കലിയും പ്രതിഷേധം രേഖപ്പെടുത്തി വിമര്‍ശകരുടെ വായടപ്പിച്ചു. ഞങ്ങളുടെ വസ്ത്രധാരണം നിങ്ങളുടെ ബിസിനസ് അല്ല എന്നായിരുന്നു അനാര്‍ക്കലി കുറിച്ചത്. കാലു കാണിച്ചുള്ള യോഗ വീഡിയോ പങ്കുവെച്ചായിരുന്നു കനിയുടെ പ്രതികരണവും. കാലുകളുടെ ദിവസം എന്നായിരുന്നു വീഡിയോയ്ക്ക് താഴെ നടി റിമ കല്ലിങ്കല് കമന്റ് ചെയ്തത്.\nനിസ്സഹായനായി ഞാന് കരയുന്നത് മീനൂട്ടി കണ്ടിട്ടുണ്ട് ; മായാമോഹിനി ആയ കഷ്ടപ്പാടിനെ ക്കുറിച്ച് ദിലീപ്\nമാതൃത്വത്തിലേക്കുള്ള 14 ആഴ്ച പിന്നിട്ടു: കാത്തിരിപ്പില് പേര്‍ളിമാണി


മുംബൈയിൽ പവർകട്ട്😱😱 തെറ്റായ ഔട്ടുമായി അമ്പയർ 😱😱ചാരമായി ചെന്നൈ - Volley Live India\nമുംബൈയിൽ പവർകട്ട്😱😱 തെറ്റായ ഔട്ടുമായി അമ്പയർ 😱😱ചാരമായി ചെന്നൈ\nമുംബൈയിലെ വാങ്കഡെ സ്റ്റേഡിയത്തിൽ പുരോഗമിക്കുന്ന ഐപിഎൽ 2022-ലെ 59-ാം മത്സരത്തിൽ ചെന്നൈ സൂപ്പർ കിംഗ്സിന് ബാറ്റിംഗ് തകർച്ച. മുംബൈ ഇന്ത്യൻസിനെതിരായ മത്സരത്തിൽ, ഇന്നിംഗ്സിന്റെ ആദ്യ ഓവറിൽ തന്നെ രണ്ട് വിക്കറ്റ് നഷ്ടമായ സിഎസ്കെയുടെ ബാറ്റിംഗ് ലൈനപ്പിൽ പിന്നീടങ്ങോട്ട് തുടർച്ചയായി ചീട്ടുകൊട്ടാരം പോലെ ബാറ്റർമാർ തകർന്നു തരിപ്പണമായി.\nമുംബൈ ഇന്ത്യൻസിനെതിരായ (എംഐ) മത്സരത്തിന്റെ ആദ്യ ഓവറിലെ രണ്ടാം പന്തിൽ തന്നെ മികച്ച ഫോമിലുള്ള ഓപ്പണർ ഡെവൺ കോൺവെയെ ചെന്നൈ സൂപ്പർ കിംഗ്‌സിന് ഗോൾഡൻ ഡക്കിന് നഷ്ടമായി. ഡാനിയേൽ സാംസ് എറിഞ്ഞ ലെങ്ത് ഡെലിവറി, ഫ്ലിക്ക് ചെയ്യാൻ ശ്രമിച്ച സിഎസ്കെ ഓപ്പണർക്ക് പിഴച്ചതോടെ, പന്ത് അദ്ദേഹത്തിന്റെ പാഡുകളിൽ തട്ടി. തുടർന്ന്, മുംബൈ താരങ്ങൾ എൽബിഡബ്ല്യു അപ്പീൽ നടത്തിയെങ്കിലും, ലെഗ് സൈഡിലേക്ക് സ്വിങ് ചെയ്തിരുന്നു എന്ന് തോന്നിപ്പിച്ച പന്ത് വിക്കറ്റിൽ നിന്ന് അകന്ന് പോവും എന്നാണ് എല്ലാവരും കരുതിയത്.\nപക്ഷെ, മുംബൈ താരങ്ങളുടെ എൽബിഡബ്ല്യു അപ്പീൽ ശരിവെച്ച ഓൺ-ഫീൽഡ് അമ്പയർ വിരൽ ഉയർത്തുകയും കോൺവെയുടെ വിക്കറ്റ് സ്ഥിരീകരിക്കുകയും ചെയ്തു. എന്നാൽ, കോൺവെയുടെ ഓപ്പണിംഗ് പങ്കാളിയായ ഋതുരാജ് ഗെയ്‌ക്‌വാദ് അമ്പയർമാരുമായി അൽപനേരം സംസാരിച്ചെങ്കിലും കോൺവെ ഡഗൗട്ടിലേക്ക് മടങ്ങാൻ നിർബന്ധിതനായി. കൂടാതെ, അതേ ഓവറിൽ മൊയിൻ അലിയെയും ഡക്കിന് സിഎസ്കെയ്ക്ക് നഷ്ടമായി.\nഎന്നാൽ, സാധാരണ നിലയിൽ കോൺവെ രീതി വെച്ച് നോക്കുമ്പോൾ, ഏതൊരു ബാറ്ററും അമ്പയറുടെ തീരുമാനം ചോദ്യം ചെയ്ത് റിവ്യൂ നൽകുമായിരുന്നു. എന്നാൽ, നിർഭാഗ്യകരമെന്ന് പറയട്ടെ, ലോകകപ്പിന് പോലും വേദിയായ വാങ്കഡെ സ്റ്റേഡിയത്തിൽ അന്നേരം പവർകട്ട് ആയിരുന്നു. അതുകൊണ്ട് തന്നെ, DRS ലഭ്യമല്ലാത്തതിനാൽ ചെന്നൈ സൂപ്പർ കിംഗ്സ് ഓപ്പണർക്ക് DRS ഉപയോഗിക്കാൻ കഴിഞ്ഞില്ല.\nതറയിൽ കുത്തിയിരുന്ന് സിക്സ് അടിച്ച് അശ്വിൻ 😱😱കണ്ണുതള്ളി ക്രിക്കറ്റ് ലോകം!! വീഡിയോ\nഅടിക്കാതെ ഒറ്റ ഓട്ടവുമായി ധോണി : റൺ ഔട്ടിൽ കണ്ണുതള്ളി ക്രിക്കറ്റ് ലോകം